
Această carte le este dedicată miilor de sportivi 
olimpici care au fost nevoiți să tsi lase visurile 
deoparte în 2020 din cauza pandemiei de COVID- 
19 şi persoanelor de pretutindeni care activează în 
domeniul sănătății şi care au lucrat cu devotament 
la foc continuu ca să facă lumea din nou un loc 
sigur, 


În amintirea lui George DeMarchi, sef, prieten şi mentor 


Mulţumiri 


Această carte este rezultatul unui efort colectiv al 
numeroşilor cititori care au acceptat să mă ajute să fac 
o treabă bună. Ei au înţeles că una este să pui câteva 
idei laolaltă, și alta să le faci fluente. Contribuțiile, 
observatiile și sfaturile lor sunt pe deplin apreciate. 

Chris, personajul principal din poveste, este un 
model de urmat pentru mulţi, deşi este cât se poate de 
modest. El este motivul pentru care am scris cartea. 
Nu este suficient doar să auzi despre evenimentele 
Importante din viața lui. Am vrut să le fac nemuritoare 
și îi sunt recunoscător că a fost de acord să le 
împărtășesc ţie şi altora. 

Le sunt recunoscător tuturor profesorilor mei: 
Marshall Goldsmith, Dale Carnegie, Stephen R. 
Covey, Malcolm Gladwell, Peter Hawkins, Walter 
Isaacson, Patrick Lencioni, Maxwell Maltz, Andrew 
Neitlich, Richard Nelson Bolles, Earl Nightingale, 
Eckhart Tolle şi Neale Donald Walsch. Cărţile și 
învăţăturile lor m-au motivat să devin un cercetător, 
un comunicator şi un povestitor mai bun. 

Le mulţumesc colegilor mei din toate colţurile 
acestei frumoase lumi care au citit cartea și care au fost 
suficient de sinceri încât să îmi spună ce nu e în regulă, 
printre care lui Richard D. Eaton, mentorul meu în 
resurse umane din Canada, şi lui Cristian Butariu, de 
la Comitetul Olimpic şi Sportiv Român. 

Paginile următoare reprezintă rodul mai multor 
oameni talentati: consultantul în marketing Eduard 
Tone, ale cărui competente de scriitor au fost 
fundamentale în crearea și promovarea acestei cărți; 
expertul în tehnoredactare Liviu Rusu, care a conceput 
un format grozav şi uşor de citit; designerul Lucian 
Dinu Costin, care prin magia sa a dat viaţă celor trei 


arhetipuri ale mele, şi editorul Mary Murphy, care m-a 
îndrumat să-mi tes ideile printr-un fir narativ cursiv. 
Le multumesc tuturor. 

Pentru că aveam nevoie de un feedback extrem de 
sincer, am apelat la fratele meu Ray şi la cei doi fi ai 
mei, Olivier si Philippe. Le sunt recunoscător că nu au 
ezitat nicio clipă. 

Le multumesc stimaţilor mei clienți, care au deja 
un succes incredibil şi se află pe calea spre măretie. 
Este o onoare să lucrez cu ei, cei care m-au invâțat mai 
multe decât i-am învăţat eu vreodată. 

În cele din urmă, Îl mulţumesc partenerei mele de 
afaceri, cea mai bună prietenă, director creativ și 
suflet-pereche, Maria Andrei. Are recunoştinţa mea 
eternă pentru citirea, documentarea și completarea cu 
observații care mi-au scăpat și pentru câ a fost de acord 
să dedicăm o mare parte din timpul nostru liber 
finalizării acestei carți. 


Prefaţa 


În mitologia greacă, Mentor era prietenul cârula 
Odiseu i l-a încredințat pe fiul său Telemah când a 
plecat în Războiul Troian. Mentor era un prieten 
credincios. Era înţelept, sobru şi loial. Telemah se 
apropia de vârsta maturității și era conștient de datoria 
pe care o are și de reputaţia de erou a tatălui său, 
intuind că trebuie să se ridice la înălțimea acestei 
reputaţii. Secole mai târziu, apelativul mentor este dat 
cuiva care transmite înţelepciune și care le împărtășește 
din cunoștințele sale confraţilor mal puțin 
experimentați. 

Un mentor este cineva care are o influenţă uriașă 
asupra vieţii noastre. Avem încredere în el să ne ofere 
feedback şi sfaturi. Din moment ce nu au niciun fel de 
interes (adică nu au nimic de câștigat), mentorii ne 
furnizează opinii valoroase. O discuţie cu mentorul tău 
te face să te simți mai bine, să te relaxezi și să al mai 
multă încredere să urmezi calea pe care ţi-ai ales-o. 
George DeMarchi a fost mentorul meu. 

Aveam 29 de ani. Încheiasem un an bun la 
departamentul de vânzări al unei companii mici de 
telefonie mobilă. Șeful meu, Luc, mi-a spus că George 
vrea să vorbească cu mine. De fiecare dată când cineva 
îi menționa numele, nu mai era nevoie de lămuriri 
suplimentare. Luc mi-a spus că George are un post 
liber în echipa lui de marketing şi vrea să ştie dacă m- 
ar interesa o discuţie în acest sens. 

Mi-a stat inima în loc. Să îmi ceară cineva ca 
George DeMarchi să discutăm despre opţiunile mele 
de carieră m-a făcut să mă simt ca un puști într-o 
cofetărie. 

Interviul telefonic a fost memorabil. În maniera lui 
curtenitoare, George mi-a mulţumit pentru că mi-am 
făcut timp să discutăm despre job. Am fost flatat. 


Pentru oricine ar fi fost o onoare să se întâlnească cu 
George si să facă parte din echipa lui, având în vedere 
puterea, influenţa și carisma care îl caracterizau. La 
jumatatea interviului, am vrut să îl opresc şi să îl întreb 
când putem începe. Dar nu am făcut-o. Mi-am ţinut 
în frâu entuziasmul Și l-am lăsat să termine de vorbit. 
Am căzut de acord că voi accepta slujba. Peste o lună, 
m-am mutat cu familia din Ottawa în Montreal, ca să 
iau în primire postul de manager de marketing. 

După ce mi-a făcut cunoştinţă cu colegii, George 
mi-a împărtășit valorile şi planurile lui. Ce a urmat 
este un caz clasic. Privind în urmă la cum a evoluat 
cariera mea, să am parte de un asemenea şef a fost unul 
dintre acele momente cu adevărat magice. Mi s-a oferit 
o oportunitate extraordinară de a lucra pentru un lider 
neobosit, strălucit ȘI modest. Avea încredere în noi. 
Discuta cu noi. Combina bunătatea cu experienţa 
atunci când se concentra pe chestiuni de afaceri; avea o 
minte strategică și impunea un respect incredibil ȘI 
loialitate din partea tuturor. (George descuraja 
comentariile ofensatoare despre oricine din 
organizație. Era un ascultător excelent și avea mereu 
vorbele la el, în așa fel încât să ne convingă să vedem 
lucrurile prin prisma sa. Mă uimea de fiecare dată când 
îl urmăream în acţiune. 

Peste câţiva ani, George a părăsit viaţa corporatistă 
ca să pună bazele proprici afaceri. Toți am fost șocați, 
dar ştiam că va ieși învingător din noile sale încercări. 
Și așa a fost. Am ţinut legătura de-a lungul anilor. Îmi 
oferea sfaturi și îmi indica modalităţi originale de 
abordare a problemelor de afaceri care să mă readucă 
pe drumul cel bun. În perioada aceea trăiam în ţări 
diferite, dar vorbeam cel puţin o dată pe an. În 2019, 
am aflat că George se luptă cu cancerul. Am reluat 
legătura și mi-a povestit despre tipul agresiv de cancer 
de care suferea. În ciuda iadului prin care trecea, cu 
tratamente şi analize, George rămăsese previzibil, 
consecvent și optimist. Nu era pregătit să renunțe. Însă 
au apărut alte complicaţii, care l-au slăbit şi mai mult. 


In primăvara lui 2020 l-am sunat, dar îi era greu să 
vorbească. Starea de sănătate i se înrăutăţise. Mi-a 
propus să îl sun săptămâna următoare. Când l-am 
sunat din nou, am vorbit doar câteva minute. Mi-a 
spus că vrea să îşi petreacă timpul rămas cu familia. Nu 
eram pregatit pentru o asemenea discuţie. Am încercat 
să fiu cât de deschis am putut și i-am spus că apreciez 
ce făcuse pentru mine. Fusese mentorul meu și un 
adevărat prieten. l-am spus că îmi lipseşte și l-am 
implorat să aibă grijă de el. Din vocea lui mi-am dat 
seama că ştia că e ultima dată când ne vorbeam. 

George a murit două săptămâni mai târziu, pe 
5 aprilie 2020. 

Nu ştiu cum să fac față pierderii lui. Viaţa pare 
nedreaptă. Îmi lipseşte ca model în viaţă. Îmi lipsesc 
cunoştinţele ȘI observaţiile lui. Dar cel mai mult îmi 
lipsesc bunătatea şi generozitatea sa. (George era 
extraordinar nu numai ca mentor, ci și ca tată, soţ 
iubitor şi creator de comunităţi. 

Telul meu este să calc pe urmele mareţiei lui. M-a 
învăţat să fiu extraordinar în felul meu, în carieră, în 
viaţă şi cu oamenii care mă înconjoară. Nu voi uita 
niciodată îndrumarea, carisma și bunătatea lui. 

Această carte este o etapă foarte importantă în 
călătoria mea spre atingerea scopului propus. Vreau să 
cred că George ar fi foarte mândru de mine. 


Introducere 


Observ oamenii. Poate pentru că sunt sociabil. Mă 
fascinează felul în care vorbesc, interacționează şi ce 
întreprind. Tine cont că nu mă refer la toţi, ci în 
special la cei care au făcut istorie în domeniile lor de 
specialitate. Nu sunt neapărat celebrități, deşi cei care 
au facut lucruri marete adesea devin celebri. Ceea ce 
îmi atrage atenția la ei este mai degrabă excelența pe 
care au pus-o în practică sau pe care au dobândit-o. 
Contează esenţa, nu învelișul. Contează realitatea, nu 
percepţia. Contează adevărul lor, nu ştirile false sau 
legendele urbane. Contează ceea ce au făcut în termeni 
de efort pentru a atinge o anume etapă importantă sau 
mai multe. lată ce îmi atrage atenţia. Vreau să ştiu cum 
au realizat tot ce au realizat. 

L)acă stai să te gândeşti, noi, ca oameni, nu ne-am 
schimbat mult. Te provoc să urmărești orice videoclip 
sau să citeşti orice carte sau naraţiune istorică fără să te 
gândeşti ca istoria se repeta sau că noi, oamenii, nu ne- 
am schimbat prea mult de-a lungul anilor. Dacă ideea 
este validă, atunci realizările oamenilor nu sunt nici ele 
noi — sau așa pare. Tot ceea ce a realizat omenirea 
presupune o serie de ingrediente care, puse laolaltă, îi 
conferă cuiva atributele unui semizeu sau extraterestru 
(mai multe despre asta mai târziu). Ne naștem. 
Luptăm. Poate că ni se oferă o șansă să ne depăşim 
limitele. Unii profită de acea oportunitate unică în 
viață şi pun mâna pe ea. Alţii o ignoră cu totul. Cei 
mai mulţi nici măcar nu își dau seama când li se iveşte 
în cale oportunitatea. Care sunt ingredientele, liantul 
magic, combinaţia corectă și cum să le folosim în cazul 
nostru, astfel încât să fim ȘI noi extraordinari sau cel 
puţin o versiune mai bună a ceea ce suntem? Nu ar 
trebui să aspirăm la realizări cu adevărat măreţe? 


Indiferent că e vorba de sportivi, titani intelectuali, 
genii creative sau oameni obişnuiţi care ne influenţează 
viața, toți avem figuri eroice pe care le admirăm. Sunt 
acel oameni talentaţi care ne inspiră. Sunt oameni reali 
care ne ghidează și ne sfătuiesc în misiunea de a deveni 
cea mai bună variantă a noastră. 

Eroii nu sunt doar o invenţie a lumii moderne. În 
Antichitate, inspirația venea de la eroii mitologici șI de 
la divinităţile care erau totuși foarte reale șI stăpâneau 
lumea. Le cunoaştem sub denumirea de panteon — 
numele dat tuturor zeităților și figurilor eroice, 
nemuritorilor şi semizeilor din vremurile antice. Cu 
toate că să îi observ pe ceilalți este un hobby pentru 
mine, nu sunt singurul care face asta. Și alţii sunt 
atenți la cei din jur, îi admiră, îi invidiază sau se 
indoiesc de ei. În mod curios, toți suntem la fel. Toti 
suntem spectatori şi admiratori într-un mod sau altul. 
Auzim sau citim măcar despre alţii ori suntem atenţi la 
ei. Observarea celorlalţi este o modalitate extraordinară 
prin care înveţi lucruri noi sau despre felul în care 
ceilalți reacţionează în anumite situaţii. Așa cum în 
afaceri se folosesc puncte de referinţă în rezolvarea 
problemelor, observarea celorlalţi ne deschide mintea, 
oferindu-ne noi perspective, şi ne ajuta să devenim mai 
buni într-un anumit domeniu. E posibil chiar să aflăm 
ceva nou. 

În această carte îti împărtăşesc gândurile mele 
despre performanţa de top și lecţiile pe care le-am 
învăţat observându-i pe lideri. În ultimii opt ani, am 
instruit indivizi ȘI echipe și mi-am descoperit o nouă 
pasiune, aceea de a ajuta la dezvoltarea unei cariere. 
Faptul că am locuit în zece ţări a dat o altă dimensiune 
observaţiilor mele despre liderii din diverse culturi. 

Când vine vorba despre performanţa de top, cu 
siguranță că toţi suntem de acord că stabilirea 
obiectivelor este importantă, lar prin exemplele 
prezentate, și mai exact prin interviurile cu trei 
persoane implicate in sportul olimpic, noţiunea de 
stabilire a obiectivelor devine mai palpabilă, mai uşor 


de povestit si de pus în practică. Această carte cuprinde 
14 instrumente şi metode care te vor ajuta să îţi 
îimbunătăţești performanţa de top. 

Este mult mai uşor să înveţi cum să foloseşti 
instrumentele performanţei de top dacă ai la dispoziţie 
modele de urmat care le pot confirma. În acest scop; 
apelez la părerile experţilor, și nu la zvonuri. Noţiunile 
care caracterizează performanţa de top sunt promovate 
de un sportiv olimpic care a reprezentat Canada, unul 
care rămâne la fel de cunoscut la 44 de ani după ce a 
uluit lumea și un antrenor olimpic de clasă mondială. 

Utilizez tema sportului olimpic datorită anilor de 
pregătiri intense necesari pentru a concura doar pentru 
câteva clipe pe scena lumii. De ce fac acești sportivi un 
efort așa de mare? Lucrurile stau la fel şi în cazul 
carierelor. Petrecem mult timp ca să învațăm o 
meserie, fie că e vorba de un domeniu nou sau de o 
profesie. Această învăţare presupune multă instruire și 
sacrificiu, dar oare are vreun rost? Primim de la 
semenii noștri laude care să ne confirme că suntem pe 
calea cea bună sau că facem lucrurile cum trebuie? 
Explorând aceste paralele, cartea oferă o modalitate 
unică de a înţelege conceptele, de a asimila opiniile 
experţilor, de a testa instrumentele și de a-ţi da seama 
că, dacă aplici același efort în cariera și în viaţa ta, 
atunci și tu poți să culegi roadele și să devii un model 
de urmat sau să primeşti recunoașterea dorită. 

Folosind trei arhetipuri sau modele — semizeul, 
extraterestrul ȘI omul obișnuit —, Îți voi sugera 
contextul în care te-ai potrivi în calea ta spre succes. ţi 
voi arăta cum oricine poate stăpâni instrumentele 
necesare atingerii performanţei de top. Experienţa mea 
de observare a oamenilor mi-a arătat, fără nicio urmă 
de îndoială, că toti avem un talent latent, care adesea 
așteaptă să fie descoperit. Însă chiar dacă avem 
motivaţia să devenim mai buni la ceva, uneori această 
motivaţie nu este de ajuns. E necesar să fie adăugate și 
alte ingrediente. Această carte conţine reţeta. 


Ai ocazia să alegi dintre instrumentele şi metodele 
prezentate. În Partea a Il-a, la finalul fiecărei secţiuni, 
vei găsi trei întrebări de impact. Folosesc întrebările de 
impact în coaching ca să Îmi ajut clienţii să Îşi găsească 
propriile răspunsuri, în loc să le spun eu ce să facă. 
Aceste întrebări te vor ajuta să încorporezi în stilul tău 
de viaţă învățămintele din fiecare secțiune și să le pui 
în practică. Revino din când în când asupra 
întrebărilor (și la răspunsurile tale) ca să îţi dai seama 
ce funcţionează cel mai bine în cazul tău și ce vrei să 
obţii. Imediat după întrebările de impact există o 
pagină unde poţi adăuga observaţiile tale sau orice 
acţiune vrei să întreprinzi. 

Tot ceea ce vei citi aici este adevărat. Unele nume 
(marcate cu *) au fost schimbate pentru protejarea 
confidenţialităţii, dar poveştile sunt reale. Spre 
deosebire de poveştile fantastice cu supereroi din 
romane şi benzi desenate, tu, dragă cititorule, poţi 
aspira la succes, poţi crede în el si îl poti atinge. Odată 
ce ai făcut asta, vei descoperi ce înseamnă să fi 
semizeu, extraterestru sau om obişnuit. 


Partea | 


Sa dam tonul: 
personajele 


Zeii Olimpului și olimpienii. 
Îți aduci aminte 
de Antichitate? 


Moștenirea Greciei antice 


Olimpicii: eroii din trecut și din prezent 


Orice antrenor de sport bun te va sfătui să faci 
încălzire şi întinderi înainte să te apuci de orice fel de 
efort Gale sau de fitness, chiar şi înainte să faci o 
plimbare în pas alert. Întinderile şi încălzirile previn 
accidentările şi le oferă mușchilor oxigenul de care au 
nevoie. Dacă ne luăm după marii sportivi şi ne 
încălzim înainte să facem sport, ne pregătim mușchii 
pentru ceea ce urmează să fie un test de rezistență. Să 
ne punem în locul protagonistului olimpic, principalul 
personaj al poveştii de faţă. Să apreciem şi să fim atenţi 
la zeii Olimpului şi la olimpici, în general, ca să dăm 
un sens istorioarei eroului nostru. 


Termenul de olimpici ol vine din lumea vechilor 


greci, despre care se credea că este condusă de zeitățile 
din panteon — fiinţe nemuritoare, zei — și de semizei, pe 
care îi vom analiza mai târziu. Numărul recunoscut de 
zei olimpieni era de 12, incluzându-l pe Zeus, cel mai 
important. Dar pe lângă figurile principale, mai 
existau şi alţi locuitori ai Muntelui Olimp, care ar 
putea fi numiţi olimpieni. Un astfel de personaj e 
Heracle, care, după apoteoza sa, adică după ce a 
devenit semizeu, a fost şi el locuitor al Olimpului. 
Grecia este un loc fascinant, iar mândria grecilor 
este încă vie în zilele noastre. Dacă vizitezi oricare 
dintre numeroasele situri arheologice şi temple, ţi se va 
dezvălui o poveste fermecătoare despre curaj, civilizaţie 


şi inovaţii în infrastructură şi gândire. „Măreţii greci“, 
așa cum le place să fie cunoscuţi, au fost cei care, în 
mare parte, au înlesnit evoluţia Imperiului Roman. 

Moștenirea elenă a fost un factor catalizator 
important, care le-a permis romanilor să guverneze 
timp de multe secole. Povestile zeilor greci sunt 
realmente fermecătoare, chiar dacă istoria subliniază cu 
promptitudine că e posibil ca același zei sa fi fost 
prezenţi în alte epoci, în părţi diferite ale lumii, sub 
alte nume, dar cu aceleași puteri și influenţă. 

Aici e punctul în care lucrurile devin tulburi şi se 
complică. Pentru a ne pregăti pentru paralelele pe care 
le vom face mai târziu, este util să cădem de acord 
asupra unei definiţii corecte a semizeului. 


Ce înseamnă semizeu 


Folosit rareori în Antichitate, termenul de semizeu 
descrie în general o zeitate minoră, un muritor sau 
un nemuritor care este odrasla unui zeu şi a unui 
muritor, ori un personaj care a obţinut un statut divin 
după moarte. Cea mai timpurie menționare a 
termenului se găseşte în epoca veche din istoria 
Greciei, care se întinde din secolul al VII-lea î.H. 
până la a doua invazie persană din anul 480 î.H. Poeţii 
greci Homer şi Hesiod se referă amândoi la eroii morţi 
ca la „semi-zei . Există o idee preconcepută des 
întâlnită că termenul ar desemna personaje care au un 
părinte divin şi unul muritor. În schimb, cei care 
dovedeau „rezistenţă fizică, putere, origini sănătoase și 
comportament bun“ erau etichetaţi drept eroi, şi 
numai după ce mureau puteau fi numiţi semizei, un 
proces cunoscut ca eroizare. Termenul de semizeu a 
apărut prima dată în limba engleză undeva la sfârșitul 
secolului al XVI-lea, începutul secolului al XVII-lea, 
când a fost folosit pentru a traduce conceptele greceşti 
şi romane de semideus şi daemon, un cuvânt latin care 
inseamnă o zeitate mai mică. 


De atunci, termenul de semizeu a fost atribuit în 
sens figurat oamenilor cu abilități extraordinare: 
revoluționari ai locului şi timpului lor în istorie; 
oameni cu o rezistență fizică uimitoare; lideri înzestrați 
cu putere, influenţă și persuasiune şi gânditori 
avangardiști. În epocile in care au trâit, au deţinut 
controlul asupra unor teritorii vaste și și-au extins 
influenţa. Erau recunoscuţi atât de supușii, cât ȘI de 
oponenții lor. Unii dintre semizeii care îmi vin în 
minte sunt Hatșepsut, Alexandru cel Mare, Ioana 
d'Arc, Napoleon Bonaparte, Mahatma Gandhi și 
Maica Tereza. Doar citeşte biografia Ioanei d'Arc şi vei 
înțelege cum, adolescentă fiind, a dat dovadă de 
suficient curaj pentru a-și înfrunta inamicii în timpul 
asediului orașului Orleans din 1429.4 Alexandru cel 
Mare a fost elevul lui Aristotel și până la vârsta de 30 
de ani pusese bazele unuia dintre cele mai mari Imperii 
ale Antichității, care se întindea din Grecia până în 
nord-vestul Indiei. Neînfrânt în bătălii, câteva dintre 
tacticile sale de luptă încă sunt predate în academiile 
militare. 

Suntem atrași de ideea că, deși nu vom ști 
niciodată dacă au fost sau nu semizei, realizările lor ne 
fac să credem că au dobândit nemurirea. 


Heracle 


Nu mai venerăm zeitățile olimpiene precum anticii. 
Cu toate acestea, moștenirea lor este prezentă în 
literatura populară şi în filme și, desigur, în olimpici: 
participanţii la jocurile olimpice. Ei sunt sportivii care, 
prin realizările lor, dobândesc în cultura actuală un 
statut asemănător zeilor. Sunt eroii epocii moderne, 
care au devenit modele pentru sportivii tineri care 
aspiră să fie campioni şi pentru oamenii obișnuiți 
deopotrivă. 

Cine a fost mai exact Heracle? Ei bine, a fost un 
semizeu, un erou cu origini divine din mitologia 
greacă, şi fiul lui Zeus — zeul Olimpului şi regele zeilor, 


al cerurilor, al vremii, al destinului și al legilor — și al 


muritoarei Alcmena.2 Destinul lui Heracle era să 


devină cel mai mare dintre eroii greci, venerat ca 
model de bărbăţie, dar marcat şi de un destin tragic. 
Deși iniţial purta numele Alcide, doar mai târziu, 
după ce a dobândit nemurirea ȘI statutul de semizeu, a 
devenit cunoscut ca Heracle. 

Un factor important în  bine-cunoscutele 
întâmplări tragice din viaţa lui Heracle este ura pe care 
zeiţa Hera, soţia lui Zeus, o avea pentru el. Însăși 
existența lui Heracle a fost rezultatul a cel puţin una 
dintre numeroasele aventuri ale lui Zeus. Hera 
complota adesea împotriva odraslelor muritoare ale lui 
Zeus, inclusiv Heracle, drept răzbunare pentru 
infidelităţile soțului el, 

Tragedia începe să se desfăşoare atunci când, 
înnebunit de Hera, Heracle și-a omorât familia. 
Disperat și vrând să își ispăşească păcatul, i-a solicitat 
sfatul  Oracolului din Delf, care i-a cerut să 
îndeplinească o serie de sarcini aparent imposibile, sau 
munci, ca să îşi spele păcatele, să îşi dovedească regretul 
și că este demn de respectul Herei. 

In cele din urmă, în ciuda dificultății încercărilor, 
Heracle a dus la bun sfârşit fiecare dintre sarcinile sale, 
îndeplinind în final 12 munci. Eforturile Herei de a-l 
distruge cât era pe pământ au eșuat şi, ironic, Heracle 
a fost ucis în final din cauza aceleiași trasaturi pe care 
Hera o ura aşa mult... infidelitatea. Abia după ce a 
urcat pe Muntele Olimp a câpaâtat numele de Heracle, 
într-o încercare nereușită de a o potoli pe Hera. 
Numele lui de erou înseamnă „Gloria Herei“. 

Mai târziu, romanii au adoptat versiunea elenă a 
vieţii şi muncilor sale neschimbând practic nimic, dar 
i-au dat numele folosit mai frecvent în ziua de azi — 
Hercule. Au adăugat propriile detalii, unele dintre ele 
plasându-l geografic pe eroul nostru în zona centrală a 
Mediteranei. În cultura populară de azi, spunem 
despre o sarcină deosebit de solicitantă că este 
herculeeană. 


Totuşi, Heracle (să rămânem la numele lui iniţial) 
nu este cunoscut doar pentru îndeplinirea muncilor 
epuizante și aparent imposibile. [ se mai atribuie şi 
începuturile unei tradiții vechi, continuată și 
sărbătorită şi în zilele noastre: Jocurile Olimpice. 

Conform poetului antic grec Pindar, în „A 
unsprezecea odă olimpică adusă victoriei“, Heracle a 
pus bazele primelor jocuri olimpice. Într-o bună zi, 
Augeas, un muritor, l-a insultat pe tatăl lui Heracle, 
Zeus. Mâniat, Heracle l-a provocat la o luptă corp la 
corp. Lupta a durat ore bune, până când Heracle, cel 
mai puternic dintre cei doi, şi-a înfrânt adversarul. 
Ulterior, Heracle a poruncit ca pe acel loc să se ridice 
un templu pentru Zeus ȘI, în plus, la fiecare patru ani 
să se țină jocuri în onoarea lui Zeus. De aici și crearea 
Jocurilor Olimpice. Această tradiţie din vechime a fost 
reînviată în Atena de Pierre de Coubertin în 1896. 
Faţă de numărul iniţial de sporturi și probe de 
atletism, acum există 33 de sporturi de vară şi 15 
sporturi de iarnă, cu multe alte probe secundare, 
printre care și nataţia, la care vom reveni mai târziu. 

Extratereștirii. 
Sigur sunt ceea ce crezi? 


Le mystère de la fois 


Extratereştri, zici? Vrei să spui, acele creaturi mici și 
verzi din spaţiu? Sau extratereștrii din Zona 51 cu 
trupuri mici şi capete mari, care adăpostesc crelerl 
mult mai mari, din moment ce se presupune că sunt 
mult mai avansați decât noi? Sau simpaticul E.T., care 
vrea să dea un telefon acasă? Domeniul science-fiction 
abundă în dezbateri pe acest subiect. Există dileme 
nesfârşite în jurul întrebării dacă oamenii sunt singuri 
sau nu în milioanele de galaxii existente. În continuare 
au loc discuţii despre cum ar arăta un extraterestru 
dacă ar fi să avem o întâlnire de gradul trei cu el. Pur şi 
simplu nu ştim. Însă cuvântul extraterestru mai 
înseamnă străin, necunoscut sau din altă lume. Dacă ar 
fi să ne luăm după filmul Bărbaţi în negru din 1997 al 
lui Barry Sonnenfeld, fără să o ştim, extratereștrii se 
află deja printre noi, deghizați în oameni obişnuiţi. 


Teoria mea despre extratereștri 


Aristotel, Hypatia, Avicenna, Leonardo da Vinci, 
Galileo Galiei, Sir Isaac Newton, Mozart, Nikola 
Tesla, Albert Einstein şi Stephen Hawking sunt doar 
câțiva dintre cei care se încadrează în categoria mea de 
extratereștri. Dar de ce îi numesc extraterestri? 

Pentru a înţelege măreția acestor extratereştri, este 
înțelept să îi comparăm cu oameni pe care îi 
cunoaştem sau pe care i-am întâlnit. Giândeşte-te puţin 
care este cea mai inteligentă persoană pe care ai 
întâlnit-o vreodată, cea mai deşteaptă persoană pe care 


ai avut-o ca model. Gândeşte-te la omul cel mai 
generos şi altruist pe care al avut plăcerea să îl remarci 
în mijlocul unei mulţimi de admiratori şi adepţi. 
Gândeşte-te la momentele în care ai stat la aceeaşi 
masă sau te-ai aflat în aceeași încăpere cu un profesor 
remarcabil, un deschizător de drumuri sau un lider 
într-un anumit domeniu. Am avut marele noroc să 
întâlnesc câţiva lideri foarte respectaţi. Și indiferent cât 
de încrezător şi de mândru mă simt în privința 
propriilor realizări, după cinci minute în compania lor 
mi-am dat seama că încă am un drum lung, foarte 
lung, de parcurs. Si e un lucru bun. Sunt deştepţi, au 
succes și sunt foarte respectați, iar eu mal am mult 
până să ajung ca ei. Și e în regulă, pentru că asta 
înseamnă doar că trebuie să mă ambiţionez și mai 
mult. Aceşti oameni pe care îi admirăm pentru măreţia 
lor nu se apropie câtuşi de puţin de grandoarea 
extratereştrilor pe care i-am menţionat la începutul 
acestei secțiuni. 

Extraterestrii au realizat lucruri care par 
imposibile. Sunt supraoameni. Nu sunt din lumea 
aceasta. De aici şi apelativul de extraterestru. Cum 
poate cineva să fie un lider deştept şi bogat, cu realizări 
în muzica, sport sau tehnologie, și cu toate astea să fie 
o persoană obișnuită? lată teoria mea: în timpul vieţii, 
unii dintre noi, foarte puţini, sunt binecuvântaţi, sunt 
atinşi de Dumnezeu şi mai talentaţi decât ne-am putea 
imagina. Aceşti indivizi trudesc în lumea noastră 
folosindu-se de calităţi umane pentru o scurtă 
perioadă, iar contribuţiile lor îi permit omenirii să 
avanseze exponențial. 

Pentru exemplificare, să ne referim la un citat din 
cartea lui Yuval Noah Harari, Sapiens: Scurtă istorie a 
omenirii. 


„Acum doar şase milioane de ani, o singură 
maimuţă femelă a avut două fiice. Una a 
devenit strămoșul tuturor  cimpanzeilor, 
cealaltă este străbunica noastră. Există multe 


teorii care vin să explice evoluţia noastră ca 
specie, de la ideile despre selecţia naturală ale 
lui Charles Darwin la cele ale lui Alfred 
Wallace şi până la credinţa în intervenţia 
divină. Unii cred chiar că o civilizatie 
extraterestră avansată ar fi ajutat la modificarea 
secvenței ADN la una dintre maimute şi apoi a 
fost martora tuturor progreselor pe care astazi 
le luăm ca atare. Dar indiferent care este 
adevărul, ceva s-a întâmplat pe parcurs şi a 
ajutat doar câțiva dintre cimpanzei, pe când 
ceilalți au rămas cocoţaţi în copacii de pe 
vechiul continent, aduși în pragul extincţiei 
puse la cale de rudele lor mai «deștepte».“2 


Aparent, ca specie, oricare ar f motivul, am avut parte 
de o mână de ajutor de undeva pentru a deveni ceea ce 
suntem astăzi. Și la fel ca cimpanzeii, unii dintre noi 
au primit mai mult ajutor decât alţii. De-a lungul 
Istoriei, printre noi au trait anumiti indivizi inovatori, 
care au avut o influenţă atât de mare asupra culturii 
noastre, încât au devenit figuri aproape mitice, 
supraomeneşti. Chiar dacă arătau ca niște oameni, 
trebuie să fi avut abilităţi extraterestre, nu-l așa? Aceşti 
aşa-numiţi extratereștri sau lideri de opinie au fost 
responsabili pentru dezvoltarea ştiinţelor. Sunt muzele 
noastre, oferindu-ne inspiraţie şi cunoştinţe. Aceşti 
oameni de știința, artişti și filozofi au schimbat felul în 
care gândim. Au accelerat tehnologia. Au produs idei 
noi. Au dus omenirea dincolo de graniţe cu puterea 
gândirii. Au fost intelectuali, savanţi şi polimaţi. 
Impactul lor nu s-a răsfrânt doar asupra celor din jur 
sau ţării lor — atât prieteni, cât şi dușmani —, ci au avut 
un impact semnificativ asupra întregii lumi, deoarece 
contribuţiile lor sunt universale şi eterne. 

Tot nu eşti convins? Gândeşte-te la minţile 
luminate pe care le-ai cunoscut sau pe care ai avut 
marea onoare să le întâlneşti. Acum, compară aceşti 


oameni cu extratereștrii pe care i-am menţionat. Poate 
că după ce vel citi biografiile lor te vei convinge ca ceea 
ce au creat nu li se datorează în exclusivitate. Nivelul 
lor de măreție este aproape inexplicabil. Nu îi invidiez, 
dar, într-un fel sau altul, beneficiez de pe urma 
realizărilor lor. Îi admir pentru contribuţiile care ne-au 
îmbunătățit viaţa și ne-au făcut să înțelegem legile 
naturii. 

Asta este doar teoria mea. Nu este dovedită şi este 
personală. Extraterestru este doar un cuvânt, și încă 
unul cu lipici (cealaltă pasiune a mea este 
marketingul). Este o etichetă, una care semnifică un 
tip de existenţă extraordinară care a schimbat lucrurile 
și continuă să o facă ȘI în zilele noastre. 

Nu sunt creștin devotat, oricâtă imaginaţie aș avea, 
dar am primit câteva lecţii foarte bune când aveam 10 
ani, în timpul unuia dintre primele mele cursuri de 
catehism cu părintele Sauve, preotul paroh din 
Aylmer, Québec, sau Canada franceză. Părintele Sauvé 
era un suflet blând, care avea un interes real şi sincer în 
a ne ajuta să Îl înțelegem pe Dumnezeu. În prelegerile 
lui, mi-a deschis ochii asupra ideii de a crede în lucruri 
care nu sunt ușor de explicat. 

li  pusesem următoarea întrebare: „Dacă 
Dumnezeu este așa de bun și omniprezent, de ce se 
întâmplă atâtea lucruri rele în lume?“ Nu de mult, toţi 
membrii unei familii din comunitatea noastră pieriseră 
într-un incendiu. Când pe lângă asta puneam la 
socoteală ura de rasă, uraganele și războaiele, îmi dădea 
cu minus. Părintele Sauvé mi-a răspuns: „Paul, ceci est 
le mystère de la foi“ (Paul, în asta constă misterul 
credinţei). Cu alte cuvinte, unul dintre misterele 
ascunse în Dumnezeu, care nu poate ü niciodată 
cunoscut dacă nu este revelat de Dumnezeu. 
Răspunsul acela mă tulbură şi în ziua de azi. Confuz, 
nu înțelegeam cum poate credinta să facă toate astea 
acceptabile. Altfel spus, trebuia să cedăm, să tolerăm și 
să suportăm, să acceptăm. lrebuia să înţelegem că în 


schema universală a lucrurilor, deşi Dumnezeu are un 
plan pentru noi, înţelegerea Lui nu e neapărat o 
opţiune. 

Aplic aceeași logică aici, în teoria mea despre 
extratereștri. Pot accepta faptul că într-adevăr am fost 
ajutaţi. Suntem ajutați și în momentul de faţă. Vom 
primi în continuare ajutor până când, într-o zi, /e 
mystère de la foi va fi mai bine înţeles, validat sau 
dovedit de o civilizaţie mult mai avansată decât a 
noastră, iar noi vom primi confirmarea că într-adevăr 
extratereștrii au hoinărit liberi și cu un motiv 
întemeiat. Deocamdată, eticheta aceasta este felul meu 
de a presupune că ei există. 

Oamenii obişnuiţi. 
E grozav să fii obișnuit? 


„Exercitiul nu e acel lucru pe care îl faci când 
ajungi undeva. E acel ceva 
pe care îl faci ca să ajungi undeva.“ 
— Malcolm Gladwell 


Semizeii sunt eroi, lideri, revoluționari ai timpurilor 
lor. Oamenii îi urmează datorită influenţei lor 
incredibile. Aș adăuga că nevoia oamenilor de azi de a 
fi conduși este la fel de importantă precum a fost de-a 
lungul istoriei. 

Conform teoriei mele, extratereștrii sunt indivizi 
atinşi de geniu conectat la o forţă din afară, sau o 
formă de energie a cărei influenţă nu cunoaşte limite, 
fizice sau temporale, atunci şi acum. Contribuţia lor 
este universală şi de impact. Ne-au permis nouă, 
oamenilor obișnuiți, mie, ţie şi tuturor celorlalți, să 
prosperăm prin dezvoltarea tehnologiei, prin crearea 
de noi forme de artă, prin transmiterea de cunoştinţe, 
făcând descoperiri ştiinţifice, oferindu-ne acces la 
nenumărate informaţii şi la o combinaţie de soluţii 
pentru a ne rezolva problemele. 

Așa ajungem să ne punem o întrebare simplă: sunt 
cei care ne inspiră întotdeauna semizei sau 
extratereştri? Dacă ai avut vreodată norocul să 
întâlneşti pe cineva care a avut un impact asupra vieții 
tale — un savant, un doctor, un cercetător, un profesor 
grozav, un filozof sau un mentor —, atunci poţi 
conchide, la fel ca mine, că, într-un fel sau altul, aceşti 
oameni nu erau nici semizei, nici extratereștri. Pentru 
a înfăptui ceea ce au înfăptuit ei, pentru a învăţa şi a 
pune în aplicare ceea ce au descoperit, pentru a realiza 


ceva remarcabil, apare o întrebare: de ce sunt așa 
speciali? Cine i-a ajutat să înfăptuiască ceea ce au 
înfăptuit și care a fost motivul? 

O posibilă explicaţie despre cum unii oameni 
obișnuiți au obţinut măreţia poate fi găsită în teoria lui 
Malcolm Gladwell. În cartea lui  Exceprionalii, 
Gladwell spune „o poveste despre cum excepţionalii 
dintr-un anumit domeniu au ajuns la statutul lor 
elevat printr-o îmbinare complexă de abilitate, 


oportunitate și avantaj cu precădere arbitrar“€. Ajunge 


la „regula celor 10 000 de ore“Z într-un capitol 
fascinant care scoate în evidenţă indivizi talentaţi, fie 
că sunt muzicieni ca Beatles sau Mozart, sportivi ca 
Nadia Comăneci (gimnastă olimpică), programatori ca 
Bill Joy (cofondator al Sun Microsystems) sau Bill 
Gates (Microsoft), care au reușit să devină celebri 
pregătindu-se 10 000 de ore în domeniul care le plăcea 
foarte mult. Și mai important, Gladwell adaugă: 
„Exerciţiul nu e acel lucru pe care îl faci când ajungi 


undeva. E acel ceva pe care il faci ca să ajungi 


undeva. “E 


Gladwell explică faptul că motivul pentru care The 
Beatles, formaţia rock engleză formată în Liverpool în 
anii 1960, a avut atât de mult succes nu are legătură cu 
repetițiile lor de o oră din Liverpool, ci mai degrabă cu 
reprezentațiile de opt ore din cluburile de striptease 
din Hamburg, Germania. În prima lor călătorie în 
Hamburg în 1960, membrii Beatles au cântat 106 seri 
timp de cinci sau mai multe ore în fiecare 
reprezentaţie. Acest ritm a continuat până în 1962. 
Până în 1964, momentul în care a devenit cunoscută, 
formaţia cântase live de cel puţin 1 200 de ori. 
„Majoritatea trupelor de astăzi nu înregistrează un 
asemenea număr de spectacole nici în întreaga 
carieră.“2 The Beatles este cel mai bun exemplu de 
oameni care au ajuns în vârf datorită regulii celor 10 
000 de ore. 

Dacă practica este lucrul care te face mai bun, 
atunci ca este și cheia pentru a stabili diferenţa dintre 


semizei, extratereștri și oameni obişnuiţi? Sau, altfel 
spus, dacă oamenii obişnuiţi exersează timp de 10 000 
de ore (ceea ce este extraordinar oricum, dacă stai să te 
gândeşti), pot ei să copieze caracteristicile semizeilor 
sau extratereştrilor? 

Gândeşte-te la parcursul tău în domeniul sau 
profesia pe care o ai. Poate că consiliezi clienţi, repari 
chiuvete, pilotezi avioane, ești programator, doctor sau 
manager de proiect. Câte ore ai dedicat acestei 
activităţi? Poate 1 000 sau 2 000 de ore? Dacă eşti 
pilot, intrebarea este simplă, din moment ce piloții își 
monitorizează orele de zbor. Tatăl meu avea un bun 
prieten care conducea un camion. La un moment dat, 
i-a spus tatălui meu că e foarte mândru pentru că 
condusese în jur de 2,5 milioane de kilometri prin 
Canada — o altă modalitate de a ajunge la jalonul de 
10 000 de ore. 

Totuși, când conduci echipe, de unde știi câte ore 
te-ai ocupat de management? OK, te-ai putea gândi la 
perioada petrecută în domeniu, de cât timp ești dentist 
sau de când lucrezi ca inginer după ce ai absolvit, dar 
câte ore poţi considera că ai petrecut conducând 
oameni, punând plombe sau schiţând proiecte? 
Întrebarea rămâne ambiguă. Dacă crezi şi eşti de acord 
cu teoria lui Gladwell despre succes (presupunând că 
nu ești camionagiu sau pilot), atunci cum poţi atinge 
acest stadiu dacă nu poţi calcula simplu numărul 
magic de 10 000? 

Indiferent dacă dovedesc sau nu că au la activ cele 
10 000 de ore, oamenii obișnuiți pot face lucruri 
remarcabile în comparaţie cu semenii lor, dar au 
nevoie de timp pentru asta. Nu există scurtături. Așa 
cum spune Stephen Covey în cartea sa Eficienta în 7 
trepte: „Multe dintre lucrurile măreţe din istoria 
civilizaţiei noastre au fost realizate de voinţa 
individuală a unui spirit hotărât.“ În acest caz, nu 
este nevoie să constatăm dacă lucrurile măreţe sunt 
realizate de semizei, ci mai degrabă de oameni simpli, 
obişnuiţi, ca tine şi ca mine. 


Thomas Edison, care a fost descris drept cel mai 
mare inventator american, a spus cândva: „Nu am 
eşuat de 10 000 de ori. Nu am eșuat nici măcar o dată. 
Am demonstrat cu succes că acele 10 000 de variante 
nu vor functiona. După ce am eliminat căile prin care 
lucrurile nu vor funcționa, aveam să descopăr o cale 
prin care vor funcţiona. “H 

Îmi place și observaţia adăugată de Gladwell: 
„Succesul înseamnă talent plus pregătire. Problema 
este ca, pe măsură ce examinează mal pătrunzător 
carierele celor înzestrați, psihologii descoperă că rolul 
talentului înnăscut scade considerabil, devansat de 
aportul tot mai mare pe care îl capata pregatirea 
individuală. P 

Și astfel observăm că oameni aparent obişnuiţi pot 
deveni speciali prin munca asiduă și angajament. Unii 
dintre ei nu fac lucruri doar bune, ci și extraordinare, 
în timp ce majoritatea dintre noi se pare că reușim cu 
greu să ne trezim fără să amânăm alarma de dimineaţă. 

Dar cum rămâne cu cei care lasă impresia că s-au 
născut speciali, extratereștrii, cei care au acea sclipire 
de geniu care pare să îi atingă pe unii oameni din când 
în când? De fiecare dată când cineva mă impresionează 
cu adevărat, mă gândesc ca poate, doar poate, acea 
persoana chiar este extraterestru, un vizitator dintr-un 
timp şi spațiu diferit. Când am întrebat astfel de 
persoane dacă vin de pe altă planetă — în ideea de a-mi 
testa teoria, desigur —, acestea au negat politicos. 

Bineînţeles că au spus „nu“. Dacă ar fi cu adevărat 
extratereștri, nu ar şti sau ar fi sub acoperire, nu? Și 
dacă ar şti sau ar recunoaște, atunci nu ar exista dubii 
— cu toţii am face parte dintr-un plan mai mare. 

Acum că am stabilit cum definesc eu semizeii, 
extratereștrii și oamenii obișnuiți, să vedem ce crezi 
despre cineva pe care îl cunosc de când s-a născut și 
căruia i-am luat numeroase interviuri. 

Studiu de caz despre 
oamenii obișnuiți. Chris, 
înotător la stilul spate 


„Olimpiadele reprezintă punctul culminant 
a patru ani de muncă intensă; cerințele intense 
de a te concentra în mod deosebit 
pe un moment în care este dificil să fii 
la înălțime, dar extrem de satisfăcător, deoarece 
ai obținut ceea ce multi alții nu au reușit.“ 
=E 


O dată la doi ani, când urmăresc olimpiadele — fie 
jocurile de vară, fie pe cele de iarnă —, simt că rămân 
fără aer. Mă emoţionez când urmăresc ceremonia de 
deschidere şi delegaţiile fiecărei ţări conduse de un 
purtător de drapel. Mi se umezesc ochii deoarece 
aceste jocuri reprezintă pentru mine tot ceea ce 
înseamnă să fii om. llustrează perfect spiritul de 
fairplay şi munca în echipă. Timpul încetează să mai 
existe. În aceste momente magice nu mai există 
războaie, foamete, durere. Istoria ne spune că, în 
vremurile străvechi, războaiele se opreau pentru jocuri 

— înfăptuirea Armistițiului Olimpic, perioada de pace 
cea mai îndelungată. În acea zi uităm pentru scurt 
timp suferința pe care o suportăm zi de zi ca specie. 
Putem lăsa deoparte diferenţele dintre noi şi să ne 
concentrăm asupra unor momente fericite, asupra 
chipurilor zâmbitoare ale tinerilor mândri că au ajuns 
să participe după ce au muncit din greu ani buni. 
Acest eveniment global are în centrul său omenirea. 
Este un moment de pace şi prietenie, în care vedem că, 
până la urmă, nu suntem mult diferiţi ca fiinţe umane, 
culturi, religii şi popoare. 

Când vine vorba de jocurile olimpice, unul dintre 
cunoscuţii mei spune că acestea reprezintă „punctul 


culminant a patru ani de muncă intensă; cerinţele 
intense de a te concentra în mod deosebit pe un 
moment în care este dificil să fii la înălțime, dar 
extrem de satisfăcător, deoarece ai obţinut ceea ce 


mulți alții nu au reușit. 

Prietenul meu Chris s-a născut în Fredericton, 
New Brunswick, Canada, pe 29 august 1976, anul în 
care au avut loc Jocurile Olimpice de Vară de la 
Montreal şi acelaşi an în care Nadia Comăneci a 
obținut primul 10 la gimnastică feminină, 
reprezentând România. Chris era un pustan costeliv de 
numai opt ani când a avut parte de prima confruntare 
serioasă într-o piscina. 

In acea zi crucială, Chris se afla în tabără cu Dan, 
fratele lui mai mare. Printre activităţile incluse se 
număra şi o excursie până la Canyon Meadows din 
Calgary, Alberta, Canada. Înotul făcea parte din 
distracţie. În jurul bazinului se adunaseră o grămadă 
de copii. Adu-ţi aminte, asta era în 1984, cu mult 
înainte ca bazinele să fie dotate cu jeturi de aer care să 
creeze bule de pe fundul piscinei pentru a reduce 
accidentările (unele piscine de interior sunt acum 
dotate cu această funcţie de creare a bulelor). Acest 
bazin era fără bule. Chris își aduce aminte că piscina 
arăta de parcă nu ar f avut fund, sau cel puţin așa o 
vedea el. Cu toate acestea, a decis să urce pe 
trambulină. Dar înainte să apuce să sară, fratele lui, 
Dan, l-a împins în apă, în spirit de glumă. 

Salvamarul, un tip pe nume Mike Saunders, a sărit 
în apă, l-a scos şi l-a aşezat pe un scaun, ca să își revină. 
În acea zi, Chris a fost la un pas să se înece. Îngrozit, 
Dan şi-a dat seama că frăţiorul lui nu ştie să înoate sau 
să facă pluta! Înghitise multă apă, se înecase şi 
plânsese, dar, din fericire, nu leşinase. Chris a tras 
spaima vieţii lui, dar a avut noroc și n-a paţit nimic 
rau. 

După ce Chris a scăpat ca prin urechile acului, 
Saunders i-a sugerat să ia lecţii de înot, ceea ce a ȘI 
făcut. 


Primele lecţii ale lui Chris n-au fost deloc ușoare, 
insă, deşi se lupta cu fricile lui și înghiţea apă — tot mai 
multă și mal multă apă —, s-a descurcat destul de bine. 
A atins tundul bazinului de câteva ori, dar cum lecţiile 
se țineau în capătul piscinei cu apa cea mai mică, nu se 
compara cu groaza trăită la prima experienţă. 

A rămas cu frica? Nu chiar. Era suficient de mic să 
știe că poate face chestia asta cu înotul, cu toate că 
prima lui experienţă nu fusese una plăcută. Din 
fericire pentru Dan, Chris nu i-a purtat pică. În orice 
caz, Chris avea motivaţia de a intra înapoi în piscină şi 
de a concura. 

Cu fiecare progres, lecţiile au devenit mai uşoare. 
A întâlnit o grămadă de copii în grupa lui de înot, 
printre care și pe Russell, cu care a rămas prieten. 
Russell i-a explicat lui Chris tehnici precum mișcarea 
picioarelor, înotul cu un singur braţ, răsucirile în apă și 
inotul cu două braţe. După ce a terminat lecţiile, 
Chris a fost evaluat în cadrul unei curse de 100 de 
metri. A trecut. S-a înscris în Cascade Swim Club, un 
grup unit de copii care împărtăşeau valori sănătoase. 
Lui Chris îi plăcea faptul că prietenii lui sunt foarte 
competitivi, motivându-l și pe el să vrea mai mult. 


Un sportiv înnăscut? 


În acei ani de început, Chris încercase multe sporturi: 
baschet, volei, alergare pe teren accidentat, atletism şi 
wrestling. Dar nataţia a fost singurul sport căruia 1 s-a 
dedicat în afara şcolii. La acea vreme, în competiţii se 
descurca mediu spre bine. Nimeni n-ar fi putut spune 
dacă e un sportiv înnăscut sau nu. Dar îi plăcea 
provocarea, iar părinții l-au incurajat să încerce tot ce 
poate sau vrea să facă. 


Chris, în vârstă de Il ani, la ceremonia de premiere de la 
Cascade Swim Club, cu trofeul pentru înotâtorul cu cele mai 
mari progrese 


În cele din urmă, Chris a observat că, atunci când 
înoată alături de înotători mult mai rapizi, aceştia nu 
rezistă cât el. Cu toate că intuiţia îi spunea că nu poate 
concura cu înotători mai înalţi sau mai puternici, a 
descoperit curând că are un avantaj faţă de colegii lui, 
datorită numeroaselor sporturi pe care le practicase de 
mic. Era acesta talentul ascuns al lui Chris? 


Un moment decisiv 


Chris n-a început cu dreptul î în ce priveşte etica de 
muncă şi disciplina. În loc să-şi pună la punct 
antrenamentul de înot, prefera să Ec glume şi să-şi 
amuze prietenii. În principiu, nu făcea nimic... şi cu 
toate acestea, câștiga toate competiţiile! Avea el un 
talent înnăscut pentru înot? Chris spune că nu a luat 
nataţia în serios până să împlinească 14 ani. Între 8 şi 
14 ani, fusese vorba doar de pură plăcere. Nu Arsese 
ceva serios pentru el. Totuşi, când a ajuns la 14 ani, 
ceva l-a făcut să conştientizeze că e posibil să aibă un 
potenţial ascuns. 

La 12 ani, unii copii au fost selectaţi pentru a 
concura în Regina, Saskatchewan. Chris nu a fost ales 
din prima. Numai că doi copii s-au îmbolnăvit și 
echipa avea nevoie de doi înotători de rezervă. A ajuns 
pe listă. A fost un moment decisiv pentru el: prima lui 
ieşire din Alberta și prima competiţie. Pe atunci, 


Alberta era o pepinieră de înotători în Canada. Cu 
toate acestea, în ciuda entuziasmului, Chris încă nu 
lua în serios antrenamentele. În ceea ce îl privea, 
partea grozavă din deplasarea la Regina era faptul că 
stătea cu prietenii lui... nu se gândea la câștig. 

Apoi, la 13 ani, a avut un declic: și-a dat seama că 
nu-i place deloc să piardă. Era gata de orice ca să 
câştige. Aşa că a pus bazele propriei metode de 
motivare. 

Lua 10 hârtii A4 (21 x 30 de centimetri) și le lipea 
pe perete. Le folosea apoi pentru a crea un grafic 
despre cum credea că se antrenase. De exemplu, dacă 
înota de trei ori pe săptămână, își dădea note la fiecare 
sesiune de antrenament: 


Luni Miercuri Vineri 


HE 
tlt 


Ce Cs Ca 


S — slab; B — bine; FB - foarte bine. 


| SEE 


Astfel vedea clar unde/când nu se antrenase destul. 
Urma să fie baza lui de stabilire a scopului. La început, 
observase un tipar de S-uri: SSSS. Apoi SSSB, SSB, 
SBB. Apoi SBBB, B-BB. Apoi BB-FB, BB. 

Metoda era foarte eficientă din punct de vedere 
vizual ca să capete încredere. Îşi analiza cele 30 de zile 
din urmă şi își spunea: „Frate, rebuie să te descurci şi 
mai bine.“ Şi toate acestea erau munca lui, fără niciun 
fel de feedback de la antrenor. 

Dar îl făcea acest sistem să se antreneze mai mult? 
Nu schimbase neapărat numărul de ore de 
antrenament, cât calitatea, concentrându-se mai mult 
pe competiţiile viitoare. Era uşor pentru el și 
funcţiona. Chris a numit-o „evaluarea lui personală“ şi 


îl ajuta să se uite la greșelile pe care le făcuse. Se 
întreba cum ar putea să Îşi îmbunătăţească 
performanţa. Reflecta și se întreba ce învățături poate 
trage din ultima competiţie la care participase. 

În clasicul volum Secretele succesului. Cum să vă 
faceți prieteni şi să deveniți influent, Dale Carnegie 
relatează povestea unui bancher de pe Wall Street care 
își monitorizează performanţa și se autoevaluează 
pentru a deveni mai bun: 


»[...] îmi deschideam agenda de programări şi 
meditam la toate interviurile, discuţiile și 
întâlnirile care avuseseră loc în cursul 
săptămânii precedente. Mă întrebam: Ce greseli 
am făcut?, Ce am făcut bine şi în ce mod mi-aş 
putea îmbunătăți  performanțele?, Ce 
învățăminte pot trage din acea experiență? Mi- 
am dat seama apoi ca aceasta recapitulare 
săptămânală mă nemulțumea extrem de mult. 
Eram adesea uimit de propriile gafe. Desigur, 
pe măsură ce anii au trecut, ele au devenit mai 
puţin frecvente. Uneori am avut tendinţa de a 
mă felicita după vreuna dintre aceste evaluări. 
Sistemul de  autoanaliză,  autoeducare, 
continuat an de an, a făcut mai multe pentru 
mine decât oricare alt lucru pe care l-am 
încercat vreodată. M-a ajutat să îmi 
demonstrez abilitatea de a lua decizii şi mi-a 
fost de un real folos în toate interacţiunile 


mele cu oamenii. [| recomand din toată 
«lá 


inima. 


Asemenea lui Chris, directorul bancar de pe Wall 
Street folosea o metodă simplă, care presupune 
disciplină și timp. In plus, Carnegie adaugă: 


„Păstrarea unor astfel de însemnări te va 
motiva să depui eforturi și mai mari; și apoi, 


gândește-te cât de fascinante ti se vor părea 
acele rânduri când le vei descoperi, 
întâmplător, peste câţiva ani!“ 


La 14 ani, Chris încă nu lua antrenamentele în serios. 
În ciuda acestui fapt, s-a calificat la categoria lui de 
vârstă pentru un campionat naţional din Québec. La 
încălzirile de dimineaţă a scos un timp foarte bun, iar 
seara s-a calificat în finală, ieșind pe locul 2. Apoi, la 
30 de minute după competiţie, un antrenor din 
Winnipeg si-a dat seama că Chris bătuse recordul 
naţional la proba de 100 de metri spate: Chris era cel 
mai rapid înotător din Canada din toate timpurile la 
categoria lui de vârstă! Nu a primit mare lucru ca 
recunoaștere pentru reuşită — nicio plachetă, niciun 
trofeu, nicio medalie —, dar numele șI vârsta i-au fost 
trecute într-o listă a Swimming Canada, organizaţia 
naţională canadiană de nataţie. 

După asta, lucrurile au început să devină mai 
serioase pentru Chris, deși încă nu se simţea motivat są 
se antreneze cum trebuie. După campionatul 
Quebecului, a luat fiecare medalie sau panglică pe care 
o câștigase și le-a expus în camera lui. Se adunaseră în 
jur de 250. Asta a devenit recompensa lui concretă, pe 
care a numit-o „Camera succesului“... nu mai avea 
nevoie de tapet! 

La 15 ani, Chris a ajuns într-un punct critic. 
Trebuia să ia o decizie. Prietenii lui începuseră să 
parăsească echipa şi trebuia să se gândească dacă ar 
trebui și el să plece sau nu. lrebuia să decidă care îi 
sunt priorităţile și țelurile: pe de-o parte, Îi displăceau 
antrenamentele, dar, pe de altă parte, îi plăcea să 
concureze. Avea două alegeri: 


]. Să rămână în Cascade Swim Club, care era 
mai mult un club de înot pentru amatori pe 
categorii de vârstă. 


2. Să intre în clubul de înot al University of 
Calgary, care era de elită și i-ar fi oferit 
oportunitatea sa devină profesionist. 


A ales a doua variantă. Și nu a avut parte de o tranziţie 
uşoară — aproape că nu a reușit să ducă până la capăt 
primul antrenament cu echipa. Trebuia să ia parte la o 
sesiune de antrenament în grup şi să muncească mult 
mai mult într-o oră și jumătate decât făcuse el 
vreodată, dar, în cele din urmă, a reușit să termine. În 
cazul acestui antrenament, toate echipele universităţii 
se adunau pentru stabilirea echipei universităţii și a 
antrenorilor, aşadar era un fel de botez pentru el. 
Avea ce îi trebuie? Urma să reușească? 


01 În original, în engleză, o/ympian are atât sensul de „olimpic“, 
cât şi de „olimpian“, termeni folosiţi în funcţie de context. (X. 
trad.) 


02 In franceză, „misterul credintei“. (N. red.) 


Partea a Il-a 
Instrumente 
și metode: 
ești pregatit 
pentru evaluare? 


FII DISCIPLINAT 

Stabilirea obiectivelor. 
Sigur ai dat tot ce ai 
mai bun în tine? 


„Comparativ cu ceea ce putem fi, suntem doar 
pe jumătate conștienți. Nu utilizăm decât o 
mică parte a resurselor noastre fizice și mintale. 
Pentru a face o afirmație generală, ființa 
omenească trăiește cu mult sub limitele sale. 
Posedă diferite tipuri de forțe, pe care, de 


îi 


obicei, nu reușește să le folosească.“ 
- William James 


Stabilirea obiectivelor înseamnă o mulţime de lucruri 
pentru foarte multă lume. Ca să clarificăm lucrurile, 
nu vorbim despre obiectivele stabilite de Anul Nou — 
de obicei, acestea durează cât timp îţi umpli al doilea 
pahar de şampanie imediat după numărătoarea de la 
miezul nopţii. 

Întrebările simple pe care trebuie să ți le pui sunt 
următoarele: ce vrei să realizezi anul acesta şi cum vei 
şti că ai reuşit? Dar o astfel de abordare vagă în 
stabilirea obiectivelor s-ar putea să nu îţi aducă ce 
meriţi cu adevărat. lată câteva idei despre cum să îţi 
structurezi obiectivele. 

În primul rând, este în regulă să fii egoist pentru 
un timp. Să fii prea egoist este greșit, dar să nu fii 
suficient de egoist te privează de timpul pe care trebuie 
să îl investeşti în tine. Nu mă refer la soţia, copiii sau 
părinţii tăi, ci la TINE. Oricum, de ce este necesar să 
stabileşti obiective? 


l. Stabilirea de obiective funcţionează. Am 
citit cărţi şi biografii ale multor experţi în 
performanţa de top — nu acei speakeri 
motivaţionali care te fac să te simți bine 30 
de minute, după care totul dispare în neant, 
ci autori cu substanță. Acești autori ajung 
mereu la aceeași concluzie: dacă Îți faci 
timp să îţi treci obiectivele pe hârtie, vei 
ajunge să le și îndeplineşti. Metoda a 
funcţionat pentru mine, pentru liderii pe 
care i-am intervievat şi pentru nenumaraţii 
clienţi pe care i-am instruit. 


2. Obiectivele te fac să te concentrezi. Să te 
pregăteşti pentru ceea ce vrei să obtii îţi dă 
motivația de care ai nevoie când ești prea 
ocupat cu sute de alte lucruri pe care 
trebuie să le  gestionezi.  Stabilindu-ţi 


A 


obiective, iti programezi subconștient 
mintea să le îndeplinească și te concentrezi 
într-o singură direcţie. Această concentrare 
va avea beneficii și pentru familia şi 


apropiații tal. 


3, Indeplinirea obiectivelor Îți oferă un 
sentiment de împlinire. 


4. Să ştii încotro te îndrepti reduce stresul și 
grijile: dacă drumul este liber şi zărești linia 
de finis, stresul şi grijile devin mai puţin 
descurajante. 

5. Stabilirea obiectivelor te va ajuta să fi 
promovat profesional. Gsândeşte-te: dacă 
ești o persoană organizată și motivată, asta 
se va reflecta în munca ta. Angajatorul tău 
se așteaptă sa fii concentrat, ȘI firesc că asta 
ar trebui să însemne și că ştii încotro te 
îndrepţi, profesional vorbind. 


6. Obiectivele îti pun ordine în viaţă şi în 
priorităţi. Ordinea înseamnă disciplină şi o 
mai mare şansă de reușită, 


Dorinţa de a fi un părinte bun, deşi este un obiectiv 
admirabil, nu se încadrează la ceea ce Peter Drucker 
spune că este un obiectiv SMARTY. Nu este specific, 
măsurabil, realizabil, realistic sau legat de timp. 

O modalitate de a formula acest obiectiv ar putea 


fi: 


„Ca parinte, vol fi fericit când fiica mea va fi 
admisă la o universitate bună, aleasă de ea, fie 
în Marea Britanie, fie în Ţările de Jos, să 
studieze un domeniu care îi place, precum 
inteligenţa artificială, iar economiile pe care le 
voi fi făcut cu soția mea să fie suficiente pentru 
a plăti masteratul fiicei mele.“ 


Făcând o descriere detaliată a obiectivului tău 
(SMART), acesta capătă contur şi devine mai ușor de 
atins şi de măsurat. lar când copilul tău termină 
facultatea, va avea și mai multă însemnătate din 
moment ce te-ai concentrat intens pe asta. În orice 
moment al vieţii, dacă te-aş întreba care este parcursul 
tău ca părinte, ai menţiona un obiectiv concret și ai 
putea să-mi faci un raport destul de detaliat despre 
progresul lui, deoarece ai în minte o imagine clară a sa. 
Dacă te-ai fi limitat la „Vreau să fiu un părinte bun“, 
răspunsul la întrebare ar fi mai vag. 

Următorii paşi testaţi de-a lungul timpului îţi vor 
înlesni, de asemenea, procesul stabilirii obiectivelor: 


„Fă-ţi timp pur și simplu să stai și să te 
gândești la obiectivele tale, fără întreruperi 
de tip mesaje, e-mailuri, apeluri telefonice, 
angajaţi, reţele de socializare etc. Aşază-te 
pentru aproximativ o orą și stabilește un 
plan cu tot ce vrei să faci pentru tine în 
următorul an, indiferent dacă te gândești să 
citeşti şase cărți, să dobândeşti cunoştinţe 
financiare, să faci sport de trei ori pe 
săptămână etc. 


. Trece aceste obiective pe hârtie. Scrierea 
lor te va ajuta să Îți întăreşti ideile și să îţi 
pui ordine în gânduri. 

. Când vine vorba de aspectul realizabil al 
obiectivelor tale, fă-le posibile, dar nu lăsa 
ștacheta jos. Stabileşte-ţi o provocare. 


. Propune-ţi câte obiective vrei, dar, din nou, 
fii realist în privinţa descrierii şi numărului 
lor. De exemplu, ce depăşeşte 10 obiective 
va fi dificil de controlat. 


„Odată ce ai decis care sunt obiectivele, 
ordonează-le în funcţie de prioritate sau 
categorii. 

„Stabileşte cea mai bună modalitate să le 
analizezi/revizuieşti săptămânal sau zilnic 
(în Excel, pe telefonul mobil sau pe hârtie). 


Stabileşte o metodă de punctare. 


. Evaluează-le o dată la patru luni. Nu e 
indicat să o faci prea des, deoarece ai nevoie 
de timp pentru a-ţi pune obiectivele în 
practică. Verificarea lor prea frecventă Îți 
poate da impresia că stabilirea de obiective 
nu funcționează. 


9. Nu fi prea dur cu tine. Nu uita: atitudinea 
de a vedea jumătatea plină a paharului te va 
încuraja să îţi atingi obiectivele. 

10. Răsplătește-te atunci când îţi atingi 
obiectivul. Cumpără-ţi o ciocolată, du-te la 
pescuit cu prietenii sau la cumpărături în 
Londra cu cineva special. E foarte 
important să faci asta! 


Deși această activitate nu pare dificilă, greutatea va f 
aceea să stai si să te gândești timp de o oră neîntrerupt. 
Când ai făcut asta ultima dată? Să stai şi să te gândeşti 
timp de o oră. Şaizeci de minute. Neîntrerupt. Nu este 
doar o modalitate eficientă de a-ţi stabili obiectivele, ci 
și O metodă dovedită prin care să îţi rezolvi problemele 
cu care te confrunţi. Rareori mai stăm să cumpănim în 
ziua de azi, din moment ce suntem asaltați de rețelele 
de socializare, de slujbă, de responsabilităţile familiale 
Și de sursele de divertisment. 

Nu-ţi bare capul să te întrebi cum funcţionează 
scrierea obiectivelor. Nu contează dacă explicaţia este 
ştiinţifică, metafizică, spirituală, întâmplătoare, la 
noroc, inexplicabilă sau pur şi simplu misterioasă. Cu 
cât te întrebi mai mult cum funcţionează, cu atât 
pierzi mal mult timp: acceptă faptul că 
FUNCŢIONEAZĂ! 

William James (1842-1910), psiholog american, 
filozof, medic și autor al conceptului de pragmatism, 
rezumă de ce acest proces funcţionează când ne 
reaminteşte de ce oamenii obişnuiţi dezvoltă doar 10% 
din abilităţile lor mintale potenţiale: 


„Comparativ cu ceea ce putem fi, suntem doar 
pe jumătate conștienți. Nu utilizăm decât o 
mică parte a resurselor noastre fizice ȘI mintale. 
Pentru a face o afirmaţie generală, ființa 


omenească traieste cu mult sub limitele sale. 
Posedă diferite tipuri de forte, pe care, de 


obicei, nu reuşeşte să le folosească. “+ 


Perspectiva lui Chris 

asupra stabilirii obiectivelor 

Chris este de acord cu James în privința stabilirii 
obiectivelor. De fapt, procesul lui de stabilire a 
obiectivelor a fost foarte detaliat. Si-a clasificat 
obiectivele pe termen scurt şi pe termen lung, și pe 
toate cele SMARI. Dar mai întâi şi-a pus întrebarea: 
care este obiectivul meu mult visat? Răspunsul lui: să 
câștige aurul la Olimpiadă. 


Obiectiv: medalia olimpică de aur! 


Trei luni inainte de competiţie: 

! secundă în minus din cel moi bun i 
timp al meu 

Șase luni inainte de competiție: 

13 secunde in minus din cel mai bun [| —— 


timp al meu 
Nouă luni încinte de competiție. 


2 secunde in minus gin cel mai bun O —— 
timo al meu 


Chris a luat-o invers. A început cu obiectivul pe 
termen lung — medalia olimpică de aur — şi a vizualizat 
ce trebuie să facă la fiecare sesiune de antrenament 
pentru a-și atinge obiectivul: cu nouă luni, apoi şase 
luni, apoi trei luni înainte de competiţie. Mai departe, 
şi-a stabilit ţinte pentru a-și reduce timpul cu un 
număr exact de secunde. Un fel de inginerie inversă, 
cum i-a zis el. Mărimea pătratelor indică mărimea 
obiectivului. 

O altă metodă de stabilire a obiectivelor pe care a 
folosit-o Chris a fost să își planifice rezultatul și 
provocările unei competiţii în patru ture, de exemplu, 
200 de metri, constând din patru ture a câte 50 de 


metri. Şi-a creat strategii pentru a face faţă punctelor 
sale slabe în timpul competiţiei. De asemenea, s-a 
folosit de antrenamentele pe uscat ca să își mărească 
rezistenţa și vitalitatea în tura a treia. 


Exerciţii 
Tura | 
Tura 2 


Turce 3 —— Concentrează-ta aici pentru imbună- 
tățirea pertormanței din tura a treia. 


Tura 4 


Chris a recunoscut că identificarea punctelor sale 
slabe a fost un proces dificil. „Dacă o iei de la coadă la 
capăt, îţi poţi identifica punctele slabe.“ Chiar și astăzi, 
după ce s-a retras din competiţiile olimpice, apelează la 
acelaşi proces atunci când aplică pentru un job. 

După ce mi-a împărtăşit întreaga lui perspectivă 
asupra stabilirii de obiective, i-am spus lui Chris că, 
uneori, unii dintre clienţii mei amână stabilirea 
obiectivelor. Nu a fost surprins. „Companiile mari 
încurajează acest tip de planificare, pe când multe 
companii nu ştiu cum să încurajeze stabilirea de 
obiective și cum să își implice angajații.“ Mi-a dat un 
sfat util, spunându-mi så le adresez clientilor mei 
următoarele întrebări în privinta stabilirii obiectivelor: 


e Ce inseamnă pentru tine stabilirea de 
obiective? 


e Ce cunoștințe ai obţine dacă stabilirea de 
obiective ar avea succes? 


e Ce înseamnă pentru tine momentul-cheie? 


e Există o lipsă de responsabilitate din partea 
ta care te împiedică să îți stabileşti obiective? 
Dacă da, de ce? Ce te reţine să-ţi stabilești 
obiective? 


e De ce nu abordezi aceste obiective? 


Întrebări de impact 


Aceste întrebări te vor ajuta să formulezi și 
să iți reamintești ceea ce ai învățat În 
această secțiune. 


|. Pe baza a ceea ce ai citit, de ce ar 


trebui SÕ adopti stabilirea 
obiectivelor? 

2. De ce este așa importanta stabilirea 
obiectivelor SMART? 

3. De ce este important pentru tine să iţi 
scrii pe hârtie obiectivele? 


Puncte-cheie de ţinut minte 
Notite, mementouri sau acțiuni pe care vrei sa le 
întreprinzi. 

Imageria mintală 
şi vizualizarea. 
Chiar funcţionează? 


„Mintea poate obține tot ceea ce concepe, cu 
condiția să creadă cu ardoare.“ 
— Earl Nightingale 


Nu ar fi extraordinar să stai pe loc, să te concentrezi, să 
cumpăneşti şi apoi să obţii ceea ce vrei? O promovare, 
un prieten sau un partener nou, un client nou? Poate 
să rezolvi un conflict cu cineva important pentru tine? 

Earl Nightingale, crainic american de radio şi 
scriitor, a spus cândva: „Mintea poate obţine tot ceea 
ce concepe, cu condiţia să creadă cu ardoare.“ 

Sunt multe discuţii când vine vorba de potenţialul 
creierului. Unii experţi afirmă că folosim doar o mică 
parte din potenţialul creierului sau din ADN-ul nostru 
— undeva între 5 şi 8%. Alţii spun că nu înţelegem 
decât 10% dintre funcţiile creierului nostru. Dacă 
am avea acces și la restul acelui potenţial, cu siguranţă 
am obţine ce ne propunem. 

Dr. Srini Pillay, o autoritate în neuroştiinţe, explică 
faptul că există zone importante în creier care sunt 
afectate atunci când este activată imageria mintală. 
Pillay spune că imageria mintală acţionează ca un 
precursor al acţiunii. Imageria mintală stimulează 
creierul: 


„Când îţi imaginezi ceea ce vrei, stimulezi 
centrii de acţiune ai creierului. De asemenea, 
dacă observi alte exemple despre cum se obţine 
acest lucru, lucrurile vor părea mai reale. Este 
important ca acest lucru să pară real, iar atunci 


când ţi-l imaginezi, încearcă să îţi imaginezi 
A . A P . A A e 
cum îl faci (sau îl gândeşti) la persoana întâi, 


astfel încât să fii prezent în acel cadru." 


Grozav. OK, şi cum faci asta? 

O modalitate eficientă de a crea imagerie mintală 
este să te concentrezi şi sa te vizualizezi făcând ceva. 
De exemplu, dacă îţi propui să participi la o cursă, 
atunci îţi imaginezi cum alergi și te uiţi la adversarii tăi 
în timp ce te străduiești să atingi linia de finiş. Fii tu 
însuţi. Simte presiunea pe măsură ce atingi pământul 
CU picioarele. Simte cum ţi se accelerează respiraţia 
când te apropii de final. Trăieşte cursa ca și cum ai 
alerga acolo. Aceasta este ceea ce Pillay descrie ca fiind 
vizualizare la persoana întâi. Alternativ, încearcă să te 
observi în cursă ca şi când te-ai filma de undeva de sus, 
observându-ţi progresul până în punctul în care vii din 
spatele adversarilor şi câştigi cursa, ceea ce Pillay 
descrie ca fiind vizualizare la persoana a treia. 

În ambele cazuri (când eşti acolo sau când doar 
vezi ce se întâmplă), creezi în mod eficient o imagine 
mintală a ta reușind ceva important. Acum aplică asta 
la slujbă sau pe o sarcină: inchei o afacere importantă, 
susții o prezentare importantă, primeşti aprobarea 
pentru o finanţare importantă. Nu trebuie să fie ceva 
prea complicat. (ândeşte-te, concentrează-te și 
1maginează-ţi că îndeplineşti obiectivul sau acel pas 
important. 

Cartea lui Maxwell Maltz Ps:/o-czbernetica tratează 
subiectul imageriei mintale sau al concentrării atenţiei 
pe realizarea unui țel, subliniind necesitatea de a 
vizualiza ceea ce Îți doresti pentru a primi ce îți doreşti. 
Maltz spune: 


„Există în fiecare dintre noi «instinctul de 
conservare», care acționează în direcția 
sānatāții, a fericirii şi a tot ceea ce Înseamnă 
mai multă viaţă pentru un individ. Acest 


«instinct de conservare» lucrează în favoarea 
dumneavoastră prin ceea ce eu numesc 
mecanismul creator sau, atunci când este 
întrebuințat corect, «mecanismul succesului» 


existent în fiecare ființă umană în parte. “2 


Apoi continuă: 


„Acest mecanism creator automat din 
interiorul tău poate opera într-un singur sens. 
Trebuie să aibă o țintă spre care să se 


îndrepte. ZI 


Maltz explică faptul că în loc să depui un efort 
conștient ca să obţii ce îţi dorești în momentul în care 
te întrebi dacă vei reuși, când te îngrijorezi fiindcă e 
prima dată când faci asta sau când îndoiala de sine se 
instalează, este mult mai bine să te opresti și sa pui 
capat efortului forţat. După cum sugerează şi Pillay, ar 
trebui să te vizualizezi ajungând la țintă și să lași 
„mecanismul succesului“ să preia controlul. Ambii 
experţi susțin acelaşi rezultat prin care în cele din urmă 
obţii ceea ce iţi doreşti. Totuși, asta presupune 
următoarele două eforturi: 


1. Schimbarea obiceiurilor actuale de îndoială 
și îngrijorare şi neutralizarea sindromului 
impostorului, un tipar de gândire in care te 
vezi a fi un impostor, crezând că nu meriţi 
succesul pe care îl ai, că nu vei rezista și că 
în cele din urmă vei eşua. 


2. Vizualizează-te făcând,  perseverând şi 
reușind în ceea ce ţi-ai propus. 


Clienţii pe care ii instruiesc mi-au explicat ca nu au 
avut succes cu niciunul dintre eforturi. Chiar și când 


au depăşit primul efort, tot au avut dificultăţi in a se 
vizualiza pe sine. Unora li s-a părut ciudat sau chiar 
dificil. 

Chiar și după ce au exersat — ceea ce este parte din 
efort, apropo — și au pus în practică primul efort, tot 
au avut dificultăţi în privinţa celui de-al doilea, pentru 
că nu erau pregătiţi să gândească precum un olimpic. 
Chestia asta e mai ușor de spus decât de făcut, dar 
necesită ambele eforturi pentru a obţine ceea ce Îți 
doreşti şi ai vizualizat. Mai vrei exemple? 

După un somn scurt,  lhomas Edison, 
inventatorul, gâsca raspunsuri la probleme aparent fără 
răspuns. Mulţi oameni mi-au spus că le vin cele mai 
bune idei când sunt la duș sau când fac o plimbare pe 
plajă. Poate că apa are efectul de a pătrunde adânc în 
subconstientul nostru pentru a găsi o soluţie. Unii 
sportivi mi-au spus că pot alerga întreaga cursă sau 
competiţie în minte, până în punctul în care se 
vizualizează făcând asta fără pic de efort. Piloții de 
Formula 1 vor schiţa în minte cursa cu o acuratețe 
uimitoare, pentru a reduce milisecunde din cel mai 
bun timp al lor. loate acestea sunt exemple despre 
cum te poate ajuta imageria mintală. Ai nevoie doar de 
puţin efort! 

Cartea Peak Performers a lui Charles Garheld are la 
bază cercetări vaste care provin din lumea sportului și a 
afacerilor. Studiul lui arată că aproape toţi sportivii de 
talie mondială ȘI alţi performeri de top vizualizează. 
Văd, simt, trăiesc activitatea respectivă Înainte de a o 


îndeplini. Încep cu gândul la final. Cirându-l pe 
Garheld, Covey explică: „Să începi cu gândul la final 
înseamnă sà  porneşti cu înțelegerea clară a 
destinaţiei. “2 Să începi cu gândul îndreptat spre final 
are la bază principiul că toate lucrurile sunt create de 
două ori. Există o creaţie iniţială de ordin mintal și oa 
doua creaţie în plan fizic.24 Imageria mintală înlesneşte 
acest proces. 

Am descoperit că, prin intermediul imageriei 
mintale sau al vizualizării, deoarece te vezi câștigând, 


efectiv îi ceri universului ceea ce Îți doreşti. Îndată ce 
observ că au depus un efort susținut și au avansat, le 
reamintesc imediat clienţilor mei aceste două abordări: 


l. Trebuie să crezi că imageria mintală 
funcţionează, pentru că, ei bine, chiar 
funcţionează. Investigaţiile mele cu sportivi, 
oameni de știință remarcabili sau oameni 
obișnuiți care aleargă la maratoane sau 
ultramaratoane arată că ei se culcă și se 
trezesc privind un film. Acel film este o 
reluare veridică a fiecărui pas sau mișcare pe 
care o fac, apropiindu-se de linia de finiş, 
vizualizând că reușesc sau că au acel 
moment de inspiraţie prin care descoperă 
ceva cu adevărat revoluţionar. 


2. Oamenii petrec prea mult timp încercând 
să înţeleagă cum funcţionează. Dacă vrei să 
reuşeşti, nu-ţi mai bate capul cu întrebări. 
Doar pune metoda în aplicare. Nu irosi nici 
măcar un minut întrebându-te de ce aceste 
două eforturi funcţionează când sunt 
folosite împreună. E inutil să despici firul 
în patru, să analizezi sau să te întrebi de ce 
și cum funcţionează. 


Părerea lui Chris despre 
imagerie mintală și vizualizare 


Chris este de acord cu „Rugăciunea pentru seninătate“ 
pe care o folosesc cei care încearcă să scape de 
dependențe precum alcoolul, drogurile, jocurile de 
noroc sau de alt tip. Prima parte sună aşa: 


„Doamne, dă-mi seninătatea să accept lucrurile 
pP 

pe care nu le pot schimba, curajul så schimb 

lucrurile pe care le pot schimba și 

înțelepciunea să fac diferenţa între ele.“ 


In cartea Obszacolul este calea, Ryan Holiday explică 
faptul că în spatele „Rugăciunii pentru seninătate“ se 
află o zicală stoică veche de 2 000 de ani: „la 
eph'hemin, ta ouk eph'hemin“= (Ce depinde de noi, 
ce nu depinde de noi). Asta le dă oamenilor curaj să 
conștientizeze că se pot schimba. 

Chris concurează întotdeauna în mintea lui 
folosind vizualizarea. Își spune: „Doar atât pot să 
controlez.“ Nu își permite să rămână fixat pe ceva ce 
nu poate controla. 

Mi-a spus că la 13 ani a descoperit o înregistrare 
audio de 10 minute pentru relaxare. Autorul 
programului avea un proces de gândire pe care Chris l- 
a adoptat. Găsea un loc liniştit, se întindea și își 
încorda muşchii timp de cinci secunde, apoi îi relaxa. 
Încordează. Relaxează. Încordează. Relaxează. Repeta 
procedeul de cinci ori. În timpul acestei tehnici de 
relaxare se gândea la competiție şi făcea conexiunea. 
Cu alte cuvinte, ÎȘI folosea muşchii ca să simtă cum 
concurează. 

În competiţiile extreme, Chris avea o rutină de 
încălzire — metodologia lui, cum îi spune el. Consta în 
antrenarea flexibilităţii și întinderi cu 30 de minute 
înaintea competiției. De asemenea, continua exerciţiile 
pentru flexibilitate 30 de minute după competiţie, cu 
toate ca majoritatea sportivilor nu le execută pe 
amândouă. 

Oamenii tind să se agate de lucrurile pe care nu le 
pot controla, dar nu şi Chris. Făcea exerciții de 
încălzire de rutină, apoi se apuca de treabă. „Să facem 
ce avem de făcut!“ era mottoul lui. Întotdeauna trecea 
prin această metodologic, anticipând și pregătindu-se 
pentru scenariul cel mai rău. Să ai o mantră e o 
modalitate excelentă pentru a rămâne concentrat şi 
motivat. Antrenorul lui se aștepta ca el să aibă propria 
modalitate de pregatire, aşa că nu intervenea. 

În mintea lui, pe tot parcursul competiției, simţea 
fiecare senzație din corp in fiecare etapa, iar apoi 
compensa. Vizualiza cum se simte apa pe față, cum se 


simte corpul lui după primii 25 de metri într-o cursă 
de 100 de metri, apol senzația de oboseală și cum o 
depăşeşte. La antrenamente își ridica picioarele pe un 
perete, își imagina cursa și își spunea: „Așa se va simți 
corpul meu și așa vor sta lucrurile în timpul 
competiţiei. Doar atât pot să controlez.“ 

Făcând asta, Chris confirma metoda lui Pillay de 
vizualizare la persoana întâi. Acum a devenit o rutină 
pentru el. 

Cu câteva clipe inainte de începerea cursei, toți 
concurenţii așteaptă în aceeaşi încăpere. Este ceva 
stresant și intimidant, pentru ca toţi se află faţă în față. 
Pentru a scăpa de aceste distrageri, Chris își punea un 
prosop pe cap, ceea ce îl ajuta să intre în atmosfera 
competiţiei, sa se concentreze și să se imagineze în 
bazin, trecând peste fiecare mișcare și rotire în apă, 
apoi să se vadă atingând peretele la final. 

Metoda lui de imagerie mintală funcţiona. Chris 
spune că a fost un element suplimentar datorită căruia 
şi-a îndeplinit scopul — reprezentarea Canadei la două 
olimpiade (Atlanta în 1996 şi Sydney în 2000) și 
obținerea unei medalii de aur. „Asta este ce a 
funcţionat în cazul meu și aşa s-a descurcat corpul 
meu“, spune el. 

Poate că nu eşti înzestrat cu abilitățile sportive ale 
lui Chris, dar ai putea aplica această metodă de 
vizualizare în afaceri? Poţi. Acum Chris lucrează 
pentru o multinațională ca manager de dezvoltare a 
afacerii. Pune în aplicare în afaceri aceeași metodă de 
imagerie mintală. şi face un plan de întâlniri și 
vizualizează rezultatul imaginându-se pe sine la 
persoana întâi și la persoana a treia. Planifică şi 
pregateste în minte discutiile cu clienții — de exemplu, 
când planifică o întâlnire, vizualizează locul, oamenii 
din încăpere, scaunul pe care îl va ocupa la masă sau la 
negociere. Îmi zice că își creează o imagine despre 
„cum arată oamenii, cum vor răspunde şi ce îmi vor 
spune“. Imageria mintală îl ajută să rămână calm în 
cazul potenţialelor dispute cu distribuitorii. 


Deşi discuţiile mele cu Chris sunt motivante, 
interesante și amuzante, nu am fost surprins deloc să 
aflu despre beneficiile imageriei mintale. Am întâlnit 
mulți oameni care au adoptat acest concept, de la 
sportivi, directori şi antreprenori până la studenţi şi 
mame casnice. Mi-a fost de folos şi mie să îmi ating 
telurile. În opinia lui Chris: „Timpul petrecut cu 
vizualizarea nu este niciodată pierdut — nu ai cum sā 
pierzi!“ 

Am descoperit că în discuţiile despre meritele 
imagerici mintale este tot mai putin vorba despre 
spiritualitate sau inexplicabil și tot mal mult despre 
capacitatea noastră de a accesa potenţialul neutilizat al 
creierului, ceea ce ne-ar oferi mai mult control ȘI, în 
cele din urmă, mai mult succes. Mintea poate obţine 
tot ceea ce concepe, cu condiţia să creadă cu ardoare. 


imagerie mintală versus gândire pozitivă 


În imageria mintală, creezi o imagine clară a 
rezultatului. Numeşti rezultatul, continui să crezi în 
rezultat şi apoi primeşti rezultatul — de unde și 
procesul de gândire: numește/crede/primeşte. 

Pe de altă parte, metodologia gândirii pozitive 
presupune ca tu să repeţi o propoziţie sau o idee 
precum: „O să vând o casă azi... O să vând o casă 


azi..." Care metodă este mai eficientă? Nu sunt 
asemănătoare? Este una mai bună decât cealaltă? 
In opinia lui Chris, subconstientul 


întipărește/transformă un gând în emotie. Amândouă 
s-ar putea transforma în rezultatul scontat, deoarece 
unii oameni au nevoie de reamintiri constante. O 
metodă poate fi preferată în detrimentul celeilalte. 
Când l-am întrebat dacă a învăţat despre imageria 
mintală comparând cele două metode sau dacă a 
primit aceste cunoştinţe de la vreun coleg inotător, 
Chris mi-a spus că nu a aflat de la nimeni despre asta. 
Deși citise o carte numită Secretul 20 și găsise utile 
unele informaţii, şi-a conceput propria modalitate de 


vizualizare a succesului. În plus, mi-a spus că ar fi fost 
destul de dificil să îi ceară unui adversar ponturi despre 
imagerie mintală! Chris e de părere că în cazul unor 
lucruri vei afla dacă ele funcţionează numai în urma 
unui proces de încercare şi eşec. 

Folosirea procesului de vizualizare de fiecare dată 
când participi la o competiție sau te pregatesti pentru 
O prezentare importantă nu garanteaza ca vei avea 
succes. Asemenea multora dintre subiectele discutate 
pe parcursul cărţii, deşi te vor ajuta, niciunul dintre 
aceste ingrediente nu este soluţia magică pentru a avea 
succesul imediat și sigur. Îmi place sa prezint 
publicului subiectul  imageriei mintale evocând 
beneficiile imense ale programarii şi concentrarii 
gândirii, cu toate că afirmaţiile mele ȘI numeroasele 
exemple despre oameni de succes nu îi conving pe 
ceilalți. 

Un lucru este sigur însă: dacă nu încerci, nu te 
poate ajuta. Asta e valabil în cazul tuturor principiilor. 
Dacă combini unul sau mai multe dintre ingredientele 
despre care crezi că ar putea funcţiona în cazul tău, iar 
exercițiile Îți fac plăcere, atunci şansele tale de succes 
vor creşte. 


Întrebări de impact 


|. Având în vedere ce ai citit despre 

imageria mintală, care sunt 
diferenţele dintre a te vizualiza la 
persoana întâi sau la persoana a 
treia înainte de o cursă sau 
competiţie? 


„Dacă aloci timp imageriei mintale și 
Nu obţii ce ţi-ai dorit, care este cel 
mai rău lucru care se poate 
întâmpla? 

„Dacă te-ai afla în vârful unui munte 
de unde ai privi în jos la viaţa ta, cum 
ar arăta ea? 


Puncte-cheie de ţinut minte 
Notite, mementouri sau acțiuni pe care vrei sa le 
întreprinzi. 

Eroii. Chiar 
sunt excepţionali? 


„Zboară ca un fluture, înțeapă ca o albină.“ 
- Muhammad Ali 


Unii oameni sunt mânați de impuls, ştiu exact ce vor 
şi pe ce drum să meargă. Alţii sunt rătăcitori, petrec o 
bună parte din viață punându-și întrebări, încercând să 
stabilească următorul lucru de făcut. Și mai există încă 
o categorie, cei care au un foc interior, o pasiune care 
transformă ceea ce fac în ceva cu adevărat remarcabil. 
Aceştia sunt cei care ating succesul. Eroii mei personali 
sunt din ultima categorie. Au fost curajoşi de 
nenumărate ori și au riscat totul pentru a obţine ce 
vor. La fel ca mulţi dintre noi, au temeri, dar le 
înlocuiesc cu hotărâre. Lucrurile pe care le-au realizat 
îi fac pe oameni să se gândească: „Încă mai am multe 
de învăţat, și e în regulă.“ 

Cât de departe îţi poţi împinge limitele? Cum îţi 
depäşeşti temerile? Poţi deveni şi tu cu adevărat 
remarcabil sau faimos? 

Gândeşte-te la cineva pe care îl admiri, un lider 
din sport, politică sau afaceri. Citind despre cei trei 
eroi ai mei, gândeşte-te la eroul tău şi întreabă-te: 
„Eroul meu are trăsături similare? Pot să fac și eu 
aceleași lucruri?“ 

Adesea, la începutul discuţiilor de coaching, când 
stabilim scopurile, îmi întreb clienţii: „Cine este eroul 
tău? Poate fi un mentor de la locul de muncă, un 
semizeu, un bunic, un frate mai mare, o soră sau un 
coleg cu care ai lucrat şi care te-a impresionat 
puternic.“ 

Folosesc conceptul de eroi deoarece coachingul 
este despre schimbare. În cazul multor lideri 
experimentați, ceea ce e necesar să se schimbe este 


comportamentul lor. Odată ce cădem de acord care 
trăsâtura a comportamentului lor trebuie schimbată, 
stabilim un plan, iar clienţii își iau angajamentul să 
facă acea schimbare. Dacă au în continuare o 
problemă cu schimbarea acelei trăsături până în 
punctul în care renunţă sau renegociază nevoia de 
schimbare, le pun următoarea întrebare esenţială: 
„Spune-mi: ce ar face eroul tău într-o situaţie 
similară?“ De obicei, clienţii mei șovăie şi se gândesc 
câteva clipe, apoi zâmbesc și,  reînnoindu-și 
angajamentul luat, spun ceva de genul: „Eroul meu ar 
avea curajul să facă acea schimbare în comportamentul 
său — nu s-ar da bătut.“ Perspectiva eroului triumfă 
întotdeauna. Aşază schimbarea dorită înapoi pe traseu. 
Este o metodă foarte eficientă, pe care am folosit-o 
adesea în sesiunile de coaching cu clienţii mei. Dacă ai 
un erou, probabil îl admiri pentru că face ceva ce tu 
nu faci sau pentru că are ceva ce tu nu ai. În plus, nu 
ai vrea să fii exact ca eroul tău? 

Am mulţi eroi. Lista mea creşte pe măsură ce 
îmbătrânesc. Unii dintre eroii mei au fost înlocuiţi de 
alții, dar impactul lor este atemporal, influenţa lor 
ajutându- mă să revin pe drumul cel bun atunci când 
aveam nevoie de un stimulent. În asta constă puterea 
unui erou! 


Eroul #1 


Muhammad Ali s-a născut pe 17 ianuarie 1942, în 
Louisville, Kentucky. A câștigat medalia de aur la box 
la Jocurile Olimpice de la Roma, din 1960, şi a 
devenit profesionist pe 29 octombrie 1960. Apoi, în 
1964, l-a învins pe Sonny Liston în şase runde, 
devenind campion mondial la categoria grea. Ali era 
negru şi plin de culoare în orice fel ti-ai putea 
închipui. Era atât un mare boxer, cât și un mare 
showman. 

Copil fiind, îmi aduc aminte de croșeul lui cu 
stânga — era ca un trăsnet. Expresia lui preferată era: 


„Zboară ca un fluture, înțeapă ca o albină. “22 Avea o 
strategie de box neobișnuită. Îl lăsa pe adversar să îl 
lovească până când obosca, după care îl facea praf. Era 
gälägios, încrezut, amuzant şi, cu toate astea, în lumea 
boxului se comporta ca un adevărat domn. În copilărie 
îmi doream să fiu ca Ali. „Sunt cel mai bun!“, spunea 
el... şi chiar era. Încă am numeroase poze cu el 
îmbrăcat cu echipamentul de box. 

Asemenea celor mai mulți sportivi profesionişti de 
succes, Ali aparea peste tot în ziare, iar contul din 
bancă stătea drept dovadă pentru succesul lui. Cu 
toate că era încă tânăr, ajunsese în culmea gloriei. 
Boxerii nu pot rămâne în top prea mult. Niciun 
adversar nu îl putea înfrânge și toţi fanii îl adorau. 
Apoi s-a întâmplat ceva. Momentul de curaj la care mă 
refeream mai devreme. 

Pe 28 aprilie 1967, când Statele Unite se aflau în 
război cu Vietnamul, Ali a refuzat să fie înrolat, 
spunând: „N-am nicio treabă cu tipii ăia din 
Vietcong.“ Peste câteva luni, Ali a fost declarat vinovat 
pentru sustragere de la serviciul militar, condamnat la 
cinci ani de închisoare, amendat cu 10 000 de dolari și 
i s-a interzis să boxeze timp de trei ani. În timp ce 
cazul lui se afla la curtea de apel, nu a stat în spatele 
gratiilor şi a revenit în ring trei ani mai târziu. Pe 8 
martie 1971, Ali s-a luptat cu Joe Frazier în Meciul 
Secolului şi a pierdut după 15 runde. Era prima 
înfrângere din cariera lui de boxer profesionist. Pe 28 
iunie în același an, Curtea Supremă a Statelor Unite i-a 
anulat condamnarea pentru sustragere de la serviciul 
militar. 

În ianuarie 1974, la șapte ani după refuzul de a 
merge în Vietnam, Ali a revenit în forţă când l-a învins 
pe Joe Frazier. Pe 30 octombrie, deşi perdant, Ali l-a 
depășit pe George Foreman şi şi-a recâștigat centura de 
campion la categoria grea în meciul extrem de 
promovat „Luptă în junglă“ din Kinshasa, Zair (azi, 
Republica Democratică Congo), printr-un knockout 
în runda a opta. 


1967: Muhammad Ali lovește sacul. Retipărită cu permisiunea 
The Palm Beach Post/ZUMA Wire/Alamy Live News 


Aşadar, ce e aşa special la tipul ăsta? Refuzul de 
înrolare a fost un pariu important pentru Ali pe toate 
planurile. Ar fi putut să piardă respectul fanilor din 
întreaga lume: „Hmmm, campion la categoria grea şi 
totuși îi e teamă să meargă la război?“ A riscat să fie 
încarcerat şi chiar mai rău, i s-a interzis să boxeze când 
era în floarea vârstei. 

Dar Ali era curajos. Considera că Războiul din 
Vietnam e o greşeală şi a refuzat să se înroleze, în ciuda 
pierderii titlului, a veniturilor viitoare şi a statutului de 
celebritate care veneau la pachet. Câţi dintre oamenii 
pe care îi cunoşti și-ar asuma un asemenea risc? 

Luptătorul din Ali a decis să ia totul de la capăt și 
să dovedească lumii că e Cel Mai Bun. I-a luat șapte 
ani să îşi recâștige titlul, o veritabilă muncă 
herculeeană. 

În 2016, când a murit, am fost trist. Foarte trist. 
Omul era o legendă, un simbol, un model de urmat. 
Mă întreb adesea dacă strategia lui de box de a se lăsa 
lovit nu l-a dus cumva la apariţia bolii Parkinson. A 
continuat să-i inspire pe cei tineri şi persecutați, 
reamintindu-le că dacă el a reuşit, atunci oricine poate. 
Și el fusese, la rândul lui, persecutat. 

Acest fragment este dintr-un interviu cu Oprah 
Winfrey și a apărut în numărul din iunie 2001 al 


revistei O, The Oprah Magazine: 


„Biroul de acasă în care mă întâmpină 
Muhammad Ali este o galerie foto a vieţii unei 
legende. Se află acolo coperta unei reviste din 
1974 care îl arată pe tânărul Ali, îmbrăcat în 
costum, cum primeşte titlul Sportivul Anului; 
un instantaneu cu el faţă în faţă cu Nelson 
Mandela, cu pumnii strânși ca la box; un 
poster cu Ali şi Michael Jordan, cu trei cuvinte 
dedesubt — «Cel mai bun». Acestea sunt 
cuvintele lui, declaraţia unui om care, acum în 
vârstă de 59 de ani şi atins de boala Parkinson, 
tremură incontrolabil, vorbeşte rar şi stâlcește 
cuvintele. Trebuie să fii foarte atent. Cu toate 
acestea, la apogeul carierei lui sportive din anii 
1960 extrem de turbulenti din punct de vedere 
rasial, Ali a făcut ceva ce nicio persoană de 
culoare nu mai făcuse: s-a autointitulat drept 
«cel mai bun din toate timpurile». Declaraţia 
controversată l-a adus și mai aproape în lumina 
reflectoarelor. Peste câțiva ani, după ce a primit 
amenințări cu moartea deoarece refuzase să 
lupte în Vietnam, și-a dat seama că afirmaţiile 
lui îndrăzneţe ar fi putut să îl coste viaţa. 


Oprah: Fratele tău a spus că, atunci când te-ai 
întors cu aurul olimpic în 1960, ţi s-a refuzat 
comanda la un restaurant din Louisville. 


Muhammad Ali: Am intrat, am vrut să comand 
doi hamburgeri și mi s-a spus: «Nu servim 
negri.» l-am zis: «Bine, pentru că nici nu-i 
mănânc.» Mi s-a răspuns: «Eşti un negrotei 
istet. leşi afară!» Aşa că am plecat și am condus 
până pe pod şi am aruncat medalia în râu. În 
Statele Unite, un negru câştigă medalia de aur 
la Olimpiadă, dar nu poate nici macar să 
meargă în orașul natal și să comande un 
hamburger. 


Oprah: Regreti că ţi-ai aruncat medalia în râu? 


Muhammad Ali: Acum da! 
Oprah: Încă de când te-ai apucat de box, 


potenţialul ti-a fost remarcat. Când ai stiut cå 
boxul este darul tău? 


Muhammad Ali: În 1960, când am câștigat 
Mănuşile de Aur, asta m-a făcut să îmi dau 
seama că am o şansă. Atunci când am câștigat 
la Olimpiadă, am avut confirmarea: sunt 


campion. 2 


In 1999, revista 777me l-a numit pe Ali unul dintre cei 
mai importanţi 100 de oameni ai secolului al XX- 


lea. A primit titlul Sportivul Anului de la Sports 
Illustrated 2 și pe 9 noiembrie 2005 i s-a decernat 
Medalia Prezidenţială a Libertăţii. 2 


Eroul #2 


Surferiţa Bethany Hamilton, pe care am descoperit-o 
prin intermediul rețelelor de socializare, a avut si ea 
curajul să meargă mai departe în clipa când şi-a dorit 
cu adevărat ceva. A suferit un accident cumplit, în care 
era să își piardă viaţa, şi cu toate acestea a avut curajul 
să își înfrunte teama. Citeşte-i povestea şi întreabă-te: 
dacă Bethany a putut să facă asta, provocarea mea 
păleşte prin comparaţie, deci aş putea şi eu să fac asta? 
Pot să îmi dau la o parte temerile? Pot şi eu să devin cu 
adevărat extraordinar sau măreț? 

Pe 31 octombrie 2003, când avea 13 ani, Bethany 
a fost atacată de un rechin-tigru de aproape 5 metri în 
timp ce făcea surf în zona North Shore din Kauai, 
Hawaii. A pierdut mai mult de 60% din cantitatea de 
sânge și a avut noroc că nu și-a pierdut și viaţa. 
Rechinul i-a secţionat braţul stâng sub umăr, punând, 
se părea, punct carierei sale de stea a surfului tocmai 
când se afla la început. 


Bethany Hamilton. Retipărit cu permisiunea lui Mary Cernsadorf 
(Qrockingseaphotography 


În ianuarie 2005, Bethany a revenit în competiţiile 
de surf. Urcase din nou pe placa de surf la doar o lună 
după atac. A continuat să participe și să se remarce în 
competiţii. La doar doi ani după atac a câştigat locul 
întâi la campionatele naţionale din 2005 ale National 
Scholastic Surfing Association la categoria Explorer 


pentru femei, obţinând primul ei titlu naţional.22 Să 
ne oprim un moment. Chiar şi după îngrozitoarea 
confruntare, această tânără intră iar în apă ştiind prea 
bine că e plin de rechini şi continuă să facă surf. Nu 
pot decât să îmi imaginez ce i-a trecut prin minte când 
a intrat din nou în apă. 

Dacă se întâmplă să cazi de pe bicicletă, de pe cal 
sau de pe motocicletă, singura cale de a-ţi înfrunta 
teama este să te urci înapoi în şa, indiferent câte 
vânătăi ai. Dar în cazul lui Bethany, nu vorbim de 
simple vânătăi. Rechinii erau tot acolo, pe undeva. În 
2007, hotărâtă, Bethany îsi împlineşte visul de a 
deveni profesionistă. Intră din nou în apă, concurează 
şi câştigă. Având în vedere circumstanţele, care sunt 
şansele ca toate cele trei acțiuni să fie îndeplinite? 

Aşadar, data viitoare când țelul la care visezi ți se 
pare foarte dificil, nu uita că visurile presupun curaj și 
încredere şi te forțează să îţi înfrunţi temerile. 
Asemenea lui Bethany, indiferent ce pericole îţi stau în 
cale, indiferent cât de grave ar fi consecinţele, vei 
rezista și vei trăi şi ziua de mâine. 


Eroul #3 


Jef Immelt de la General Electric a spus cândva că 
mentorii sunt „oameni în al căror feedback și sfaturi ai 


încredere“22. Mentorii deschid uși, sunt generoşi cu 
energia și timpul lor și, cel mai grozav, sunt 
disponibili. 

În 1998, am întâlnit un tip pe nume Bob Henson, 
care s-a caracterizat ca find „un băiat pe cinste din 
Birmingham, Alabama“. Avea abilităţile de care aveam 
nevoie și, după șase săptămâni de consultanţă, 
îndrumare șI proiectare, m-a ajutat să îmi reorganizez 
complet echipa naţională de vânzări din România. 
Bob a îndeplinit ce a promis. A devenit nu numai 
mentorul meu, ci și al treilea erou. În carierele noastre, 
consider că toţi avem nevoie de un erou pe care să îl 
urmăm și care să ne ajute sa ne atingem țelurile. 

Bob nu e doar erou. E și un model de urmat. A 
dat dovadă de curaj de nenumărate ori şi a riscat totul 
pentru a obţine ce își doreşte. Diferenţa dintre Bob si 
ceilalți eroi ai mei este că Bob are acum 89 de ani. 
Majoritatea oamenilor de vârsta lui încep să o lase mai 
moale. Nu şi Bob: când își pune ceva în minte, Își 
împinge limitele la maximum pentru a-l îndeplini. Am 
înregistrat câteva interviuri cu el, dacă te interesează.2% 

Bob a lucrat pentru o agenţie internaţională, 
oferind consultanţă în telecomunicații la nivel 
mondial, ceea ce le-a permis lui și soției, Phyllis, sa 
călătorească în unele ţări nu prea accesibile, cum ar fi 
Coreea de Nord și Cuba. 

Datorită serviciului, până în 2011, Bob vizitase 
200 de ţări. Apoi a decis să meargă până la capăt. 
Telul lui? Să le viziteze pe toate. Conform “Ihe 
Traveler’ Century Club, în 2011 existau 324 de 
teritorii sau state suverane, exclave și grupuri de insule 
(până în 2019, aveau să ajungă la 329%). Deşi nu sunt 


ţări propriu-zise, unele sunt considerate astfel deoarece 
sunt îndepărtate de patria-mamă din punct de vedere 
geografic, politic sau pe principii etnologice. 

In perioada în care încercau să viziteze toate cele 
324 de ţări, cea mai mare provocare a lui Bob a fost să 
viziteze ultima ţară de pe listă pentru a ajunge la 
numărul magic 324, probabil cea mai violentă și cu 
siguranţă o ţară de evitat: Libia. Cum aveau să 
reuşească? 

La graniţa dintre Libia şi Egipt, Bob şi Phyllis s-au 
ascuns de soldaţii libieni înarmaţi în portbagajul unui 
Mercedes coupe din 1976. Nu sunt mulţi americani 
care ar încerca să intre fraudulos în Libia în miez de 
noapte. Dar au reușit. Bob a făcut câteva teste rapide 
cu echipamentul de telecomunicaţii și le-a înregistrat. 
Era tot ce avea nevoie. 


Bob Henson, Paul Renaud și Phyllis Henson. Retipărit cu 
permisiunea lui Bob Henson. Sursa: Maria Andrei, Style and 
Nature, 2016 


„Nu am cuvinte să îţi spun ce linişte m-a 
e A A . A . . 
cuprins când am trecut înapoi în Egipt. Ni s-a 
luat o povară de pe umeri. Când am 
conștientizat că într-adevăr suntem în 
siguranţă, ne-am dat seama că reuşiserăm. 

Toate cele 324 de ţări! Gata!“ 


Atingerea recordului de 324 de țări venea cu un 
preţ. Dar era vorba de adrenalină. Ce i-a făcut pe tipul 
de 80 de ani și pe soţia lui să se expună unui pericol 
aşa de mare, să treacă în Libia şi să bifeze și această 


țară? Pasiunea? Curajul? Soarta? Sau, cum spune Bob: 
„Am simţit că e un lucru pe care trebuie să îl facem.“ 
Bob şi Phyllis sunt cei mai grozavi. Bob crede că ei 
sunt doi dintre cei opt sau zece oameni din lume care 
au atins aceasta piatră de hotar. 

Dacă ţi se mai pare imposibil să îţi împlineşti visul 
la 20, 40 sau 50 de ani, mai gândeşte-te. Nu uita că un 
vis are nevoie de timp, tenacitate și curaj și, cel mai 
important, nu este niciodată prea târziu să faci ceea ce 
îti doreşti. Așa cum au dovedit Muhammad Ali, 
Bethany Hamilton şi Bob Henson, întotdeauna poţi 
câștiga, indiferent de riscuri, obstacole sau pericole. 

Ai ceva palpitant în plan şi care cere curaj? Ce ţi-ai 
dorit dintotdeauna să faci? 


Eroii mei: semizei, extratereștri 
sau oameni obișnuiți? 


În cazul celor trei eroi ai mei, vorbim despre semizel, 
extratereștri sau oameni obişnuiţi? 

Asemenea lui Heracle, Muhammad Ali s-a 
confruntat cu ceea ce păreau obstacole imposibile şi, în 
ciuda presiunii intense și a sacrificiului personal, a 
rămas fidel principiilor sale şi a revenit în joc. A dat 
dovadă de o mare putere, atât mintală, cât și fizică. 

Bethany nu a renunţat la visul ei de a face surf. În 
ciuda experienţei teribile, și-a depăşit fricile, s-a urcat 
din nou pe placa de surf și a devenit profesionistă. A 
fost atinsă de mâna Domnului? Cu siguranţă este 
înzestrată cu talent și poate că credinţa i-a fost de 
ajutor pe parcurs, dar esenţial a fost faptul că și-a dorit 
asta. 

lar Bob? La 80 de ani, şi-a stabilit lista cu dorinţe: 
să viziteze fiecare ţară, teritoriu, exclavă şi insulă din 
lume, indiferent de obstacole. În fata pericolului 
extrem de mare, a trecut linia de finis în ţara cu 
numărul 324. Nu-i rău pentru un băiat pe cinste din 
Birmingham, Alabama. 


Poate că sunt sau poate că nu sunt semizei. Poate 
că sunt sau poate că nu sunt extratereștri. Dar toţi sunt 
speciali. Toți sunt modele de urmat. $i toţi au în 
comun hotărârea, voinţa, tenacitatea şi încrederea în 
sine. Aceste trăsături umane le-au permis să depășească 
obstacolele și să își îndeplinească visurile. Au obţinut 
ce și-au dorit. 


Opinia lui Chris despre eroi 


Chris a avut acasă doi eroi: mama şi tatăl lui. Nu este 
neobişnuit ca părinții să își susțină copiii să încerce 
diferite sporturi, să ia lecţii de muzică la diverse 
instrumente sau ore de desen, în speranţa că vor 
continua cu cel puţin una dintre ele. Totuși, când vine 
vorba de sporturi olimpice în Canada, adeseori părinţii 
trebuie să plătească cheltuieli suplimentare precum 
tarifele pentru antrenori, antrenamente şi călătorii. 

Îmi aduc aminte când Ray, tatăl lui Chris, mi-a 
spus că, atunci când Chris s-a calificat la prima lui 
olimpiadă, în Atlanta, costul fiecărui bilet pe 
competiţie era de aproximativ 600 de dolari de 
persoană, raportat la valoarea dolarului din 1996. 
Biletele trebuiau achitate cu șase luni în avans, fără să 
existe garanţia că băiatul se va califica în finală. Cu alte 
cuvinte, ambii părinţi au cumpărat biletele fără să știe 
dacă Chris se va califica în finală. Preţurile erau 
deosebit de mari având în vedere raritatea lor, 
amploarea competiţiei și numărul de oameni din 
întreaga lume care doresc să cumpere locuri la 
olimpiadă. Adăugaţi la asta şi biletele de avion şi 
cazarea, care trebuiau achitate în avans, având în 
vedere perioada aglomerată din cauza olimpiadei. 

Pe atunci, Ray era un antreprenor prosper. Parăsise 
Royal Canadian Mounted Police pentru a pune bazele 
propriei afaceri în consultanţă pe investigații speciale 
și, ca orice afacere mică, nu avea un flux constant de 
numerar. 


Pe lângă asta, mal era şi programul epuizant al lui 
Chris, de 14 ore pe zi, dintre care 6 ore de 
antrenament și 8 de şcoală. Sesiunile de antrenament 
pentru înot erau de la 5 la 8 dimineaţa. Apoi Chris 
mergea la şcoală de la 9 la 17, după care revenea la 
bazin de la 18 la 21. Se antrena în fiecare zi în timpul 
săptamânii şi sâmbăta. Era datoria lui să-și trezească 
tată] în fiecare dimineaţă la 4:30, ca să-l ducă la bazin. 

Mama lui Chris, Kathy, a trebuit să își sacrifice și 
ea programul pentru a face loc antrenamentelor fiului 
său. Ca să contribuie la cheltuielile cu antrenamentele 
la înot, a lucrat în ture de noapte la un supermarket, 
de la 2 la 8 dimineața. Când Chris avea nevoie de 
mașina mamei pentru a ajunge la şcoală după 
antrenamentele de înot, tatăl lui îl lăsa la supermarket, 
nu la bazin. Asta era o problemă, din moment ce 
Kathy trebuia să meargă acasă pe jos. Poate că un 
drum de 4 kilometri nu pare mult, dar în Calgary, 
Canada, temperaturile pot ajunge iarna până la -40°C, 
așa că drumul spre casa pe o astfel de vreme era dificil 
după o tură de noapte. Însă acesta a fost modul în care 
Kathy a susţinut programul zilnic al lui Chris de mers 
la școală și la antrenamente. 

E evident că ambii părinţi au fost devotați şi, deși 
nu toţi suntem norocoși să avem părinți care sa ne 
susțină, se ridică o întrebare: aș putea să trec printr-o 
astfel de rutină de 6 zile și să le cer și părinţilor să facă 
la fel? 

În afară de mama și tatăl său, Chris nu a 
menţionat un erou anume sau o persoana pe care o 
admiră, dar citise despre alți sportivi şi păstra în 
portofel citate inspiraţionale. Se uita la colegii din 
echipă și se întreba ce ar face ca să îl întreacă sau ce ar 
face el ca să îi întreacă. După antrenamentele dure, se 
întreba: „Cum să fac mai mult când corpul spune nu?“ 

Chris folosea citate care să îl ajute. Le avea lipite în 
vestiar pe când se antrena pentru olimpiada din 1996. 


Unul spunea: „Fără suferinţă, nu câştigi. “92 


Întrebări de impact 


|. Gândeşte-te la eroul pe care îl 
prețuiești cel mai mult. Acum 
gândeşte-te la cea mai importantă 
provocare sau decizie pe care 
trebuie să o iei: cum ar reuși sau ar 
decide eroul tău? 

.Documentează-te puţin despre eroul 
tău preferat și evidenţiază o greşeală 
sau un eşec prin care a trecut. Cum 
poţi aplica aceste învățăminte în 
cazul tău? Dacă eșuezi la ceva, ceea 
ce reprezintă o experiență de 
învăţare în sine, întreabă-te cum ar 
reacţiona eroul tău într-o situaţie 
asemănătoare. 

„Ce altceva ești curios să descoperi în 
legătură cu eroul tău? 


Puncte-cheie de ținut minte 
Notite, mementouri sau acțiuni pe care vrei să le 
întreprinzi. 

Efectul de echipă. 
Te poate propulsa? 


„Performerii de elită stau în compania 


performerilor de elită.“ 
—'Chris 


În cartea sa Cinci disfuncţii ale muncii în echipă, 
Patrick Lencioni se referă adesea la echipele din mediul 
de afaceri. Una dintre cele cinci disfuncţii este evitarea 
răspunderii. Lencioni defineşte astfel răspunderea: 


„Dorinţa membrilor echipei de a le reaminti 
colegilor când nu se ridică la standardele de 
performanţă ale grupului [...] şi răspunderea 
echitabilă au la bază noţiunea că presiunea de 
grup şi aversiunea față de a nu dezamăgi un 
coleg vor motiva membrul unei echipe mai 
mult decât orice teamă de pedeapsă sau 


mustrare. “3 


Sunt total de acord cu cele citate. Este mai uşor să îţi 
aminteşti că ești răspunzător în faţa colegilor decât să 
aştepţi să îţi reamintească asta şeful (sau antrenorul 
echipei). 


Conform lui Lencioni: 


„Membrii echipei care au încredere unii în alţii 
nu se tem să se lanseze în discuţii înflăcărate 
despre problemele şi deciziile care sunt 
esenţiale pentru succesul organizaţiei. Nu ezită 
să se contrazică, să pună la îndoială și să se 
întrebe unii pe alţii. Totul cu scopul de a găsi 
cele mai bune răspunsuri, de a descoperi 


adevărul şi de a lua decizii excelente. “3 


Asta ne aduce aminte că o echipă care se concentrează 
pe rezultatele colective are de câştigat de pe urma 
indivizilor care își ţin în frâu propriile ţeluri/interese în 
beneficiul ulterior al echipei. # 

Când faci parte dintr-o echipă, de exemplu, o 
echipă de fotbal, sau chiar când concurezi într-un 
sport individual precum înotul, devii parte din ceva 
mai mare decât propria persoană. Mare parte din 
înțelepciunea câștigată din apartenenţa la o echipă 
inseamnă urmărirea disciplinată a succesului. Munca 
in echipă îți poate aduce rezultate exponenţiale. 

În plus, poți deveni mai puternic când faci parte 
dintr-o echipă. le încarci cu energie când îţi vezi 
colegii că se zbat şi decizi să ajuţi sau, dimpotrivă, dacă 
un coleg se descurcă mai bine decât tine, asta te 
îndeamnă să perseverezi și să îţi rafinezi unele dintre 
abilităţile mai slabe pe care ai evitat să le întăreşști. Am 
avut un asemenea coleg. ÎL chema Francois. Avea mai 
multă energie decât restul. Lupta pentru părerile lui. 
În cele din urmă ne simţeam epuizați şi cedam în faţa 
lui. Francois era cel mai vocal la întâlnirile noastre. Era 
neobosit. Mă călca pe nervi tot atât de mult pe cât îl 
admiram, într-un fel ciudat şi de neînțeles. 

Când şeful l-a promovat pe următorul la rând, cine 
crezi că a fost acesta? Francois. M-am bucurat? Nu, nu 
prea, dar îmi aduc aminte că după puţin timp 
promovarea lui m-a readus pe calea pentru urmatoarea 
mea promovare. Mi-a dar energie. Uitându-mă în 
urmă la cariera mea, François a fost catalizatorul care 
m-a impulsionat să devin mai bun. Am înţeles de ce 
şeful meu l-a ales pe François și l-am susţinut. Am 
învăţat o lecţie interesantă de management când șeful 
meu mi-a spus: „Paul, într-o echipă de lideri, nu ar 
trebui să te surprindă cine va fi următorul promovat.” 
Șeful meu avea dreptate. Cel care conduce fără să fi 
fost promovat ar trebui să fie promovat! Acea lectie imi 
e de folos și în ziua de azi, când clienţii mei se 
confruntă cu situaţii similare. 


Opinia lui Chris despre 
efectul de echipă asupra oamenilor 


Pentru Chris, să facă parte dintr-o echipă însemna 
totul! Să fie înconjurat de coechipierii lui înotători a 
însemnat să aibă şi momente când își ascultă cu 
adevărat vocea interioară sau busola internă. Făcea 
parte dintr-un club ceva mai mare decât propria 
persoană. Lui Chris îi plăceau lecţiile de înot. „La 
clubul de înot prietenii erau cei mai importanti.“ 
A înţeles de mic că de fapt e vorba mai mult de 
distracţie decât de muncă datorită prietenilor lui, care 
erau parte din echipă. 

Prietenia cu echipa de înot a rămas la fel. Pe 
măsură ce a crescut, Chris concura direct cu prietenii 
lui și învăţa de la ei. Antrenamentele erau mai intense 
printre înotătorii mai valoroşi, iar Chris a devenit mai 
puternic fizic. Când se gândeau la olimpiade, zozi 
colegii lui erau siguri că vor reuși. Chris se gândea şi el 
că va reuși. Nu-i plăcea deloc să piardă sau să dea greș, 
aşadar mentalitatea „colegii mei merg la olimpiadă“ i 
se transmitea și lui. La urma urmei, de ce să nu 
reușească și el să meargă la olimpiadă? 


„Când esti într-un grup de puști care își doresc 
cu ardoare să concureze, capeti acelaşi ritm cu 
al lor. Aşadar, e firesc să te aştepţi sa participi la 
olimpiadă. Toţi aveam aceeași mentalitate, o 
mentalitate de «performanță de elită». 
Câștigam tot timpul și ne impulsionam unul 
pe celălalt. Toți contribuiam în echipă.“ 


Chiar dacă uneori concurezi împotriva colegilor tăi, 
P 8 
„eşti produsul secundar al celor care te înconjoară“, 
după cum spune Chris. „Gândeam la fel, ceea ce 
însemna că toţi voiam să avem şi mai mult succes.“ 
Conform lui Chris, „performerii de elită stau în 


compania performerilor de elită“22. Vrei să stai în 


compania cuiva care este judecat după performanţa 
lui, care este o sursă de inspiraţie, un deschizător de 
drumuri. le împinge înainte. E vorba de forţă fizică? 
Forţa ajută, desigur, dar cu mentalitatea unui sportiv 
de elită, poți face ceea ce majoritatea nu pot şi nu vor. 

Chris mi-a spus că, atunci când te antrenezi într- 
un sport individual cum este nataţia, este normal să te 
abaţi de la drum si să te simţi descurajat după o serie 
de obstacole. Totuşi, când vezi că prietenii tăi fac 
eforturi sau că depășesc O problemă, nu poţi să nu fii 
influentat. Când un coleg trece printr-un moment 
dificil, te gândesti: știu prin ce trece. Când un coleg 
trece printr-un moment de bucurie, îţi spui: şi eu pot 
să fac asta. De fapt, pot să fiu şi mai bun, iar dacă nu o 
să fiu mai bun, o să mă întreacă. 

Lucrurile stau la fel şi în afaceri. Când conduci o 
echipă și ratezi obiectivul, membrii echipei se așteaptă 
ca tu să îi îndrumi. Cum faci rost de energia de care ai 
nevoie pentru a reveni pe linia de plutire într-un 
moment dificil? O modalitate este de a reuni membrii 
echipei şi de a le reaminti că au nevoie unii de alţii. E 
adevărat că fiecare lucrează singur și că, în principiu, 
fiecare individ este angajat să presteze o anumită 
sarcină într-un domeniu în care se presupune că este 
expert. Cu toate astea, când apare o provocare, este 
plăcut sa te poţi baza pe un coleg sau pe şeful tau 
pentru îndrumare și să-ți dea idei. Aici capătă putere 
efectul de echipă. Este ceva măreț pentru că nu poţi 
face singur totul și să al colegi care să te susțina poate 
crea un impuls fantastic. 

Un alt aspect pe care îmi place să îl subliniez este 
clişeul rezultatului de echipă: „Membrii unei echipe 
sunt mai puternici împreună decât fiecare luat în 
parte.“ Ştiu că ai mai auzit asta. Din experienţa mea, 
rezultatul apare de nenumărate ori şi dovedeşte că, 
atunci când lucrezi în echipă, rezultatele sunt 
amplificate. Uită-te la orice echipă care a reuşit să 
treacă de o etapă importanta şi vei observa un grup de 
indivizi care nu au ezitat să se contrazică, să se 


provoace unii pe alţii şi să îşi pună întrebări. Și, în 
ciuda tensiunilor şi stresului, se adună laolaltă, își 
îmbină profesionalismul şi experienţa şi izbândesc: 
creează ceva unic, frumos sau tumultuos. 

Chiar dacă eşti extraordinar în ceea ce faci, chiar 
dacă eşti superstar sau cel mai bun din clasă, într-o 
bună zi, dintr-un oarecare motiv, e posibil să nu mai fii 
în top. Ar putea fi lipsa de sincronizare, o ambianţă 
proastă sau vremea rea. Poate că eşti prea obosit sau ai 
trecut printr-o cădere nervoasă. Nu vei fi în cea mai 
bună formă atunci când ar trebui să fii și nu vei putea 
da tot ce ai mai bun în tine. 

Dacă ai avut precauţia, generozitatea și buna 
judecată să ajuţi un coleg din echipă în trecut când a 
avut o cursă proastă, fii sigur că atitudinea ta altruistă 
va fi răsplătită când te vei confrunta cu un obstacol. 
Dacă ai avut parte de o victorie și ţi-ai lăudat membrii 
echipei pentru că te-au ajutat, recunoscându-le 
meritele, atunci acesta este momentul în care vei 
înţelege pe deplin de ce efectul de echipă funcţionează: 
pentru că membrii echipei îi ajută pe ceilalți membri 
ai echipei. 

Evident, Chris trebuia să concureze singur, având 
în vedere specificul sportului său, dar munca în echipă 
1-a permis să treacă peste momentele dificile. I-a dat 
putere să vadă cum colegii lui Îşi depăşesc cei mai buni 
timpi. Motivația lui Chris de a se autodepăşi avea să îi 
fie de folos când echipa a înotat la proba de 4x 100 de 
metri mixt, ceea ce i-a oferit încă o șansă să câştige 
aurul. Chris a înţeles şi a întruchipat efectul de echipă. 
Efectul de echipă de la University of Calgary l-a 
îndemnat pe Chris să ţintească mult mai sus decât ar fi 
făcut-o dacă ar fi rămas la Cascade Swim Club. Se 
spune că poţi să-ţi dai seama cum este un om după cei 
cu care se înconjoară. Faptul că s-a înconjurat de cei 
mai buni colegi de echipă i-a oferit lui Chris şansa să 
devină și el un performer de elită. Și a devenit. A ajuns 
să își reprezinte ţara la jocurile olimpice de două ori. 


Chris la Jocurile Commonwealth-ului din 1994 din Victoria, unde 
echipa lui a câștigat medalia de argint la proba 4x100 de metri 


mixt. Sursa: Ray Renaud 


Întrebări de impact 


1 Dacă ești de acord cu efectul de 
echipa, care în principiu 
demonstrează că oamenii se 
descurcă mai bine când lucrează în 
echipă, pe cine ai alege imediat să 


fie parte din echipa ta? 

2. Dacă te aştepţi la susținere din 
partea  coechipierilor, atunci ce 
avantaje ai dacă ei te provoacă? 

3. La următoarea ședință cu echipa, ce 
ai schimba? 


Puncte-cheie de ţinut minte 


Notite, mementouri sau acțiuni pe care vrei să le 


întreprinzi. 

vitalitatea și 
reducerea stresului. 
Eşti un turist fericit? 


Există stres bun și stres rău. 


Vitalitatea 


Despre subiectul vitalității, există o secțiune în cartea 
Eficiența în 7 trepte, unde autorul Stephen R. Covey 
povestește cum a fost instruit de antrenorul lui să 
încerce niște exerciţii la banca cu greutăţi şi să vadă 
câte reprize poate face ridicând o greutate mai mare. 

În urma acestui exercițiu, Covey a descoperit ca 
trupul devine mai puternic când atingi punctul critic. 
Este punctul în care corpul tău spune „Nu mai pot 
ridica această greutate“, iar creierul zice „lrebuie să o 
faci“. În acest punct critic, muşchii sunt forţaţi la 
maximum, ceea ce îi face să se întărească și să-și 
mărească volumul. Este ceea ce își doresc majoritatea 


culturistilor. Nu ţi se dezvoltă mușchii dacă faci 


exerciții usoare. -= 40 


Lea Pebnzlat pe Chris dacă antrenamentele 
pentru olimpiade erau similare cu ceea ce descoperise 
Covey în timpul. antrenamentelor lui de ridicare a 
greutăților. Erau. În timpul sesiunilor de antrenament, 
Chris avea acele momente zilnice când începea să aibă 
dureri pe ultimii 25 de metri. În acei 25 de metri, se 
forţa până într-un punct în care mușchii i s-ar fi putut 
bloca în orice moment. Corpul îi spunea nu, dar 
creierul îi spunea că trebuie să meargă mai departe. 

Chris este familiarizat cu blocajul. 1 s-a întâmplat. 
Într-o competiţie, pe ultimii 50 de metri, s-a oprit ş şi 
nu a mai putut continua. De abia a reușit să iasă 
singur din bazin. Se forţase atât de mult, încât nu mai 


era în stare să se miște. Muschii i se blocaseră. Nu mai 
funcționau pentru că aveau prea mult acid lactic. Din 
fericire, muşchii nu au fost afectaţi, iar Chris a suferit 
doar rușinea de a fi scos afară din bazin. Atât Covey, 
Cât ȘI Chris sunt de acord că nu câştigi nimic fără 
durere. Pentru a-ţi atinge potenţialul, e nevoie să te 
suprasoliciți șI să îţi depăşeşti limitele. 


Reducerea stresului 


Vitalitatea este cea de care ai nevoie pentru a te forţa, 
pentru a-ți face mușchii să se dezvolte și să capeti 
rezistența de a merge înainte. Dar dacă în ecuație își 
face apariţia și stresul? 

Există stres bun şi stres rău. Statisticile sunt ample. 
Există destule cercetări care sugerează că stresul te 
poate îmbolnăvi. Conform National Institute of 


Health din SUA, 80-90% dintre toate bolile au o 


legătură fie directă, fie indirectă cu stresul. EL 


Acesta este şi subiectul unui articol al Associated 
Press despre un raport al Organizaţiei Internaţionale a 
Muncii (OIM). „Job Stress: Ihe 20th Century 
Disease“ afirmă că reclamaţiile privind accidentările 
care au legătură cu stresul la locul de muncă „au 
crescut de la 5% în cazul tuturor reclamaţiilor privind 
bolile ocupaţionale în 1980 la 15% un deceniu mai 
târziu“. OIM, care este o ramură a Organizaţiei 
Naţiunilor Unite, estimează costul cu stresul la locul 
de muncă, doar pentru SUA, la 200 de miliarde de 
dolari anual.î2 

Numeroase rapoarte indică faptul că oamenii se 
simt cel mai stresaţi în legătură CU probleme legate de 
slujbă precum gestionarea timpului (sau lipsa de 
timp), cantitatea de muncă, termenele-limită și 
interacțiunea cu colegi dificili. Vestea bună este că poţi 
face ceva în privinţa stresului din activităţile tale de zi 
cu zi ŞI recâștiga controlul asupra vieţii tale. Cum vom 
vedea mai târziu, exerciţiile fizice și odihna sunt 
modalităţi excelente de a reduce stresul. Ce mai poţi 


face în același sens? Internetul e plin de idei, dar aş 
vrea să le evidenţiez pe cele care au funcționat în cazul 
meu și al unora dintre clienţii mei: 


Beneficiază de avantajul matinal. Trezirea cu 10- 
15 minute mai devreme și pregătirea unui pachet 
pentru prânz ori alegerea hainelor cu o seară înainte te 
pot ajuta să fii organizat. 


Evită procrastinarea. O modalitate sigură de a-ţi 
spori stresul este să amâni decizii și acțiuni. Acţiunea 
în sine va reduce întotdeauna stresul acumulat. 
Încearcă un truc simplu: trece pe hârtie sarcinile pe 
care le ai de îndeplinit, oricât de neplăcute ar fi. 
Rearanjează-le în funcţie de urgenţa lor. Alocă-i 
fiecăreia un timp anume și apuca-te de ele. 


Respiră corect. Când ești stresat, ai tendinţa så 
respiri scurt, ceea ce te poate face și mai tensionat. 
Încearcă să inspiri adânc pe nas şi să numeri până la 6, 
apoi ţine-ți respirația până numeri la 3 și apoi expiră 
până numeri la 3. Fă asta de 5 ori. Apoi schimbă: 
inspiră și numără până la 3, ține-ţi respirația până 
numeri la 6 și expiră până numeri la 3. Apoi inspiră 
până numeri la 3, ține-ți respiraţia până numeri la 3, 
expiră până numeri la 6. Concentrează-te pe numarat 
și respiraţie. Vei observa cât de bine funcţionează 
această tehnică pentru relaxare. 


Evită capcana e-mailurilor. E-mailul este cea mai 
obişnuită și generalizată metodă de comunicare, pe 
lângă mesajele scrise şi aplicaţiile de tip mesagerie 
instant. Acestea pot fi dificil de gestionat. Deschiderea 
unui inbox plin cu e-mailuri poate fi copleșitoare, fără 
să mai menţionăm timpul necesar. Mă gândeam să 
folosesc modelul descris de Tim Ferriss în cartea lui 4 
ore — săptămâna de lucru, dar unul dintre clienţii mei 
mi-a oferit o modalitate şi mai bună de a evita capcana 
e-mailurilor, mai ales după revenirea din concediu. 


Când ne-am întâlnit după vacanţa clientului meu, m-a 
uimit cât de repede şi-a reluat munca fără să se streseze 
suplimentar. Iat-o: 


În timpul concediilor, las munca deoparte. În 
prezent, când mă întorc la lucru, am o altă 
provocare des întâlnită de care să mă ocup — 
cum să fac ordine în sute de e-mailuri necitite, 
să răspund la invitaţii pentru şedinţe şi să fac 
faţă situaţiilor tensionate și întrebărilor, toate 
păstrând în continuare măcar un pic din 
spiritul vacantei de vară? 


lată ce sugerez: 
1. Intoarce-te la muncă într-o zi de joi sau vineri. 


Vei avea doar o zi sau două până la weekend, ceea ce te 
va ajuta să Îți mentii cât de cât dispoziţia de vacanţă. 


2. Fă-te nevăzut. Nu programa nimic în agendă în 
prima ZI, ca și cum al fi tot în concediu. Nu accepta 
întâlniri sau şedinţe. Dacă se poate, nici măcar nu te 
duce la birou. 


3. Deschide calculatorul şi Outlookul. Sincroni- 
zează-ţi mesajele primite şi, când ai terminat, treci 
imediat offline (foloseşte butonul „Work Offline“ din 
Outlook). Acesta este un pas important. Dacă nu 
procedezi așa, de îndată ce vei răspunde la primul e- 
mail, oamenii vor observa că ai revenit la birou ȘI vor 
începe să îţi trimită e-mailuri, să te caute pe Zoom etc. 


4. [rece în revistă toate e-mailurile, de la cel mai 
recent la cel mai vechi. Adesea, la întrebările puse în 
urmă cu două săptămâni a răspuns deja altcineva. Şi de 
nenumărate ori, un e-mail va genera O avalanșă de e- 
mailuri. Dacă îl citeşti pe cel mai recent înseamnă că ai 
terminat cu cele anterioare. 


5. Citeşte e-mailurile şi acţionează imediat (fără 
excepţie). In principiu, există trei tipuri de e-mailuri 
care necesită trei tipuri de acţiuni: 


a. E-mailuri cu informaţii. Uşor. Odată ce le- 
ai citit, ai terminat (mesajele spam și 
newsletterele intră în această categorie). 

b. E-mailuri cu întrebări şi solicitări. Dacă 
poţi răspunde sau acţiona în cel mult 3 
minute, fă-o imediat și ai terminat. Dacă 
nu, e-mailul intră la categoria c. 


c. E-mailuri care presupun mult timp din 
partea ta. Pentru acestea, fă o listă de 
acţiuni. Scrie pe hârtie într-o propoziţie ce 
trebuie să faci şi, dacă e posibil, estimează 
cât de urgent este şi cât va dura. Plasează un 
e-mail de tipul acesta într-un folder separat, 
pentru ca la final căsuţa de inbox să rămână 
goală. 


6. Când ai terminat de ordonat e-mailurile în acest 
fel (de obicei durează câteva ore), inboxul va fi gol, 
ouboxul va fi plin ȘI vel avea o listă nouă cu lucruri de 
făcut. Acum incepe să programezi aceste lucruri 
(inclusiv şedinţele sau apelurile telefonice). În cele din 
urmă, când ţi-ai făcut ordine în program, informează-i 
pe toţi când vor primi răspunsul tău. 


7. Pregateşte-te pentru lumea reală. Treci online ȘI 
trimite toate acele e-mailuri pe care le-ai pus în 
outbox. Din acest moment, te-ai deconspirat. Asigură- 
te că eşti pregătit sa revii la muncă, deoarece în 
următoarea oră vei primi imediat raspuns la e- 
mailurile tale. Oamenii te vor căuta pentru întâlniri pe 
Zoom, iar telefonul tău o să înceapă să sune. 


8. Ocupă-te de răspunsuri la fel cum ai făcut cu 
celelalte e-mailuri la pasul 5 (de data aceasta, în modul 
online), până când vei avea iar inboxul gol. Mai 
așteaptă jumătate de oră ca să te asiguri că furtuna a 
trecut.  Inchide-ţi calculatorul conștient că ai 
supraviețuit primei zile după concediu și că eşti cu 
toate la zi. 


Gândeşte pozitiv. Alocă-ţi câteva minute pe zi 
pentru a-ţi exprima recunoştinţa pentru toate lucrurile 
bune din viaţa ta. Dacă recunoşti ce ai (de cele mai 
multe ori de la sine înţeles), ţi se pot îmbunătăţi 
imediat dispoziția și perspectiva. 


Fă lucruri care îţi fac plăcere. Încearcă să faci zi 
de zi ceva pentru TINE sau ceva ce îţi place, ca să îţi 
faci un cadou pe care îl așteptal cu nerăbdare. De cele 
mai multe ori, stresul apare când simţi că ai pierdut 
controlul și că faci lucruri pentru toți ceilalți. Dacă în 
primul rând ai grijă de tine, atunci poţi începe să 
recapeți controlul și să te asiguri că ziua ta de lucru 
este cât mai relaxantă. Încearcă... Răsfaţă-te. 


Opinia lui Chris despre reducerea 
stresului 


În timpul discuţiilor noastre, Chris a spus că el şi-a 
redus nivelul de stres făcând sport. Chiar înainte de 
atingerea primului pas important la înot, fusese 
interesat de alte sporturi, ca hochei, baschet, volei, 
alergări pe teren accidentat și lupte, care l-au ajutat, de 
fapt, la înot. Încă joacă hochei, pentru că astfel se 
eliberează de frustrări. Practică yoga, pe care o 
consideră cea mai bună modalitate de relaxare. Cititul 
este o altă formă de relaxare pe care o folosește pentru 
a scăpa de stresul zilnic. 

Când apar probleme cotidiene sau legate de 
muncă, este bine să avem un refugiu. Acesta ar putea fi 


meditaţia, cititul, petrecerea timpului cu copiii şi/sau 
cu partenerul, comunicarea cu prietenii, ieşitul la film, 
de fapt, orice te scoate din zona de stres, chiar dacă 
doar pentru câteva minute. Mulţi oameni cărora le 
place să facă sport au reuşit, asemenea lui Chris, să îi 
facă loc în programul lor săptămânal. Beneficiile sunt 
evidente când vine vorba de reducerea stresului. Dacă 
te apuci de un sport care îţi place, stresul dispare 
pentru că, pentru moment, mintea ta se concentrează 
la altceva. Nu trebuie să fie mai complicat de atât. 
Dacă pentru tine funcţionează, atunci, cum Zice și 


reclama Nike: „Just do it!“% 


Întrebări de impact 


|. Dacă ești de acord că există un stres 
bun şi unul rău, cum ai de gând să 
îimpiedici stresul să continue? 
„Încearcă să ti aduci aminte de o 
situație stresantă recentă. Ce efecte 


fizice și emoţionale a avut asupra ta? 

„Având În vedere răspunsul la a doua 
intrebare, cum di de gând să 
foloseşti informatiile din această 
secțiune ca să devii mai conștient și 
sa anticipezi pericolele stresului rău? 


Puncte-cheie de ţinut minte 
Notite, mementouri sau acţiuni pe care vrei să le 
întreprinzi. 

Alimentatia. 
De unde îţi iei energia? 


„Eşti ceea ce mănânci.” 
— Victor Lindlahr 


Alimentaţia 


Contează cu adevărat alimentaţia și odihna când vine 
vorba de performanţă? Sunt destule articole, cărţi, 
cursuri și programe simandicoase care susțin ca te vor 
ajuta să slăbeşti miraculos 10 kilograme în 10 zile. 
Aceste programe nesfârşite afirmă că te vor repune pe 
calea cea bună şi te vor instrui în privinţa beneficiilor 
unei alimentaţii corecte. Totul de la cum să eviţi să 
mănânci gustări nesănătoase până la consumarea unei 
cantităţi suficiente de fructe și legume. Se bate toba că 
meniurile vegane îţi cresc nivelul de energie, deoarece 
ştim cu toţii că mâncarea nesănătoasă te golește de 
vitalitate. Un lucru este sigur: o alimentaţie bună 
conţine combustibilul potrivit care îţi oferă energie să 
atingi acel pas important în viaţă. 

Pe oricine ai întreba ce crede despre alimentaţia 
unui olimpic, probabil că ţi-ar menţiona un consum 
strict de alimente, controlat ştiinţific şi măsurat pentru 
a garanta performanţa de top. Când introduci ceva 
bun în sistem înseamnă că iese ceva bun, nu-i aşa? 

Ca sportiv, Chris nu şi-a tratat întotdeauna corpul 
ca pe un templu. După Olimpiada de la Atlanta, 
dormea în medie mai puţin de patru ore pe noapte, iar 
60-70% din alimentaţia lui consta din fast-food. A 
început să meargă la petreceri vinerea seara și a 
descoperit alcoolul. Asta a condus și la petrecerile de 
sâmbătă seara. Pe atunci avea 21-22 de ani. 
Alimentaţia lui deficitară era o combinaţie de mai 
multi factori. Prin anii 1990, internetul oferea unele 


informaţii (îţi aduci aminte de Netscape?), iar Google 
nu se consacrase încă. Existau informaţii despre o 
alimentaţie corectă și nutriţie, dar nici pe departe așa 
multe ca în ziua de azi. Existau materiale 
documentate, dar asta însemna o vizită la bibliotecă 
pentru a obţine informaţii despre mâncarea sănătoasă. 
Chris nu era încântat de ideea de a merge la bibliotecă. 

Nici de la antrenor nu a primit indicaţii legate de 
somn și alimentaţie. Alimentaţia nu era nici impusă, 
nici verificată de echipa olimpică a Canadei. Era strict 
la latitudinea lui Chris ce să mănânce și cât să doarmă. 
Ihe Canadian Olympic Association pregătise nişte 
îndrumări, dar ţinea de sportiv dacă le respectă... sau 
nu. 

După prima lui olimpiadă, Chris locuia singur și 
era responsabil pentru ce consuma, pentru alimentaţia 
şi stilul de viaţă ales. I se părea greu să mănânce 
echilibrat respectând un buget mic. Mama nu îi mai 
cumpara alimentele de care avea nevoie. 

Inainte de cea de-a doua olimpiadă, situaţia lui 
Chris s-a înrăutățit: „Când te afli în miezul problemei, 
nu poţi aprecia cum te descurci.“ Alimentatia era un 
punct mort pentru el. 

Chris își aduce aminte că, la începutul anilor 
1990, dacă erai hocheist profesionist (un sport foarte 
popular pentru majoritatea canadienilor), era posibil să 
te prezinţi în tabăra de cantonament în august fără să 
fii în formă și cu kilograme în plus, şi tot ajungeai în 
echipă. Astăzi însă, hocheiștii se antrenează pe tot 
parcursul anului. Dacă te prezinti în cantonament fără 
să fii în formă, altcineva îţi ia locul. 

Acum Chris e mai bine informat, iar mesajul lui 
este: „Nu presupune că știi totul. Astăzi beneficiezi de 
specialiştii potriviti care să Îți ofere informaţiile corecte 
atunci când trebuie!” Crede că Lenny Krayzelburg, 
sportivul olimpic care l-a învins în 2000 şi a câștigat 
medalia de aur, avea probabil mai mult sprijin din 
partea echipei olimpice americane în privinta 
alimentației, nutriției şi odihnei. E foarte probabil să fi 


primit mai multe sfaturi despre cum să își 
îmbunătățească timpii şi cum să Își crească valoarea ca 
sportiv. Sau poate că pur și simplu era mai dispus să 
accepte un stil de viaţă foarte strict. Nu era rândul lui 
Krayzelburg să câştige statutul de semizeu? A câștigat 
două medalii în acel an, ambele de aur. 


Pe repede înainte până azi: 
de ce să îți tratezi corpul ca pe un templu 
dacă nu mai eşti olimpic? 


La apogeul carierei sale în nataţie, Chris cântărea 79 de 
kilograme la o înălţime de 180 de centimetri, statura 
tipică a unui semizeu. Totusi, după participarea la 
olimpiade, nu a avut grijă de el. S-a îngrăşat 30 de 
kilograme. 

Consumul de fast-food (acelaşi obicei prost pe care 
îl avea când concura) îl lipsea de energia de care avea 
nevoie. Şi nici nu dormea bine. Se simţea obosit tot 
timpul. Era clar că trebuie să facă ceva. S-a alăturat 
organizaţiei Weight Watchers timp de un an. 

Weight Watchers activează de zeci de ani şi este un 
sistem testat în timp care nu include diete 
simandicoase prin care „pierzi 10 kilograme într-o 
săptămână sau îţi primeşti banii înapoi“. Foloseşte un 
sistem de puncte simplu și ușor de înţeles sau o 
cantitate zilnică de alimente pe care le poti mânca. 
Fiecare aliment are un număr de puncte. De exemplu, 
incerci să slăbeşti și poţi mânca alimente în valoare de, 
să zicem, 26 de puncte. Un cheeseburger are 10 
puncte, așadar, dacă mănânci unul, îţi vei consuma o 
bună parte din punctele permise. Dacă mănânci doi 
cheeseburgeri (şi este în regulă, pentru că poţi mânca 
tot ce vrei), nu prea mai ai ce să mănânci pentru restul 
zilei. Legumele, pe de altă parte, nu au puncte, așa că 
le poţi mânca în cantitate nelimitată. 

Rezultatul? Respectând sistemul Weight Watchers 
şi mâncând broccoli pe post de gustare la miezul 
noptii, Chris a slăbit până la 79 de kilograme — aceeași 


greutate pe care o avea când se antrena. Singurul răsfăţ 
era ciocolata neagră cu 70% conţinut de cacao. 
Considerând că dependenţa de zahăr este la fel ca 
dependenţa de cocaină, a eliminat deserturile. Mânca 
pește sau pui organic. 

Astăzi, la 43 de ani, ce crede Chris despre o 
alimentaţie corectă ȘI odihnă? Consideră că a fost o 
schimbare la 180 de grade. Face exerciţii fizice de 
patru ori pe săptămână timp de o oră sau o oră și 
jumătate. Şi-a schimbat alimentaţia astfel încât să 
mănânce mai multe legume, mal puțină carne și mai 
multe fibre. Nu consumă zahăr. Are mai multă 
energie. „La 43 de ani sunt într-o formă mai bună 
decât la 21“, spune el. 

Odihna nu poate fi subestimată. Chris a hotărât să 
iși închidă laptopul în hecare seară la 22:30, fără 
excepţie. Încearcă să se odihnească la ora aceea sau stă 
treaz până pe la 23 înainte să adoarmă. Se trezește la 6, 
ceea ce înseamnă că are parte de cel puţin 7,5 ore de 
odihnă și somn. Fiind singurul părinte în familie, 
înţelege ce înseamnă să jonglezi între muncă, viaţă 
proprie şi familie. „Nivelurile mele de energie au 
legătură cu statul în pat, somnul, nutriția și o grămadă 
de citit“, explică el. A vrut să fie în cea mai bună formă 
posibil şi a reuşit. Are o alimentaţie mult mai 
echilibrată şi doarme suficient. A făcut-o din motive 
de sănătate și pentru performanţa de zi cu zi. Îl ajută 
să facă faţă stresului și sa creeze soluţii la locul de 
munca. 

Probabil crezi că sigur este ușor pentru un fost 
olimpic să aibă grijă de el. Oare chiar așa să fie? În 
mod evident, Chris trebuia să facă ceva din moment ce 
ajunsese la 109 kilograme. Este destul de obișnuit ca 
sportivii de performanţă care se retrag din sportul 
profesionist să se îngrașe, în unele cazuri destul de 
mult. Disciplina care îi duce la performanţă şi să arate 
ca niște semizei are un impact negativ asupra corpului 
lor şi, el bine, la fel ca mulţi dintre noi, le face plăcere 
să o lase mai moale și să se relaxeze puţin. 


In anumite privinţe, foştii sportivi sunt la fel ca 
tine și ca mine. Doar pentru că au ajuns într-o formă 
fizică maximă nu înseamnă că vor continua să menţină 
aceeași disciplină. La fel ca noi, bieţi muritori şi 
oameni obișnuiți, și ei au nevoie de disciplină, mai ales 
dacă s-au îngrăşat. 

ȘI tu te confrunți CU aceleași provocări. Nu trebuie 
decât să te hotărăşti dacă vei face ceva în privința lor. 
Chris a făcut și acum culege roadele. 


Întrebări de impact 


„Care este relevanța expresiei Esti 
ceea ce mănânci“ în contextul 


acestui capitol? 
2. lmaginează-ţi alimentaţia ideală. Ce 


îţi vine în minte? 

3. Cum i planifici să fi schimbi 
alimentaţia puţin câte puţin, având în 
același timp și răbdare cu tine? 


Puncte-cheie de ţinut minte 
Notite, mementouri sau acţiuni pe care vrei să le 
întreprinzi. 

Somnul. Este benefic 
pentru carieră să dormi 
la locul de muncă? 


„Există virtute în muncă și există virtute în 
odihnă. Folosește-le pe amândouă și nu 
neglija niciuna.“ 

— Alan Cohen 


Cercetările despre somn sunt foarte extinse. Includ 
subiecte precum lipsa de somn, tulburări ale somnului, 
somnul REM, visele, insomnia, narcolepsia, sforăitul și 
apneea în somn. Dormi suficient? Ai observat că ai 
devenit irascibil sau că râzi din orice motiv atunci când 
eşti obosit? Probabil. Dar poate că nu observi cum 
lipsa de somn îţi afectează capacitatea de a face faţă 
stresului. 

Când ai de luat o decizie dificilă, eşti tentat să 
decizi că noaptea e un sfetnic bun. Poţi fi confuz, 
indecis, copleșit de luarea unei decizii şi să nu ştii ce să 
faci, dar după un somn bun peste noapte constaţi că 
gândeşti mult mai clar. Te trezeşti ştiind ce ai de făcut 
ca să îţi termini treaba sau ca să iei cea mai bună 
decizie. Când nu te simţi odihnit, poţi fi copleşit. Îţi 
sună cunoscut? 

În general, pentru adulţi sunt recomandate 
minimum 8 ore de somn — dacă nu cumva te afli într- 
o formă fizică foarte bună, caz în care vei constata că ai 
nevoie de mai puţin somn. Dacă într-o noapte nu ai 
dormit suficiente ore, iată care ar putea fi soluţia: 
aţipeala pentru încărcarea bateriilor. Conform dr. Srini 
Pillay, o autoritate în neuroştiinţe: 


„Aţipeala pentru încărcarea bateriilor 
reprezintă perioade scurte de somn (15—30 de 


minute) care îi dau creierului ocazia să se 
odihnească. S-a descoperit că aceste reprize 
scurte de somn pot ajuta la refacere şi, prin 


urmare, ajută la Înregistrarea și consolidarea 


amintirilor. “44 


Cu toate acestea, oricât de multe lucruri ai fi citit 
despre beneficiile ațipelii pentru încărcarea bateriilor, 
tot nu găseşti timp pentru un pui de somn. Când le 
sugerez oamenilor un pui de somn, de obicei am parte 
de două tipuri de reacţii: unii spun că nu pot, că nu 
funcţionează, iar alţii spun că au încercat, dar se 
trezesc simțindu-se şi mai rău după ce au dormit 2—3 
ore. 

Știu de multă vreme despre beneficiile aţipelii 
pentru incarcarea bateriilor. Cu ceva timp în urmă, am 
hotărât să o pun din nou la încercare să văd ce 
funcţionează și ce nu. Voiam să termin prima mea 
carte și aveam nevoie de cel puțin o oră în plus pe zi 
pentru scris. Am încercat diferite ore si perioade 
pentru aceste reprize de somn. În cazul meu, cea mai 
bună oră era în jur de 19:00-19:30, pentru cel mult 
20 de minute! Dacă dura mai mult, mă simțeam 
ameţit timp de 45 de minute sau 1 oră după repriza de 
somn şi mă trezeam cu greutate, sau şi mali râu: 
decideam să transform aţipeala pentru încărcarea 
bateriilor în somn adânc pe toată durata nopţii — și 
uite așa s-a dus pe apa sâmbetei productivitatea de care 
aveam nevoie! 

La început, mai puţin de 10 sau 15 minute nu îmi 
erau de ajuns, deoarece nu puteam fi complet sigur că 
ațipisem. Apoi mi-am dat seama că, dacă visam ceva, 
puteam fi sigur că dormisem. 

Napoleon obisnuia să facă același lucru, la fel ca 
mulţi conducători din istorie, inclusiv sportivi. Dar 
dacă se presupune că reprizele scurte de somn ne fac 


mai productivi, de ce nu ne facem timp pentru ele? 
Avem nevoie de dovezi? În regulă, să vedem cum 
funcţionează somnul. 

Etapa 1 este perioada de moleşeală imediat înainte 
să adormi. Urmează etapa 2 (somn superficial). Aceste 
două etape se desfăşoară în primele 20 de minute. 
Etapa 3 este un somn profund moderat. Etapa 4 este 
somnul cel mai profund. Etapa 5 este ultima etapă de 
somn, etapa REM (Rapid Eye Movement), numită 
astfel deoarece acum se înregistrează mișcări rapide ale 
ochilor. Este etapa somnului în care apar majoritatea 
viselor. 

O aţipeală pentru încărcarea bateriilor include 
beneficiile primelor două etape din ciclul de somn, dar 
mai există câteva tipuri de reprize de somn care ne fac 
mai spornici. Dacă ești surmenat şi vrei să îţi revii, o 
repriză de somn de 15-20 de minute este ideală. Unele 
cercetări sugerează că poate fi benefică o repriză de 


somn de numai 5 minute! Cu cât avansezi în etapele 
de somn, cu atât îţi revii mai greu din ameteala sau 
toropeala pe care o simți uneori când te trezesti 
(cunoscută în medicina somnului ca inerția de somn). 

Aţipelile pentru încărcarea bateriilor funcţionează 
pentru ca, pe lângă faptul că te fac să te simţi mai 
odihnit și să fi mai atent, impulsurile electrice din 
sistemul nervos întăresc conexiunile dintre neuroni 
implicate în memoria musculară, ceea ce face ca 
creierul tău să funcţioneze mai repede și mal precis, 
toate datorită unei reprize de somn. 

O altă variantă a aţipelii pentru încărcarea 
bateriilor este poreclită „somn-puccino“ şi presupune 
consumarea unei cantități de cafeină. Bea o cafea și 
culcă-te imediat pentru 15 minute. Cafeina împiedică 
adenozina, o substanţă chimică responsabilă pentru 
starea de somnolenţă, sa ajungă in creier, ceea ce te 
face alert și înlătură starea de somnolenţă. Pe de altă 
parte, cafeina îşi face efectul în 20-30 de minute, fapt 


care îi oferă organismului suficient timp pentru a se 
odihni înainte să fii trezit de cafeină din aţipeala ta 
pentru încărcarea bateriilor. 

Somnul la locul de muncă nu e cea mai grozavă 
cale de a avansa în carieră. Totuşi, unele companii? 
încep să încurajeze și să recunoască beneficiile unui 
somn de după-amiază punând la dispoziţie capsule 
pentru somn. Numeroase studii au descoperit că 
ațipelile pentru încărcarea bateriilor îi fac pe angajaţi 
mai productivi decât pauzele obişnuite de cafea şi că 
au eficiență maximă după-amiaza. S-a mai dovedit și 
că un somn adecvat și reprizele de aţipeală diurne 
pentru încărcarea bateriilor sunt vitale pentru a asimila 
mai repede și mai eficient noi cunoştinţe. 

Chiar dacă angajatorul nu te sprijină în acest 
demers, ai putea să încerci acasă aţipeala pentru 
încărcarea bateriilor şi să te bucuri de beneficiile ei 
seara, de exemplu. În primul rând, stabileşte o oră 
când ajungi acasă de la muncă și, indiferent ce 
probleme personale sau familiale ai avea, rezervă-ți 20 
de minute. Spune-i soţului sau partenerului că ai 
nevoie de numai 20 de minute. Setează alarma, 
închide ușa și după 20 de minute vei observa diferenţa. 
Asta, bineînţeles, dacă dormi. Din experienţa mea, 
doar să stai întins în pat 20 de minute nu 
funcţionează. 

Dacă nu ai simţit nimic sau nu ai observat niciun 
rezultat după prima rundă, încearcă să mai dormi în 2 
sau 3 reprize în săptămâna respectivă. La început poate 
te vei simţi prea vinovat să dormi cu adevărat o repriză 
de somn. Nu te crampona prea mult din moment ce 
timpul pe care îl pierzi cu o aţipeală pentru încărcarea 
bateriilor va compensa cu mult mai mult 
productivitatea serii respective. În cazul meu, mi-a 
oferit nu doar 1 oră în plus pentru scris, ci aproape 2 
ore. 

Nu vei observa acest efect imediat după repriza de 
somn. Acordă-ţi 15 minute pentru a depăși faza de 
ameţeală sau inerție din etapa 2, apoi întoarce-te la 


muncă. După vreo 30 de minute, te vei simţi plin de 
energic. Te vei întreba de unde a apărut această putere! 
Vei termina mai multe sarcini într-o zi şi vei beneficia 
de acel avantaj suplimentar. Oferă-i creierului între 10 
şi 25 de minute de odihnă şi opreşte „sistemul“. Eu îi 
spun stingere. Este cea mai bună investiție pe care ţi-o 
pot propune. 

DDacă ai nevoie de un impuls pentru a-ți lua acest 
angajament, adu-ţi aminte ce se întâmplă în creier 
când aţipeşti: odihna înseamnă refacere. 

Peter” este unul dintre bunii mei prieteni şi nu este 
doar deştept... este genial. De genul personajului 
interpretat de Russell Crowe în filmul O minte 
sclipitoare. Gândeşte-te la câţiva dintre foştii tăi colegi 
de şcoală. Fără îndoială că cel puţin unul dintre ei era 
inzestrat cu atât de multă inteligenţă, încât era 
înfricoşător. Peter este un astfel de om. IQ-ul mediu al 
unei persoane este 100, dar al lui Peter este undeva 
între 120 şi 140. Este infricoșător de deștept, lăsând 
deoparte, din fericire, halucinaţiile personajului 
interpretat de Crowe, John Nash. 

După ce a mers la facultate în orașul natal, Peter a 
plecat să studieze în Marea Britanie, îndrumat de una 
dintre cele mai bune minţi din inginerie, care îl 
sfătuise să facă acest pas pentru a avansa în carieră. 
Apoi, Peter a fost admis cu bursă la o universitate Ivy 
League din SUA şi a absolvit summa cum laude. 

După terminarea studiilor, Peter a revenit în 
România și a obţinut un post excelent într-o companie 
de telecomunicaţii importantă. Are atribuţii la nivel 
global. Este acolo de câțiva ani şi a tot avansat în 
ierarhia corporatistă. 

Este greu să fii modest când eşti înzestrat cu o 
asemenea inteligenţă. Unul dintre lucrurile la care 
Peter a avut de lucrat a fost să comunice cu colegii cu 
un pic mai multă fineţe. Mi-a spus la un moment dat 
că îi este greu să discute cu colegi sau șefi care nu se 
pot ridica la nivelul lui. Acest tip de aroganță i-a adus 
reputatia de a fi antisocial și eticheta de snob. Peter a 


kai A 


acceptat treptat că trebuie să îsi îmbunătățească 
inteligenţa emoţională dacă vrea să avanseze în carieră, 
să coordoneze echipe mal mari ŞI să stabilească relaţii. 

Chiar și după ce am discutat împreună aceste 
elemente-cheie de abilităţi sociale, ceva tot nu 
funcţiona. Peter era adesea irascibil și se concentra greu 
la muncă. Nu sunt doctor, dar mi-am dat seama că 
lipsa somnului îi afecta comportamentul ȘI 
productivitatea. Și eu devin irascibil (o, da) când nu 
dorm suficient. Nu îmi place acest comportament 
ţâfnos. Îi îndepărtează pe cei care îmi cunosc o faţă 
diferită. 

Pur şi simplu, Peter nu dormea suficient. Colegii 
lui se aflau în zone cu fus orar diferit, chiar la 10 ore 
diferenţa. Când la Peter se apropia ora 17, apelurile, e- 
mailurile şi întâlnirile se înmulţeau. Fiind sârguincios 
și axat pe carieră, a considerat că trebuie să stea la 
birou până seara la 20-21 sau chiar până la 23 ca să 
termine ce are de făcut și să le răspundă colegilor. 

Îmi era clar că oboseala îi afectează dispoziţia lui 
Peter. Îi scăzuse productivitatea şi îi afectase abilităţile 
sociale, şi așa slabe. 

Am discutat împreună aceste opţiuni: 


1. Să plece acasă la ora 17 ȘI să răspundă de 
acolo apelurilor CU o diferenţă de fus orar 


de 10 ore. 


2. La fel ca la punctul 1, dar să includă și o 
aţipeală pentru încărcarea bateriilor, apoi să 
preia apelurile de acasă. 


3, Să nu schimbe nimic. 


Se pare că Peter se simţea și un pic vinovat să plece 
acasă la ora 17 când majoritatea colegilor lui stăteau 
până la 20-21. Aceasta era cultura companiei sale. I- 
am reamintit de îndată că, în calitate de lider, trebuie 
sa obţină rezultate bune şi să atingă indicatorii de 
performanţă. Felul în care putea să realizeze aceste 
lucruri nu depindea de statul la birou până la ora 23. 


Am căzut de acord că e o idee bună să le 
menţioneze din timp angajaților cą testeaza o 
modalitate nouă de a răspunde la apeluri și că vor fi și 
ei încurajați să încerce ceva diferit în programul lor 
pentru a ţine legătura CU colegii aflați la distanţă. 

Peter a încercat diferite ore pentru aţipelile pentru 
încărcarea bateriilor până când a găsit ora şi durata 
deală. Soţia lui era încântată că ajunge mai devreme 
acasă şi că iau masa împreună. La un moment dat 
după cină, familia ştia că Peter trebuie să răspundă la 
apeluri într-o altă cameră, pe care o transformase în 
birou. 

Rezultatul? Eficienţa a crescut, și la fel şi timpul 
petrecut acasă. Aţipeala pentru încărcarea bateriilor îi 
dădea mai multă energie și putea sa petreacă timp de 
calitate ca tată, fiind mult mai relaxat. Somnul și 
schimbările de rutină au fost elementele-cheie pentru 
noul Peter. 

Când l-am întrebat despre aţipelile pentru 
încărcarea bateriilor, Chris mi-a spus că şi lui îi plac ȘI 
că le-a încercat, dar trebuie să nu depășească 20 de 
minute. Aţipeşte acasă, dar dacă este epuizat, puiul de 
somn funcţionează doar de 8 ori din 10. Dacă ora 
pentru repriza de aţipeală este prea târzie, lui Chris îi 
este greu să adoarmă noaptea. 

lată deci cum stau lucrurile. Conducătorii rămași 
în istorie, sportivii de azi și o autoritate în neuroștiinţe 
îti transmit că reprizele de ațipeală pentru încărcarea 
bateriilor te fac mai productiv, ceea ce are un efect 
pozitiv asupra creierului, capacității de învăţare şi 
memoriei. Mi-am încheiat argumentaţia. 


Întrebări de impact 


Ce ai observat în legătură cu 
productivitatea muncii atunci când 
nu dormi suficient? 

2. Ce trebuie să schimbi în stilul tău de 


viață pentru a avea parte de mai 
mult somn şi mai multă odihnă? 

3. În ce alte aspecte ale vieţii crezi că ar 
fi benefică mai multă odihna? 


Puncte-cheie de ţinut minte 
Notite, mementouri sau acţiuni pe care vrei să le 
întreprinzi. 

Fitnessul. De câte ori 
ti s-a spus să faci asta? 


„Yoga chiar te ajută să nu te mai gândești la 


toate prostiile.“ 
- Chris 


Oamenii care fac exerciţii fizice cu regularitate sunt de 
acord că mișcarea este una dintre cele mai bune 
modalități de a scăpa de stres. La fel ca mulţi 
profesionişti cu familie, și eu neglijam exerciţiile fizice 
pentru ca eram prea ocupat. Ceea ce este greşit. Dacă 
îţi vei aloca un anumit timp pentru mișcare, chiar și 
30 de minute, de 3 ori pe săptămână, vei reuși să te 
descurci în mult mai multe momente stresante ale 
vieţii. În adolescenţă, făceam multe sporturi: m-am 
oprit după vârsta de 20 de ani, apoi am redescoperit 
binefacerile fitnessului la aproape 40 de ani. 

Imediat după sesiunea de antrenament, alergat sau 
pedalat, îmi revine în minte acel sentiment minunat 
care mă cuprinde (de fapt, durează doar câteva 
secunde) când îmi spun că nimic nu mă poate enerva 
pe moment. Sesiunea de fitness m-a epuizat complet. 

Când faci mişcare, în sânge se eliberează endorfine 
şi hormonul oxitocină, care îţi dau o stare de bine şi te 
fac euforic şi optimist. UN vorbesc adesea 


despre euforia alergătoruluită după o cursă sau o 
perioadă activă. Exerciţiile fizice te pot ajuta să vezi 
viața dintr-o perspectivă pozitivă. 

Adesea, le sugerez o abordare cu paşi mărunți 
acelor clienţi care au dificultăţi sau care nu au practicat 
constant un tip de mișcare. Îi îndemn să facă o 
plimbare în pas vioi de 10 minute în timpul zilei, chiar 
în jurul biroului sau clădirii. Mersul îţi pune sângele în 
mişcare și îţi oferă o pauză mintală. Combinarea unui 
tip de mișcare lentă, dar graduală, precum mersul 


alternat cu întinderi, te poate ajuta să îţi detensionezi 
muşchii, care te menţin încordat și te pot face să te 
simţi şi mai stresat. Recomand să faci întinderi 
dimineaţa, după ce te trezeşti (ai observat cum se 
întind câinii după ce se trezesc?... poate ştiu ei ceva ce 
noi nu știm). După o oră petrecută în faţa 
calculatorului, ridică-te, fă întinderi și plimbă-te puţin 
înainte să revii la birou. 

Exerciţiile fizice ar trebui să fie plăcute. Încercând 
şi descoperind diferite tipuri de mișcare, vei ajunge în 
cele din urmă să rezonezi cu ceva care Îți va face 
plăcere. Acesta este un foarte bun factor motivant ȘI 
reduce şansele să renunţi. 

Cunoştinţele mele și pasiunea pentru fitness au dat 
rezultate pentru câţiva dintre clienţii mei. Nikos*, 
director de vânzări într-o companie de produse de larg 
consum, mi-a răspuns cu un „nu“ categoric când, la 
prima noastră întâlnire, l-am întrebat dacă face vreun 
tip de mişcare. Este o parte din procedură atunci când 
construiesc profilul unui client. Fitnessul este unul 
dintre acele aspecte carora le spun supapa, o 
modalitate grozavă de a uita de muncă. L-am întrebat 
„Nu, adică nu în ultima vreme?“, iar el mi-a răspuns: 
„Nu, adică niciodată!“ 

Am insistat: „Nu ai făcut niciodată niciun fel de 
mişcare?“ „Nu, cu excepţia educaţiei fizice obligatorii 
din liceu.“ Având în vedere că în majoritatea timpului 
am de-a face cu oameni de afaceri, rar dau peste cineva 
care nu face cel puţin un tip de activitate fizică, chiar 
dacă a renunţat mai de multă vreme sau de curând la 
ea. Întotdeauna exista ceva, alergat sau înot... ceva. 
„Ei bine“, am zis și am început să subliniez beneficiile 
evidente ale exerciţiilor fizice precum eliberarea de 
gânduri, lăsarea muncii la o parte şi gasirea unui 
refugiu personal, ca să nu mai vorbim despre condiţia 
fizică și starea bună de sănătate! Apoi am abandonat cu 
totul subiectul și am trecut mai departe. Făcusem tot 
ce ţinea de mine. 


Dar ceva, ceva tot a înţeles. In ultima postare de pe 
Facebook, Nikos era pe o bicicletă electrică. Atunci 
când am văzut postarea, am chicotit în timp ce mă 
gândeam că e bine că a început de undeva. După 
momentul acela au trecut 6 luni. Am dat de Nikos la 
biroul lui. Slăbise 5 kilograme. Nu fusese niciodată 
supraponderal, doar că, ei bine, nu fusese în formă. 
Din spatele unui rânjet sarcastic, i-am zis: „Hei, ai 
intrat la apă?" 

„Nu“, a spus Nikos. „Am fost la sală.“ Mi-a căzut 
faţa. L-am întrebat cât de des se duce la sală și mi-a 
răspuns că de două ori pe săptămână, iar de săptămâna 
următoare plănuia să meargă de 3 ori. Nikos arăta 
grozav şi l-am zIs-0, pe lângă faptul că era foarte 
încântat de noul lui obicei! 

În mod evident, endorfinele sau celelalte substanţe 
neurochimice care îl inundau pe Nikos imediat după o 
sesiune de exerciţii fizice au fost un motiv suficient 
pentru a se apuca de fitness la un nivel superior. Poate 
că acesta era motivul pentru care Nikos a renunţat pur 
și simplu la un obicei prost (în cazul lui, că nu făcea 
exerciţii fizice) și şi-a dat seama de acel moment magic 
pe care îl trăia imediat după un antrenament. În orice 
caz, ceva se declanșase și eram încântat să văd că poate, 
doar poate, discuţia noastră pe subiectul fitnessului 
avusese o contribuţie. Va trebui să îl întreb data 
viitoare când ne întâlnim. 


Opinia lui Chris despre fitness 


Conform lui Chris, exerciţiile fizice trebuie să ți se 
potrivească în totalitate şi să fie personalizate conform 
intereselor tale, altminteri nu le vei face. Chris a mers 
la sală timp de 10 ani, dar acum nu mai poate. Joacă 
hochei de două ori pe săptămână, fie dimineața 
devreme, fie seara târziu, în functie de zilele 
săptămânii. Acest program presupune disciplină, 


pentru că partida de hochei durează peste 30 de 
minute. Până ajunge la patinoar, se echipează, joacă și 
revine acasă se scurg trei ore. 

Practică şi yoga de două ori pe săptămână. Yoga 
este foarte bună pentru controlul respirației, meditaţie 
şi postura fizică. Studioul de yoga e la cinci minute de 
casa lui. „Yoga chiar te ajuta să nu te mal gândești la 
toate prostiile“, spune Chris. Consideră yoga o 
supapă care i se potriveşte. Odată a încercat un curs de 
„fux de energie“ de yoga fierbinte, unde temperatura 
medie din încăpere era între 36 și 38°C, cu o 
umiditate de 60-70%. În încăpere se aflau încălzitoare 
cu lămpi infraroșu. 

Şedinţa dura 75 de minute, dar când s-a dus prima 
dată, Chris nu a putut să facă decât 5 minute de 
exerciţii înainte să se prăbușească. S-a aşezat în poziţia 
copilului (o poziţie din yoga) pentru restul ședinței, 
stând pe gânduri într-o stare relaxată. Treptat, a extins 
exercițiile la 15 minute, apoi la 20, iar în final la 75 de 
minute. Asta, spune el, se întâmplă când „închid totul 
pentru 75 de minute şi mă concentrez asupra 
creierului. 

Este yoga o sesiune bună de aerobic? Chris avea 
între 190 şi 200 de bătăi ale inimii pe minut (ritm 
cardiac) la începutul carierei lui de înotător. La 
sfârşitul şedinţei de yoga, ajunge la 180 de bătăi pe 
minut. Este un suporter înfocat al şedinţelor de yoga, 
deoarece prin controlul respirației îți poți schimba 
tiparele chimice cerebrale. Yoga poate schimba 
nivelurile de stres în câteva minute. 


Întrebări de impact 


„Atunci când începi un program de 
fitness, de ce este important să 
abordezi o metodă a pașşilor mărunți, 
adică sa începi lent și să mărești 
ritmul treptat? 

„Care este pentru tine o altă 


modalitate de a deveni încrezător și 
dedicat unui program de fitness? 

„Ce sporturi sau activități fizice ţi-ai 
promis că vei face și ai incercat în 
ultima vreme? Dacă nu iţi vine 
vreuna în minte, de ce? 


Puncte-cheie de ţinut minte 
Notite, mementouri sau acțiuni pe care vrei să le 
întreprinzi. 

Faima și „cele patru mari 
și late“. Care este viciul 
tau? 


„Dacă există ceva ce poate fi numit 
leadership bun, atunci asta înseamnă să dai 


un exemplu bun.“ 
— Ingvar Kamprad 


Mulți fani ai sportului asociază succesul în sport cu 
faima, banii şi lucrurile bune din viaţă. L-am întrebat 
pe Chris dacă s-a simțit vreodată faimos datorită 
jocurilor olimpice la care a participat. A spus că nu. 
Era cunoscut şi faimos în lumea înotului. În afara 
acestui mediu, nu îl cunoştea nimeni. Faima nu a fost 
niciodată un element motivant care să-l determine să 
continue. „Dacă aș fi câştigat o medalie de aur, atunci 
lumea m-ar fi ştiut drept înotătorul medaliat cu aur de 
la Calgary. Deci, ce mare scofală? 

Elementul motivant numărul unu pentru Chris a 
fost o aversiune puternică faţă de eşec. Era competitiv, 
extrem de competitiv. Îi plăcea să câştige. L-am 
întrebat dacă sportivul extrem de competitiv şi să fii 
un om amabil şi decent se exclud una pe alta. 

A râs și a spus: „Sigur că nu. Majoritatea 
sportivilor de succes sunt oameni cu picioarele pe 
pământ. În câteva secunde, Chris a demontat mitul că 
o mulțime de sportivi sunt răsfăţaţi, egoiști şi orgolioşi, 
cu o atitudine pe măsură. Mi-a reamintit că în anii 
1990, înainte ca Michael Phelps să extazieze întregul 
glob câştigând 23 de medalii olimpice de aur, nataţia 
nu era în vizorul unor companii mari de produse 
sportive, precum Nike sau Adidas. Să fii înotător şi să 
primeşti sprijin din partea companiilor înainte de 


epoca Michael Phelps era aproape imposibil. 


In cartea lui Ce te-a adus aici nu te va duce mai 
departe, Marshall Goldsmith, autor de bestsellere şi 
coach în leadership, vorbeşte despre cele patru motive 
din spatele interesului personal al liderilor: banii, 
puterea, statutul ȘI popularitatea. L-am întrebat pe 
Chris ce părere are despre cele patru mari şi late: 


1. Banii. Banii nu au fost un element motivant 
pentru Chris ca sa-și urmeze visul de a deveni sportiv 
olimpic. Când se antrena, trebuia să studieze și să 
muncească. Deoarece a reușit să ajungă la un anumit 
nivel în lumea nataţiei, guvernul canadian l-a inclus în 
sistemul de „carding“, care oferea o sumă mică de bani 
pentru a încuraja sportivii. Suma era de 450 de dolari 
pe lună, care în anii 1990 de abia acopereau o chirie. 


Banii nu reprezintă întotdeauna elementul 
motivant nici chiar pentru oamenii cu foarte mult 
succes. În biografia lui Steve Jobs, Walter Isaacson scrie 
că, în ciuda succesului companiei Apple, lui Jobs nu îi 
păsa prea mult de bani. În opinia sa, deşi crescuse într- 
o familie din clasa mijlocie de pe Coasta de Vest, 
părinții lui câștigaseră atât cât să se descurce, ceea ce 
pentru el era suficient. Stilul de viață hipiot practicat 
câțiva ani i-a confirmat opinia. E drept că în ultima 
parte a vieţii Jobs deţinea o vilă și o casă de vacanţă, 
dar nu punea semnul egal între case şi succes. Avea 
nevoie de câteva luni să se hotărască în privinţa unei 
canapele de sufragerie doar pentru că nu înţelegea care 
e utilitatea uneia! 

Este greu de crezut, dar când venea vorba de bani, 
cred că Jobs avea un stil de viaţă similar cu al lui 
Ingvar Kamprad, fondatorul IKEA. În ciuda imensului 
succes al IKEA, Kamprad se ducea la serviciu cu un 
Volvo vechi de 10 ani, scria și pe dosul paginii pentru 
a economisi hârtia și lua prânzul la cantina IKEA din 
două motive bine întemeiate: 1) asta îi oferea ocazia să 
socializeze cu angajaţii şi 2) mâncarea era ieftină. De 
fapt, mottoul lui Kamprad era: „Dacă există ceva ce 


poate fi numit leadership bun, atunci asta înseamnă să 
dai un exemplu bun. > Cu alte cuvinte, liderii nu pot 
oferi un exemplu bun dacă se laudă cât sunt de bogaţi. 
Aşadar, după cum observăm la Ingvar Kamprad, deşi 
era foarte bogat, banii erau pe locul al doilea. 


2. Puterea. Dacà vorbim despre bani în termeni de 
influenţă, un sportiv precum Chris nu impunea o 
anumită putere asupra prietenilor sau colegilor. 


3. Statutul. Chris e de acord că statutul e un 
element motivant intrinsec. Dacă concura la nivel 
internaţional, spera ca un potenţial angajator să Îi 
recunoască meritele și să îl susţină. Ca fost sportiv 
olimpic, avea un statut. 


Paradoxul pentru el în ziua de azi este că o 
mulţime de oameni nici măcar nu ştiu că a concurat 
de două ori la olimpiadă. Îşi aduce aminte că a vorbit 
cu cineva de 12 ori înainte să îi menţioneze că 
concurase la olimpiade, deşi purta simbolicul inel 
olimpic. Însă nu îşi aduce aminte dacă statutul lui l-a 
ajutat să obţină slujba î în compania multinațională. 


4. Popularitatea. A devenit mai popular? Chris 
spune că dacă popularitatea ar fi pe aceeași poziție cu 
statutul, atunci: „A fi înotător olimpic nu este partea 
cea mai importantă. Desigur, era plăcut sa am amici 
care să mă aplaude. Totusi, dincolo de acea lume, nu 
mă ştia nimeni.“ 


Pe scurt, conform lui Chris, cele patru motive mari 
şi late ale lui Goldsmith din spatele interesului 
personal pentru lideri depind de fiecare persoană în 
parte. Chris se consideră foarte diferit de majoritatea 
liderilor. 


Întrebări de impact 


|. Cele patru motive mari și late ale lui 
Goldsmith din spatele interesului 
propriu pentru lideri au legătură cu 
orgoliul. Dacă eşti de acord cu asta, 
cum menţii echilibrul în ceea ce 
priveşte comunicarea interpersonală 
cu prietenii și colegii? 


„Cum  intenţionezi să iți  dezvolți 
integritatea, încrederea și stima de 
sine fară să adopti cele patru motive 
mari și late? 

„Care sunt consecinţele adoptării 
oricăruia dintre cele patru motive 
mari și late în viaţa profesională sau 
in cea personala? 


Puncte-cheie de ţinut minte 
Notiţe, mementouri sau acţiuni pe care vrei să le 
întreprinzi. 

Renuntarea. 
Fie renunti, fie te 
resemnezi 


„Prima regulă este să îti mentii spiritul 
netulburat. A doua este să priveşti lucrurile în 


fată și să le iei drept ceea ce sunt.” 
— Marcus Aurelius 


Dificultăţile sunt ceva obișnuit în carieră. În cea mai 
mare parte a timpului le putem face faţă, dar în unele 
situaţii, din cauza împrejurărilor, mediului, aşteptărilor 
şefului, dispoziţiei angajatorului, industriei, 
discrepanţei dintre ceea ce aşteaptă angajatorul şi ceea 
ce putem noi oferi, mulţi dintre noi încep să caute alt 
loc de muncă. Poate părea logic să renunţăm și să 
căutăm ceva nou. 

Stan* se simţea astfel. După şapte ani în aceeași 
companie, fusese deja retrogradat o dată. Noul lui şef 
îi dădea de înţeles că nu mai are ce să caute în echipă. 
Până la urmă, de ce să păstrezi pe cineva care a fost 
retrogradat o dată, nu? Stan s-a hotărât. A decis să 
lucreze cu un coach. Voia ajutor, dar nu era prea sigur 
de unde să înceapă, cum să îl citească pe noul șef și, 
sincer, aștepta să se întâmple ceva bun. Iti sună 
cunoscut? 

Pe măsură ce Stan îmi oferea informaţii 
suplimentare despre echipa de vânzări pe care o 
conducea, serviciile pe care le vindea şi competiția 
internă cu care avea de a face, am intuit imediat despre 
ce e vorba: angajatorul lui se pregătea să îl dea afară. 
Totul era evident. Nici în ziua de azi nu sunt sigur 
dacă am avut dreptate, dar eram convins că Stan 
trebuie să acţioneze imediat. Cum aborda această 


potenţială dificultate? Și-a pregătit CV-ul. Poate crezi 
că a făcut asta pentru că trebuia să caute alt loc de 
muncă. Ei bine, nu e chiar așa. 

Cu câţiva ani înainte să îl întâlnesc pe Stan, am 
primit un e-mail răutăcios (!) de la un bun prieten, 
Richard Faton. Richard era director în recrutare cu 
state vechi. Lucrase şi pentru DBM, o firmă de 
reconversie profesională care ajuta directorii să își 
găsească joburi sau cariere noi după ce li se terminau 
contractele, dacă posturile lor deveneau inutile sau 
dacă erau daţi afară din cauza reducerilor de personal 
și reorganizărilor. 

Titlul e-mailului lui Richard era: „Amice! CV-ul 
tău arată groaznic şi are nevoie de un retuş! Richard 
îmi spunea că e imposibil să mă angajeze vreodată 
cineva. După ce am trecut de tachinarea ca între buni 
prieteni, am căzut de acord că îmbunătăţirea CV-ului 
meu e o idee bună. Richard mi-a explicat că greşeala 
pe care oamenii o fac cel mai des este să îi dea CV-ului 
un ton prea descriptiv, de exemplu, „am făcut asta la 
acest loc de muncă ȘI am facut cealaltă la acel loc de 
muncă“. 

Într-adevăr, CV-ul meu era plin de detalii 
plictisitoare și fi lipseau informațiile despre reuşite sau 
etape importante. Din fericire pentru mine, Richard e 
profesionist în resurse umane, cu multă experienţă, și 
mi-a dat informaţii de primă clasă. Mi-a sugerat să 
adaug una sau două reușite semnificative pentru fiecare 
loc de muncă și sa scot toate acele „m-am ocupat cu 
asta și cu cealaltă“. Un profesionist în resurse umane 
va şti din descrierea postului ce presupune acel loc de 
muncă.  Realizările trebuiau formulate astfel: 
„Creşterea vânzărilor cu 20% într-un an greu“, 
„Reducerea costurilor cu 15% în timp ce am păstrat 
acelaşi număr de clienți“ sau „Am lansat două noi 
produse care au generat o creștere graduală a vânzărilor 
cu 7% în primul an de la lansare“. Realizările sau 
etapele importante trebuiau să fie semnificative, 
adevărate şi uşor de ţinut minte, astfel încât să pot 


vorbi uşor despre ele în timpul interviurilor. Aceasta 
era îmbunătăţirea de care avea nevoie CV-ul meu. La 
final a rezultat ceva impresionant. Richard avea 
dreptate. CV-ul meu nu mai arăta jalnic. L-am oferit 
drept exemplu prietenilor sau clienţilor care își cautau 
loc de muncă. 

Să revenim la Stan. Am hotărât să îmbunătăţim și 
CV-ul lui. Ne-a luat patru sesiuni de câte două ore să 
facem asta. Probabil că te întrebi de ce sunt așa 
ineficient în realizarea CV-urilor. Ne-a luat patru 
sesiuni pentru că trebuia să stabilim care sunt 
realizările ȘI etapele importante din cariera lui Stan. 
Când l-am întrebat despre ele, Stan a lăsat loc gol. Nu 
îi venea nimic în minte. CV-ul lui nu mai fusese 
actualizat de șapte ani și când mi l-a arătat, mă bântuia 
e-mailul răutăcios al lui Richard. 

Stan renunţase. Renunţase să mai încerce, de unde 
și situația în care se afla cu angajatorul lui. 
Retrogradarea avea logică. Aşadar, am început să 
căutăm orice realizare măruntă pe care o puteam 
menţiona ca parametru sau statistică pentru a sublinia 
o etapă importantă. l-am repetat lui Stan că acest 
exercițiu de construire a CV-ului nu e doar necesar, ci 
și obligatoriu. Din fericire pentru mine, a acceptat 
ideea. 

Rezultatul? După patru sesiuni, CV-ul lui era... 
impecabil, dar nu despre asta e povestea. Căutând și 
găsind realizări importante, Stan a început să se 
schimbe. Căutând pur şi simplu mai adânc, aducându- 
și aminte de momentele în care avusese succes ȘI 
scoțând în evidenţă în CV acele momente, şi-a 
recâștigat încrederea şi stima de sine i s-a îmbunătăţit. 
lată motivul pentru care am petrecut patru sesiuni cu 
rescrierea CV-ului. 

Stan a devenit interesat şi entuziasmat de locul de 
muncă şi de angajator. Din moment ce făcuse muncă 
de cercetare pentru o mare agenție guvernamentală ȘI 
datorită bateriilor reîncărcate, a reușit să încheie cel 
mai mare contract din istoria companiei. Așa cum îţi 


imaginezi, percepţia noului său şef s-a schimbat 
radical. Urmărindu-i evoluţia până în ziua de azi, Stan 
a fost promovat, îi place ceea ce face ȘI 1 s-a oferit o 
nouă piață pe care să o dezvolte. Datorită sârguinței şi 
increderii în procesul de coaching, Stan a putut să facă 
o schimbare rapidă. 

Cum rămâne cu Chris? Cum vede un sportiv 
devotat noţiunea de a renunţa? 


Opinia lui Chris 


Imediat după Jocurile Olimpice de la Atlanta din 
august 1996, Chris a făcut o pauză de patru luni ca să 
se odihnească. În februarie 1997, a stabilit un nou 
record mondial în bazin scurt (25 de metri). 

În iunie 1997, deşi stabilise acest record mondial și 
imediat după campionatul naţional în bazin lung, 
Chris a renunțat. A obţinut un timp prost şi a decis să 
se retragă. Încă era afectat de experiența negativă de a 
nu fi câștigat la prima lui olimpiadă. În acel moment, 
încă îi lipsea experiența unei competiții cu un nivel 
foarte ridicat ȘI era dezamägit că nu terminase în 
timpul la care se astepta. 

După ce în vara anului 1997 s-a retras, Chris a 
decis să se întoarcă la facultate. Privind în urmă, spune 
că ar fi trebuit să ia o pauză mai lungă decât să se 
retragă definitiv: „Nu poţi evalua ceva de unul singur 
când eşti prins în mijlocul acelei situaţii.” 

Chris nu şi-a pierdut dorinţa arzătoare de a 
concura (în ciuda faptului că îi displăcea să se 
antreneze). După patru luni, îi lipseau competiţiile 
atât de mult, încât a inceput să inoate din nou. Se 
simţea foarte motivat pentru Jocurile Commonwealth- 
ului. Chris s-a calificat la Jocurile Commonwealth-ului 
la începutul anului 1999 şi, la 22 de ani, a câștigat 
medalia de bronz. „Era minunat şi palpitant“, spune 
el. Apoi, la începutul primăverii anului 2000, la 24 de 
ani, s-a calificat pentru Jocurile Olimpice de la Sydney. 


Așadar, în pofida acestor două etape importante, Chris 
spune că timpul lui nu s-a îmbunătăţit după ce s-a 
calificat pentru Sydney. Mă interesa de ce. 

„La 21-23 de ani, nu mă concentram. Obiceiurile 
mele alimentare nu erau cele mai bune. Nu dormeam 
nici 6 ore pe noapte. Nu ştia ce ştie acum, și cu toate 
acestea, talentul şi dorinţa de a concura îl mențineau 
motivat. 

Care a fost diferenţa dintre jocurile de la Atlanta și 
cele de la Sydney? Jocurile din 1996 de la Atlanta au 
fost o experienţă de învăţare. Chris şi-a dat seama cât 
de dificil este să Înoți bine la acel nivel. S-a simțit 
forţat să concureze „dând totul“. Nu era ceva fluid, își 
aduce el aminte. Olimpiadele au fost cele mai grele 
curse din cariera lui. La olimpiade „era vorba mai mult 
despre mușchi decât despre tehnică“. 

În 2000, la Sydney, Chris a reuşit să se califice la 
încălzirile de dimineaţă (100 de metri şi 200 de metri) 
și a ajuns până în semifinale, alături de cei mai 
rapizi 16 înotători din lume. Primii 8 au ajuns în 
finale. Din păcate, timpul lui Chris nu a fost suficient 
de bun. Până la urmă, Lenny Krayzelburg din SUA a 
câștigat aurul la Sydney atât la 100 de metri, cât și la 
200 de metri la stilul spate. 

Chris a înotat și cu echipa canadiană de ștafetă. Au 
ajuns până în finale și au urcat pe locul 6. După 
Sydney, a luat din nou o pauză de 6 luni. Avea 24 de 
anl. 

La un moment dat, Chris a fost încurajat de 
coechipieri să revină. Așadar, s-a întors la un 
antrenament. A intrat în apă, a înotat ceva timp, apoi 
i-a spus antrenorului: „Nu, nu mai pot să fac asta.“ 
Așa că la sfârșitul anului 2000 s-a retras a doua oară. 
Avea regrete? „Prima dată, când m-am retras prea 
curând, în loc să iau o pauză mai lungă... da, am 
regretat acea decizie, dar a doua oară... nu, niciun 
regret. Am ştiut pur și simplu că e timpul.“ 

Renuntarea — nu neapărat abandonarea — când este 
timpul potrivit poate fi o mișcare bună. Este 


oportunitatea perfectă ca să cumpănești și să îţi faci 
timp să te gândești la tine, abilităţile, interesele ȘI 
planurile tale. Iti golește mintea și îţi permite să te 
concentrezi asupra a ceea ce eşti și la ce eşti bun. O uşă 
se închide în timp ce o alta se deschide. 

Richard Nelson Bolles a scris o carte pe care le-o 
recomand clienţilor mei: Ce culoare are parașuta ta. 
Acest volum e util din mai multe puncte de vedere: 


l. Íri arată care sunt abilităţile tale reale. Există 
un exercițiu la final care durează 
aproximativ patru ore. E o mină de aur. Nu 
presupune că Îți cunosti abilităţile. De fapt, 
e posibil să nici nu ştii ce este cu adevărat o 
abilitate. 


2, Îti dă posibilitatea să te redescoperi. Poate 
că ai jobul nepotrivit sau lucrezi în 
domeniul nepotrivit, alături de oameni 
toxici, fără să îţi poți atinge cu adevărat 
potenţialul sau poate că o faci doar pentru 
bani. 


3, lti oferă un sfat practic când cauţi un loc de 
muncă ȘI este o lectură potrivită pentru a te 
dezvolta ȘI a avansa În carieră. 


4. Te ajută să faci o alegere. Dacă nu ai fost 
mulţumit de ultimul tău job, te ajută să 
identifici motivele și să eviţi să repeţi 
experiența. 

5, Îi arată cum să dezvolti o rețea. Am 
analizat cum mi-am găsit ultimele 10 joburi 
ca director: 7 au fost prin intermediul unor 
oameni pe care îi știam, 2 au fost prin 
recrutori şi 1 la întâmplare. Am avut o 
revelaţie. Ori ai o rețea, ori nu lucrezi. 
Alegerea îţi aparţine. 


Citirea Cărții a fost una dintre cele mai bune Investiții 
pe care le-am făcut în mine. Prin acest exerciţiu, 
la 37 de ani mi-am descoperit abilităţi ascunse. 


Desigur, instinctul îmi spunea la ce sunt bun, dar să 
fiu conştient de abilitățile mele însemna că pot să îmi 
aleg mai bine următoarele joburi. Sunt sigur că, dacă 
îţi faci timp să îţi descoperi cu adevărat abilitățile, îți 
vei da seama că este timpul să investeşti în TINE. 

Cu toate că locul de muncă este important (poate 
prea important), ca întotdeauna în Viață, ceea ce 
contează realmente este grupul tău de sprijin, oamenii 
care te susțin: soțul/soția, copiii, familia, prietenii. Ei 
sunt fanii tăi. Poţi găsi oricând un loc de muncă, dar 
pastrarea fanilor adevăraţi este cu mult mai prețioasă. 

Chris s-a gândit la acest aspect când a început un 
nou capitol în viaţă şi, după cum am văzut, a ştiut la 
finalul celei de a doua olimpiade că e€ timpul sa se 
retragă. 


Întrebări de impact 


|. Este normal pentru sportivi și lideri să 
renunţe la un moment dat. Totuși, 
inainte să faci asta, cum ştii că ai 
facut tot ce puteai în acea situație? 

2. Înainte să renunti, întreabă-te dacă 
nu este vorba și despre altceva. 


3.Dacă abandonezi și mergi mai 
departe, cum te poţi uita în urmă la 
această perioadă ca la o etapă 
importantă şi o experienţă plină de 
îinvățăminte care să te pregătească 
pentru ceva mult mai important? 


Puncte-cheie de ţinut minte 
Notite, mementouri sau acţiuni pe care vrei să le 
întreprinzi. 

Grupul tău de sprijin. 
Ai nevoie de un coach, de 
un mentor sau de un 
frate/o soră mai mare? 


„Regretul lucrurilor pe care le-am făcut se 
poate estompa în timp. Regretul lucrurilor pe 
care nu le-am făcut este cel pe care nu îl 


putem uita.“ 
— Sidney J. Harris 


Câteva definiţii 


Uneori, mentoratul poate fi soluţia potrivită. Alteori, 
ai nevoie de un coach sau poate doar de o discuţie cu 
fratele sau sora mai mare. Care este diferenţa? 

Mentorii împărtăşesc cunoștințe şi experienţă. 
Punctul central îl reprezintă cariera și dezvoltarea 
personală. Mentoratul înseamnă oferirea de sfaturi, 
asigurarea de traininguri, transmiterea de cunoştinţe și 
furnizarea de contacte. Mentorul îţi oferă sfaturi și 
indicaţii. 

Coachingul în afaceri este procesul care scoate la 
suprafaţă experienţe personale şi răspunsuri de la cel 
instruit. Punctul central este dezvoltarea unor aspecte 
clare. Coachingul este o discuţie despre scopuri, 
puncte forte, potenţial, perspective și acţiune. Un 
coach nu oferă sfaturi, nici nu îi spune ce să facă celui 
pe care îl instruiește — ţine de cel instruit să găsească 
răspunsurile. Coachingul scoate la iveală punctele 
slabe, acele obiceiuri deranjante pe care nu le observi şi 
care te ţin pe loc în carieră. Coachingul nu este despre 
consultanţă sau mentorat. Nu poţi estima sau înţelege 
puterea unui coach până nu încerci şi simţi pe pielea ta 
ce este coachingul. 


Imi doresc să fi avut un coach la începutul carlerel. 
Uneori mă simţeam singur şi aveam nevoie de un 
tovarăş de încredere. Acest rezultat mulţumitor este 
greu de descris în cuvinte. Îți recomand să găsești un 
coach cu care te înţelegi bine. Învață de la el. 
Îndreaptă- te în direcţia pe care ti-o indică. Puterea ta 
interioară se va trezi la viaţă şi te vei simţi ca un 
semizeu. Poate ţi se pare cusut cu aţă albă. Dar există 
ceva mai satisfăcător decât să îţi stabileşti un ţel, să îl 
îndeplinești și să te uiţi în urmă la parcurs? Poate că 
sarcina parea herculeeană la acel moment, dar ai reușit! 

Pe urmă, un frate sau o soră mai mare poate fi 
chiar fratele sau sora ta mai mare. În ce mă priveşte, 
apelez la fratele meu (mai mare şi mai experimentat) 
când am nevoie de un sfat, indicaţii sau pur şi simplu 
să discut o idee. Nu este implicat personal în treburile 
mele, așa că îl este ușor să evalueze obiectiv o situaţie. 

Uneori empatizează cu mine, spunându-mi de la 
„Ce nasol stau lucrurile“ până la „E o situaţie 
realmente nedreaptă pentru tine“. Alteori este foarte 
direct și mă trezește la realitate, zicându-mi „Are logică 
ceea ce faci“ sau „Paul, ratezi esentialul în povestea asta 
şi hai să-ţi spun de ce“. Nu îmi place să aud că ratez 
complet esentialul, dar din astfel de discuţii trag 
următoarele foloase: 


1. Discut despre ceva care ma deranjează până 
în punctul în care nu pot lua o decizie. 


2. Primesc părerea cuiva care nu are nicio 
implicare în situaţia respectivă. Pentru 
fratele meu mai mare nu contează ce decizie 
iau, din moment ce nu îl afectează pe el. 


O 


„Mă simt mai bine după discuţie. 


= 


. Mă relaxez și mă calmez. 


5. Mă simt mai încrezător să merg pe calea pe 
care am ales-o. 


Mentoratul, coachingul sau discuţia cu un frate/o soră 
mai mare au efect terapeutic. Simplul fapt că te 


deschizi ȘI discuţi problema te va face să te simți mai 
bine. Unii dintre noi încearcă să își rezolve problemele 
discutând cu soţia/soţul sau partenerul, dar e posibil 
uneori ca aceștia să se confrunte cu aceleaşi probleme, 
aşa că rediscutarea lor nu este întotdeauna de ajutor. 
Fratele meu mai mare m-a ajutat să trec peste multe 
probleme în trecut, mai mari şi mai mici, dar înainte 
să îl sun îmi reaminteam mereu o regulă de bază: să fiu 
deschis la minte. 

Dacă vrei un sfat sau o recomandare și ești deschis 
la minte, atunci ești dispus să gândeşti altfel și poţi să 
ieşi din zona de confort sau să depășeşti ceea ce ai 
considerat că este abordarea corectă. E Ușor de zis, dar 
mai greu de făcut. Însă o minte deschisă este 
importantă când ceri sfatul unui frate sau unei surori 
mai mari. 

Nu ai un frate sau o soră mai mare? Atunci e 
timpul să găseşti unul! Poate fi vorba despre un prieten 
bun sau o rudă apropiată. De la început e nevoie să 
stabileşti nişte reguli de confidenţialitate ȘI ar fi ideal ca 
acești oameni să aibă mai multă experienţă decât tine. 

Încearcă. Nu ai nimic de pierdut, în afară de 
obstacolele şi problemele care te-au ţinut pe loc. Ce 
încurajare mai bună aștepți? 


Semizeu, superantrenor 


Acum vreo l4 ani, am fost invitat la o cină festivă. 
Lângă mine era un bărbat pe nume Octavian. Nu îl 
cunoșteam. Nici nu auzisem de el. Conversaţia pe care 
am purtat-o m-a făcut să îmi dau seama, din nou, de 
importanţa puterii și de incredibila influenţă pe care o 
pot avea unii oameni în viaţa ta. După ce vorbeşti CU 
un expert într-un anumit domeniu, esti mai motivat, 
mai informat, mai entuziast, mai inspirat Și chiar mai 
binecuvântat că viaţa ţi-a oferit şansa să întâlneşti un 
om minunat. Octavian era o astfel de persoana. 

Am încercat să vorbesc folosind puţinele cuvinte în 
română pe care le ştiu, dar când am menţionat că 


limba mea maternă este franceza, asta a fost. Am 
vorbit timp de trei ore în franceză. Octavian Bellu era 
antrenorul echipei feminine de gimnastică a României. 
„Grozav!“ am spus în timp ce îi povesteam despre 
pasiunea mea pentru olimpiade. Conversaţia pica la 
tanc. Eram director de marketing la o companie de 
telecomunicații care se întâmpla să fie un sponsor 
important pentru COSR (Comitetul Olimpic și 
Sportiv Român), însărcinat cu sprijinirea sportivilor la 
jocurile olimpice. Aveam un acord de finanțare 
substanţială cu COSR. Am reușit să promovez sportivi 
și echipa olimpică în materialele noastre de marketing 
şi reclame TV, mai ales în perioada de dinainte de 
jocurile olimpice. Amândoi fuseserăm invitaţi la 
evenimentul COSR şi, din moment ce eram singuri la 
masă, norocul era de partea mea. Cred că i-am pus o 
mie de întrebări despre olimpiade, sportivi, probele 
olimpice, ceremoniile de deschidere, necazuri și 
înfrângeri. Octavian mi-a povestit despre sportivii pe 
care îl antrenase și numărul medaliilor pe care le 
câștigase echipa. Conversaţia era foarte concretă 
pentru el, fără să scoată în evidenţă medaliile de aur ȘI 
în mod clar fără aluzii sau laude despre numărul de 
medalii pe care le câștigase prin munca grea a 
sportivilor. Am avut o revelaţie: nu era un antrenor 
obişnuit; era un superantrenor. 

Discuţia s-a mutat către Jocurile Olimpice de la 
Beijing din 2008. Octavian a menţionat că guvernul 
chinez își exprimase interesul de a-l angaja ca antrenor 
pentru echipa lor feminină de gimnastică. Dar 
Octavian era comoara naţională a României în 
privinţa sportului olimpic.  Distincţiile sunt 
numeroase. World Record Academy l-a declarat „cel 
mai de succes antrenor din lume“, începând din anul 
2007.% Dintr-un total de 305 medalii, obținute la 
campionate mondiale, campionate europene și jocuri 
olimpice, 16 sunt de aur olimpic. Cu echipa de 
gimnastică feminină a României a obţinut cinci titluri 
mondiale şi două olimpice, antrenând și individual 


numeroşi medaliați cu aur. Dăruirea şi angajamentul 
sau față de excelență au fost cheia succesului 
gimnasticii feminine românești. De asemenea, 
Octavian Bellu si Mariana Bitang, celălalt antrenor al 
echipei naționale de gimnastică feminină a României, 
au făcut ca echipa lor să câştige consecutiv 5 medalii 
de aur la campionatele mondiale din 1994 până în 
2001 şi medalii de aur pe echipă la jocurile olimpice 
de vară din 2000 şi 2004. Echipele lor au câștigat în 
total 305 medalii la campionatele europene şi 
mondiale și la jocurile olimpice, stabilind astfel un nou 
record mondial şi declaraţi „Cei mai de succes 
antrenori din lume (duo)“, conform World Record 
Academy.” Octavian a devenit antrenorul echipei 
naţionale intr-un moment esenţial, când multe fete 
din România își doreau să devină următoarea Nadia 
Comăneci. 

În seara aceea, am cunoscut un om onest, modest 
şi devotat care își găsise chemarea în promovarea, 
sprijinul și grija pentru sportivii lui. Vedeam în ochii 
lui cât de mândru este în timp ce povesteşte 
momentele speciale trăite alături de echipa lui. A fost 
un moment cu adevărat magic să ascult un om de un 
asemenea succes, şi modest, pe deasupra. 

De la evenimentul COSR au trecut câţiva ani. 
Speram să îi iau un interviu pentru noua mea carte. 
Oare îşi va aduce aminte de mine? Va avea timp să îmi 
răspundă pe e-mail? Și dacă îmi va răspunde, va avea 
timp pentru câteva întrebări? 

Pentru Octavian, lucrurile au rămas la fel. A 
confirmat primirea e-mailului, mi-a raspuns că este 
bucuros să îmi răspundă la întrebări şi în două zile 


aveam toate răspunsurile. Fram ca un copil intr-un 
magazin cu dulciuri, același magazin cu dulciuri pe 
care îl descoperisem în urmă cu 14 ani. 

Una dintre întrebările mele era legată de stabilirea 
țelurilor, despre care am înţeles din cei 30 de ani de 
carieră că este fundamentală pentru liderii din afaceri. 
Având în vedere succesul lui Octavian în câştigarea de 


medalii, mă întrebam dacă stabilirea ţelurilor era 
importantă în câştigarea aurului olimpic şi, dacă era, 
ce metodă de stabilire a ţelurilor folosise pentru a-i 
mobiliza pe sportivi să câştige medalii olimpice. 

Opinia lui Octavian era că, atunci când defineşti 
obiectivele de performanță, trebuie să iei în 
considerare factori precum o imagine clară a evoluţiei 
tehnice și competitive a sarcinii respective, pașii pe 
care îi poţi descrie conform timpului disponibil, 
posibilităţile reale ale sportivului, starea de sănătate, 
resursele si banii pe care îi ai disponibili pentru sportiv 
și potenţialul de recuperare după antrenament. Mai 
contează și gradul de motivare a sportivului, pragul sau 
de rezistenţă în cadrul unui regim de antrenament 
special ș și relaţia cu familia. În ultimul rând, trebuie să 
iei în considerare și alte aspecte, precum cercul social 
al sportivului, echilibrul emoţional, trecutul lui legat 
de sport şi educatie, precum și alți factori care îi 
definesc personalitatea. 

Fixarea telurilor constă în stabilirea unor pași 
realişti și precişi cu termene-limită în vederea obţinerii 
rezultatelor. Antrenorul susţine progresul tuturor 
factorilor esenţiali care privesc antrenamentul fizic, 
tehnic și psihologic, iar echilibrul atent dintre efortul 
depus faţă de timpul necesar pentru recuperare 
reprezintă un element important al pregătirii care duce 
la o medalie. Este vital ca antrenorul să anticipeze 
progresul în pregătirea cu privire la adversari, public, 
echipamentul corect, arbitraj etc. şi să adapteze situația 
la aceşti factori deosebit de importanţi. 

În ziua de azi se vorbeşte foarte mult despre 
„coaching mintal“ şi „antrenament mintal“. Octavian 
spune: 


„Am folosit dintotdeauna coaching mintal, dar 
îi ziceam altfel. Îi spuneam «modelare», care în 
română înseamnă să dai formă sau să adaptezi 
ceva conform anumitor condiţii ale unui 


concurs. De fapt, eram obsedati de ea şi ne-am 
dat seama că repetarea unul exercițiu e 
fundamentală pentru câștigarea aurului.“ 


Mă interesa care este rolul antrenorului și dacă există 
vreo legătură între a avea un antrenor extraordinar şi 
câștigarea de medalii de aur. 

Octavian mi-a spus că antrenorul trebuie să fie un 
psiholog desăvârșit. Este vital să ai darul de a domoli 
entuziasmul exagerat de după o Victorie şi să găsești 
mijloacele de a redresa sportivul după un eșec. 
Cunoașterea sportivului și găsirea celor mai bune 
modalități de a comunica cu el îi asigură acestuia un 
echilibru emoţional fară de care performanţa nu este 
posibilă. Sportivul trebuie să înţeleagă factorii care au 
condus la oricare dintre cele două scenarii. Aici este 
crucial rolul antrenorului, după cum spune Octavian: 


„Când ai obiective mărunte, ai parte de 
performanţe pe măsură. Dar dacă îţi stabilesti 
obiective măreţe, le-ai putea îndeplini și al avea 
satisfacţii mai mari. De asemenea, dacă îti 
doreşti cu adevărat medalia de aur, ai nevoie de 
ajutor, iar rolul antrenorului este primordial. 
În multe cazuri antrenorul va ajuta sportivul să 
se autoevalueze. Îndrumă sportivul să își 
evalueze propriul progres.“ 


Octavian mi-a explicat în continuare că rolul principal 
al unui antrenor este să fie undeva în culise, în spatele 
scenei, departe de luminile rampei sau de podium. Nu 
vor fi mulţi cel care își vor aminti numele antrenorului 
unui sportiv medaliat cu aur, deşi rolul acestuia este 
esenţial şi indispensabil. 

Cum stau lucrurile în privinţa importanţei unei 
alimentaţii corecte și a somnului? Mă întrebam dacă 
Octavian le monitoriza sportivilor alimentația şi 
tiparele de somn. 


Influenţa lui Octavian se făcea simțită în chestiuni 
care depășeau alimentaţia ȘI odihna. Toate aspectele 
care țin de recuperare după efort intens, efort susţinut, 
nutriţie, disciplină și grijă în viaţa personală a 
sportivului au legătură CU responsabilităţile celor 
specializaţi în domeniile lor. Este responsabilitatea 
sportivului să respecte regulile de bază stabilite în 
comun cu antrenorul si echipa. 

Pentru menţinerea unei stări optime de sănătate 
necesare antrenamentului și competiţiilor, antrenorul 
trebuie să supravegheze sportivul în limitele propriilor 
abilităţi şi să se asigure că respectă regulile stabilite și 
programul pentru fiecare etapă de pregătire. Nu este 
ceva uşor, deoarece apar probleme atunci când 
sportivul câștigă medalii importante. Creste atenția 
opiniei publice pentru sportiv, la fel și interacțiunile CU 
sponsorii și familia lui. Antrenorul trebuie să găsească 
soluţii pentru fiecare etapă din viața sportivului. 
Trebuie să fie mentorul, confidentul, îndrumătorul și 
chiar prietenul sportivului. Odată ce se maturizează ȘI 
înţelege beneficiile acestui tip de relație, sportivul 
trebuie să respecte și limitele impuse de cel care îl 
antrenează. 

Dacă comparăm experienţa lui Chris cu antrenorii 
lui, descoperim O implicare mult mai directă între 
antrenor și sportiv. Să fie aceasta una dintre 
principalele diferenţe dintre cei care câştigă și cel care 
nu câștigă medalii? 

Pentru că mă interesează rolul perseverenţei când 
vine vorba de câștigat medalii de aur, l-am întrebat pe 
Octavian dacă a auzit de proverbul japonez „Cazi de 
şapte ori, te ridici de opt“. Ce face un antrenor când 
sportivul începe să își piardă încrederea în sine? 

Lipsa încrederii, spune el, poate apărea în orice 
moment. În timpul antrenamentului, după numeroase 
repetări şi exerciţii metodice, se poate ca sportivul să 
nu se afle la nivelul stabilit în plan. După un rezultat 
slab într-o competiție, pot apărea lipsa încrederii în 
sine sau lipsa încrederii în antrenor ori în metodele de 


antrenament. Partea cea mai proastă este atunci când 
antrenorul începe să îşi piardă încrederea În metodele 
sale de lucru și în capacitatea sportivului de a-și atinge 
țelul. Astfel de momente presupun o reevaluare cu 
calm a metodelor folosite. Cel mai important lucru 
este ca antrenorul și sportivul să nu uite de lucrurile 
care nu funcţionează și ca fiecare să își asume 
responsabilitatea pentru propriile greseli. 

Perseverenţa antrenorului și Capacitatea de a nu 
renunţa la țel, ci de a găsi rapid soluţii la modelul de 
antrenament şi de a-l atrage pe sportiv într-o noua 
provocare au legătură cu experienţa anterioară, cu 
angajamentul său faţă de programul de antrenament și 
cu premiile obţinute. 

Pentru a atenua lipsa de încredere și a susţine 
perseverenta, Octavian le reamintește sportivilor sâl că 
nu poţi deveni cu adevărat remarcabil dacă sari câţiva 
paşi în carieră sau dacă simulezi antrenamentul. 
Trebuie să respecţi întocmai ordinea pașilor de 
antrenament, 

Mă întreb dacă renunţarea sau pierderea încrederii 
în sine conduc la teamă. Și dacă da, cum tratează un 
superantrenor teama? Octavian mi-a explicat: 


„Am trecut prin multe situaţii în care a trebuit 
să intervin cu tact şi diplomaţie, cu răbdare și 
argumente puternice şi credibile, folosind 
exemple din carierele sportivilor de succes, 
modele de urmat, vorbind despre curaj şi 
hotărâre pentru a risipi teama, pentru a 
stimula și a dezvolta spiritul victorlel 
sportivilor mei. Le-am explicat că adversarii 
sunt ȘI €l oameni, cu aceeasi structura 
anatomica, cu același sistem nervos, cu limite 
și temeri. Nu sunt roboţi. Asta contează 
enorm, la fel și atitudinea, echilibrul, controlul 
emoțional și spiritul despre care vorbeam mai 
devreme. Le-am explicat că pot dezvolta și ei 
aceste calităţi. Personal, nu am avut niciodată 


un complex de inferioritate observând 
condiţiile de pregătire aparent superioare ale 
celorlalți. Am reuşit să educ sportivii în acest 
spirit. Cel mai mare adversar al unui sportiv de 
top este propria persoană. De asemenea, este 
important să existe încredere în antrenor şi în 
metodele de antrenament. Câștigarea unui 
campionat mondial cu echipa este un succes 
uriaș, dar succesul poate fi atribuit și 
circumstanțelor, stării în care se află adversarul, 
norocului etc. În mod clar, câștigarea a cinci 
titluri consecutive cu echipe diferite îmi arată 
că metoda este bună și că sistemul 
funcţionează aproape perfect. Acest aspect le 
dă multă încredere antrenorului şi sportivilor!“ 


Cercetările au arătat că suntem mai dedicați în 
privința alegerilor noastre după ce luăm o decizie. 
Având în vedere experienţa sa ca antrenor şi rezultatele 
obținute, l-am întrebat pe Octavian ce rol joacă 
angajamentul în câștigarea medaliilor de aur. 

De la început, trebuie să existe un contract moral. 
Părinţii tânărului sportiv şi sportivul trebuie să fie 
informaţi în amănunt despre rigorile pe care le 
presupune sportul de performantă, nivelul de efort 
necesar, stilul de viaţă și pregatirea. Părinţii trebuie să 
înţeleagă ce rol au ei în acest proiect, posibilele 
rezultate în performanţă ŞI beneficiile ulterioare, 
financiare sau de alt tip. În plus, responsabilitătile 
antrenorului şi statutul său trebuie să fie clare. Familia 
trebuie să accepte toate cerinţele de bază și sa asigure 
tot sprijinul necesar pentru ca sportivul să se integreze 
în sistem cât mai uşor posibil. 

Cu obiectivele de performanţă în minte, cum ar fi 
participarea la competiţii importante și o conștiință de 
sine ridicată, în special după vârsta majoratului, 
sportivul ar trebui să aibă un contract legal în care 
drepturile sale, precum şi cele ale antrenorului, 
managerului, sponsorului și ale altor membri ai 


staffului (medicul, maseurul, fhzioterapeutul, 
psihologul, preparatorul fizic etc.), să fie clar stabilite 
în urma discuţiilor cu factorii de decizie și cu 
sponsorii. Un asemenea document asigură rigoarea ŞI 
continuitatea antrenamentului, motivează atât 
sportivul, cât și antrenorul şi stabileste O relație cu 
sponsorii, familia, presa etc. 

Din păcate, de multe ori, o medalie a fost în 
pericol din cauza unui contract incomplet, confuz și 
ambiguu. E nevoie de timp şi efort pentru a rezolva 
dispute care altfel ar fi putut f evitate. Prezența pe 
podiumul olimpic este o oportunitate cu care poate 
sportivul nu se va mai întâlni niciodată ȘI de aceea 
toate aceste înţelegeri trebuie să fie stabilite de la 
început cu ajutorul profesioniştilor, precum avocați, 
specialişti în sănătate şi antrenori. 

Conform celor spuse de Octavian, ca să faci 
performanţă de top ai nevoie de abilităţi, talent și 
dorință. Unii renunţă pe parcurs, dar alţii pot ajunge 
în vârt dacă nu îşi pierd angajamentul. Atunci când 
am aflat că Octavian a antrenat mulţi sportivi care nu 
câștigaseră medalii de aur, am vrut să îl întreb ce alte 
atribute sau elemente importante sunt necesare 
pentru ca sportivul să câştige o medalie de aur. 


„Pragmatismul, sinceritatea, creativitatea, 
imaginaţia, curajul, credibilitatea, 
spontaneitatea, cunoştinţele temeinice, o 
comunicare deschisă, un spirit puternic, lipsa 
complexelor de orice fel, o filozofie accesibilă 
adaptată realităţilor, intuiție, tact pedagogic, 
perfectionism, dezvoltare personală, 
versatilitate şi rezistentă mintală.“ 


E o listă lungă, care îl priveşte doar pe sportiv. 
Antrenorul trebuie să fie un model de profesionalism, 
punctualitate, disciplină, atitudine, corectitudine, 
rigoare și intransigenţă. Doar atunci poate pretinde 
toate acestea din partea sportivului pe care îl 
antrenează. Dacă aceste elemente sunt incluse în rutina 


zilnică pentru a acorda atenţie perfecţionării tehnice şi 
sprijinului fizic crescut, mult așteptata medalie poate 
deveni realitate. 

Un alt factor important, spune el, este să faci 
lucrurile la care eşti bun. Are perfectă dreptate! Pe 
clienţii care vor o schimbare de carieră îi provoc cu 
două întrebări simple, dar fundamentale: „Ce îţi place 
să faci?“ şi „La ce eşti bun?“. Devii fenomenal dacă le 
combini pe amândouă. Poţi face faţă oricărei 
competiţii, devii un expert desăvârşit în domeniul tău 
şi ești cu mult peste alţii care nu pot face combinaţia 
între ceea ce le place şi lucrurile la care sunt buni. 

Și toate astea fără niciun compromis. 


„Eu [Octavian] mă ghidez după un set de 
reguli pe care încerc să le inoculez celor pe care 
îi pregătesc, pentru că acestea au fost cele care 
m-au ajutat în viaţă şi în carieră. Cred că în 
viaţă nu putem face multe lucruri foarte bine şi 
nu putem să pretindem că ştim totul. Puţini 
dintre noi se pot lăuda cu abilităţi complexe 
precum geniile din trecut (Leonardo da Vinci), 
dar nu ne oprește nimic să încercăm, să ne 
concentrăm pe domeniul în care, cu puţină 
vocaţie şi multă muncă, putem excela.“ 


Aici, Octavian şi Chris ar cădea de acord. Chris 
participa întotdeauna la o competiţie vizualizând. şi 
spunea: „Doar atât pot să controlez.“ 


Octavian Bellu la Olimpiada din 2004 de la Atena. Retipaărită cu 
acordul lui Cristian Preda (Gazeta Sporturilor) 


Antrenorul pus în context 


Conform lui Chris, antrenorul este esenţial în sport. 
Antrenorul ştie cum să îţi forțeze limitele și când să o 
facă, dar ȘI când să te lase să fii creativ în ce privește 
antrenamentul pentru a mări performanţa. De 
exemplu, încălzirea lui Chris înainte şi după o 
competiţie era metoda lui, nu a antrenorului. În mod 
clar, el era responsabil pentru stabilirea propriei rutine 
de încălzire. În acelaşi timp însă, dacă antrenorul îi dă 
sportivului mână liberă în privinţa creativităţii, care 
sunt riscurile? Aici observăm două mentalități diferite: 
implicarea directă şi îndrăzneață a lui Octavian Bellu 
în privinţa sportivului versus Chris, care preferă o 
abordare mai relaxată a rutinei sale de încălzire. 

Prin urmare, implicarea antrenorului deschide 
calea către o posibilitate crescută de a câștiga medalii? 
Voiam neapărat să clarific acest aspect sau sa primesc o 
asigurare, de genul unci a treia opinii. Ea a venit de la 
tatăl lui Chris, Ray, mai precis, în privinţa influenţei 
antrenorului. Pentru orice olimpic, este extrem de 
important să aibă părinţi implicaţi în drumul spre 
podium. Opinia unui părinte care a fost alături de 
copil in această călătorie ar fi fost nu numai relevantă, 
ci m-am gândit și că îmi va răspunde la întrebarea 
arzătoare despre posibilitatea de a câștiga medalii. 

Când a citit schiţa acestei cărți, Ray a insistat că 
Chris este prea diplomat ca să îmi spună adevărata 
poveste din spatele retragerii sale. Antrenorul iniţial de 
la University of Calgary Swim Club a fost Deryk 
Snelling. Era considerat unul dintre cei mai buni 
antrenori de înot din toate timpurile, mai ales în 


Canada. Când a început să lucreze cu Chris, Deryk a 
identificat unele dintre lipsurile sale. Din motivele pe 
care mi le-a împărtăşit Chris însuşi, nu era ușor să 
antrenezi un om ca el. Deryk știa pe ce butoane să 
apese şi cât de tare pentru a scoate cât mai mult de la 


el. Adesea se confesa lui Ray și lui Kathy (mama lui 
Chris), spunându-le că băiatul lor este ca un armăsar 
neimblânzit şi că el e hotărât să îi pună şaua, pentru că 
ştie ce potenţial are. 

Cu multă perseverență, Deryk a reușit în cele din 
urmă să îi pună şaua. Chris a început să aibă încredere 
în el și să se dedice trup și suflet. Între ei se crease o 
legătură. Chris a început să se antreneze tot mai mult. 
Deryk l-a luat la Olimpiada de la Atlanta din 1996 şi, 
la puţin timp, Chris a devenit primul canadian care a 
obţinut sub 2 minute la proba de 200 de metri spate la 
campionatele naţionale. A continuat şi a deţinut 
recordul mondial la 50 de metri spate timp de 23 de 
luni (din 28 februarie 1997 până pe 11 decembrie 
1998).  Antrenamentele şi apropierea lui de 
performanța de top erau un pic defazate. Dacă ar fi 
obținut acei timpi la olimpiada din 1996, ar fi 
terminat pe locul 5. 

Chris era întru totul angajat să dea tot ce poate la 
antrenamentele cu Deryk pentru a câştiga la Sydney în 
2000. Din nefericire, în acel an Deryk a acceptat o 
ofertă de a reveni în Marea Britanie, pentru a continua 
să antreneze acolo. Canada a pierdut atunci unul 
dintre cei mai buni antrenori de înot din lume. Chris a 
fost distrus. Rămăsese fără mentor. Rămăsese și fără 
încrederea și legătura spirituală, care erau esenţiale 
pentru angajamentul lui. Rămăsese şi fără legătura 
specială de care avea nevoie să îl împingă înainte 
pentru a-și atinge obiectivul final. 

Ulterior, Chris a făcut cunoştinţă cu noul antrenor 
principal. Din nefericire, nu a putut să aprindă același 
tip de legătură profundă și angajament pe care le avea 
CU Deryk. Secătuuit emoţional, a decis să se retragă. În 
ciuda retragerii, colegii sportivi l-au încurajat pe Chris 
să revină și să mai încerce încă o dată la olimpiada din 
2000. „Pur si simplu chimia lui Chris cu noul 
antrenor nu era ca cea pe care o avusese cu Deryk, care 
izbutea să-i scoată la suprafaţă ce avea mai bun.“ 

Pentru Ray, era greu să înţeleagă ce se întâmpla. 


„Este interesant cum uneori soarta îi poate 
întinde cuiva o carte care schimbă totul. Dacă 
toate lucrurile se întâmplă cu un motiv, atunci 
acceptam acest fapt, dar adesea ne gândim la 
motiv. Aşa cum ţi-a spus părintele Sauvé când 
aveai 10 ani: «Acesta este misterul sorții trimise 
de Dumnezeu.» Și noi, ca părinţi, am rămas 
consternaţi. 


Opinia lui Ray a fost exact ce aveam nevoie pentru a- 
mi răspunde la întrebarea despre legătura dintre gradul 
de implicare al antrenorului și creşterea posibilităţii de 
a câştiga medalii. Opinia lui a fost exact ce trebuie. Un 
antrenor semizeu care este prezent în toate aspectele 
din viața unui sportiv și părerea unui părinte care a 
observat diferenţa dintre doi antrenori şi meritele unui 
antrenor excepţional. Nu se poate rescrie trecutul, dar 
dacă Chris ar fi continuat cu Deryk Snelling, probabil 
că ar fi câștigat la Sydney o medalie de bronz sau de 
argint, ori poate chiar de aur. 

Pentru o înţelegere şi mai profundă a problemei 
schimbării antrenorilor, lui Chris i s-a oferit şansa de a 
îinota pentru altă ţară, anume pentru Australia. După 
toate aparențele, ar fi putut probabil să aibă parte de 
un antrenament mai bun cu antrenorul australian și să 
reaprindă genul de magie pe care o avusese cu Deryk. 
Cu siguranţă, Chris s-a gândit că ar putea fi o cale de a 
rezolva lipsa chimiei cu noul antrenor principal. 

Inconvenientul mutării în Australia ar fi însemnat 
pentru Chris să își piardă prietenii, tovarăşii de înot. În 
cele din urmă, acesta a fost motivul pentru care Chris 
a continuat să lucreze cu noul antrenor principal. Să se 
mute în altă țară l-ar fi făcut să simtă că își 
abandonează echipa şi prietenii, iar asta nu era o 
opţiune. Pentru el, partea plăcută a înotului erau 
prietenii! 

Chris a avut priorităţi. loată lumea înţelege asta. 
Pare o decizie simplă. Lucrurile devin puţin neclare în 
cazul repercusiunilor unei asemenea decizii, de 


exemplu, să rămâi alături de prieteni. Când Îți alegi 
prioritățile, cum știi realmente care este decizia bună? 
Și mai rău, ce se întâmplă dacă regreţi decizia luată? 
Putem găsi consolare în privinţa regretului dacă ne 
aducem aminte ce a spus Sidney ]. Harris, jurnalist 
american şi scriitor: „Regretul lucrurilor pe care le-am 


făcut se poate estompa in timp. Regretul lucrurilor pe 
«5G 


care nu le-am făcut este cel pe care nu îl putem uita. 
Făcând o paralelă între antrenarea sportivilor și 
instruirea liderilor de afaceri, concentrarea și 
intensitatea sunt la fel de importante. De asemenea, 
observ și diferenţe notabile. Clienţii cei mai motivaţi 
din activitatea de instruire vin înaintea mea la sedinte. 
Nu anulează niciodată programările. Își fac griji pentru 
cum m-aş simţi dacă nu ar face lucrurile asupra cărora 
am căzut de comun acord. Comunic cu ei mai mult 
decât cu alţii în afara şedinţelor de instruire. Mă 
informează în mod regulat în legătură cu orice câștig 
de moment şi preferă să îi pun la încercare de fiecare 
dată când ne întâlnim, și nu doar să îi sprijin pur și 
simplu. Se aşteaptă ca eu să Îi presez mai mult dacă nu 
își îndeplinesc angajamentele. Le simt focul interior 
care îi împinge să realizeze schimbările pe care şi le-au 
stabilit. 

Dacă îi compar cu cei care preferă o abordare 
relaxată, poate că aceştia aşteaptă de la mine să mă 
comport ca un partener de rezervă, să le ofer sprijin 
emoţional sau ajutor în carieră pe termen lung ori să 
facem schimb de idei. Sunt perfect mulţumiţi cu acest 
tip de interacţiune. 

Cu toate acestea, un lucru este sigur. Când îi 
presez mai mult pentru că asta vor de la mine, au 
rezultate mai bune, mai cuprinzătoare şi pe termen 
lung. Acel plus de angajament este adesea elementul 
care contează cel mai mult. O paralelă cu adevărat 
interesantă. 


Întrebări de impact 


|. Ce crezi despre beneficiile lucrului cu 
un coach? 

2. Care ar fi cel mai important lucru 
pentru care ai vrea să primeşti ajutor 
acum din partea unui mentor sau a 


unui coach? 

3. Într-un cadru de confidenţialitate 
totală, lucrul cu un mentor sau un 
coach te poate ajuta în drumul spre 
succes. Ce te reţine sa lucrezi cu un 
coach sau un mentor? 


Puncte-cheie de ţinut minte 
Notite, mementouri sau acţiuni pe care vrei să le 
îintreprinzi. 

Perseverenţa. 
Când cazi de șapte ori, 
te ridici de opt? 


„Te antrenezi timp de trei ani pentru 
a fi pregătit cele două săptămâni 
cât ține olimpiada, pentru a fi pregătit 

timp de un minut sau două, cât durează 

proba. Cu alte cuvinte, te antrenezi și te 
pregătești 99,9% din timp pentru a concura 
și a face performanță în acel 0,1% din timp.” 

— Chris 


Naoki Higashida este un tânăr scriitor, poet şi eseist 
japonez contemporan care a publicat în Japonia peste 
20 de cărţi, înainte de împlinirea a 25 de ani. Prin 
scrierile lui (traduse în 30 de limbi, inclusiv engleză) a 
influenţat mulți oameni din întreaga lume, oferind un 
punct de vedere diferit referitor la filozofia de viaţă. 
Pentru Higashida, comunicarea nu este ușor de 
realizat. Are autism şi nu poate rosti decât câteva 
cuvinte sau propoziţii. În copilărie, părinţii au 
descoperit că poate comunica în scris prin intermediul 
unui sistem alfanumeric sau o tastatură. La 13 ani a 


publicat prima carte, Motivul pentru care sar”. În ea, 
Higashida vorbeşte despre provocările autismului de 
care suferă, frustrarea pe care o simte pentru că nu 
poate comunica, precum şi provocările cu care se 


confruntă în viaţa de zi cu zi. 58 


În 2017 i-a apărut cartea Fall Down 7 Times Get 


Up 82. Titlul vine de la un proverb japonez care 
înseamnă să nu renunţi niciodată, să te străduieșşti. 
Înseamnă să te axezi pe o realitate îndepărtată care 


urmează să se întâmple ş ŞI sa al curajul să. fe ridici din 


nou după ce ai fost pus la pământ. 


Emoţia participării la o competiţie și bucuria de a 
câștiga sunt ceva la care mulți dintre noi visează. 
Totuşi, realitatea este că nu putem fi toți câștigători. 
Caz elocvent: Babe Ruth, unul dintre cei trei jucători 
de baseball care au marcat mai mult de 700 de lovituri 
home run în întreaga carieră. La un moment dat, a 
deţinut și recordul pentru cel mai mare număr de 


strikeouturi.S2 „Odată cu reputaţia de Regele home 
runurilor a venit şi titlul de Regele strikeouturilor. Pe 
lângă cele 714 home runuri stăteau drept mărturie şi 
cele 1 330 de strikeouturi — nişte valori numerice pe 
care un chiţibușar al acelor timpuri le-ar fi considerat 


şocante. “63 Cine s-ar fi gândit că cineva care loveşte așa 
de puternic ar putea fi la fel de bun şi la strikeouturi? 
În baseballul american, un home run înseamnă 
trimiterea mingii în afara terenului de baseball și 
primirea a cel puţin | punct sau până la 4 puncte dacă 
bazele sunt pline (de exemplu, dacă este un alergător la 
fiecare bază). Un strikeout înseamnă să ajungi la bâtă şi 
să o rotesti de trei ori fără să lovesti mingea. Ruth era 
cunoscut ca slugger. Putea lovi cu uşurinţă mingea ca 
să o scoată în afara terenului de baseball, dar avea Și 
multe strikeouturi. Asta pare o situație paradoxală. Sau 
nu e aşa? Mesajul aici este că nu trebuie să joci perfect 
de fiecare dată ca să fii lider în baseballul american sau 
pentru orice tip de leadership, de fapt și de drept! 

Chris recunoaște că la începutul carierei în 
competiţii a pierdut de mai multe ori decât a câştigat. 
Totuși, la 16 ani, pe măsură ce a devenit mai puternic, 
în special la nivel naţional, balanţa s-a schimbat. Chris 
câștiga mal des decât pierdea. La nivel internaţional, 
era altă poveste. Câștiga mai puţin. Cum vedea el 
înfrângerea ca olimpic? 

Chris spunea: „Nu poti diminua perseverenta. Nu 
este posibil.“ Când pierdea, analiza ce se petrecuse în 
timpul competiției, atåt la nivel mintal, cât şi fizic. 
Verifica strategiile pe care le folosise si Îşi documenta 
acea experienţă pentru a o gestiona mai bine. Găsea o 


modalitate de a include aceste învățăminte zi de zi şi 
mergea mai departe. A rezumat lucrurile foarte 
frumos: 


„le antrenezi timp de trei ani pentru a fi 
pregătit cele două săptămâni cát tine 
olimpiada, pentru a fi pregătit timp de un 
minut sau două, cât durează proba. Cu alte 
cuvinte, te antrenezi şi te pregăteşti 99,9% din 
timp pentru a concura şi a face performanţă în 
acel 0,1% din timp. Si 


În ciuda posibilităţii extrem de mari de a pierde, cum 
fac sportivii să rămână motivaţi? Chris avea câteva 
modalități. Când gasea citate motivaţionale, le decupa 
şi le punea în portofel. De asemenea, citea articole din 
ziare despre alți sportivi care trecuseră prin Încercări 
dificile şi merseseră mai departe. Nataţia este un sport 
fix. Nu există prea multă diversitate. Chris spune: 


„Eşti în apă şi este aceeaşi apă pentru toţi 
concurenții. Peisajul nu s-a schimbat și vremea 
nu are niciun impact. Toti ne îndreptăm spre şi 
venim din aceeaşi parte a bazinului. În acest 
caz, obiectivul este să încerci să iti crești 
performanţa în acest tip de mediu, dar nu prea 
există 100 de modalități de a face asta, în afară 
de metoda pe care am pus-o eu la punct 
pentru a mă pregăti. 


Am întâlnit părinţi care mi-au spus că copiii lor 
practicau un sport oarecare şi concurau, dar la un 
moment dat copilul a decis să nu mai participe la 
competiţii. Sunt multe motive pentru această alegere: 
pierderea interesului pentru acel sport, un bătăuş care 
se ia de membrii echipei, faptul că a devenit 
adolescent, își schimbă prietenii, se muta la altă şcoală, 
în alt oraş sau în altă ţară. Totuși, părinţii îşi aduc 
aminte că copilul lor se distra, când brusc, pac!, a decis 
să nu mai participe la competiţii. Același lucru mi s-a 


întâmplat și mie în copilărie. Am pierdut și am vrut să 
mă opresc. În anumite privințe, presiunea de a 
concura Și posibilitatea de a pierde erau prea mult. 
Simti că ţi-ai dezamăgit părinţii și membrii echipei. E 
o povară prea mare de dus când eşti mic. 

Pentru a trece peste această situaţie şi a accepta că 
să pierzi e parte din sport, trebuie să mergi mai departe 
si så înveți din înfrângeri. În timpul interviurilor, 
Chris mi-a spus că pierduse de mult mai multe ori 
decât câștigase. lar pentru el, înfrângerea era un factor 
motivant. 

Ca adulti, poate ca simțim acelaşi lucru În privința 
competiţiei. Poate că scoate la iveală amintiri vechi din 
copilărie. Pe atunci nu aveam înţelepciunea sau 
capacitatea de înţelegere ca să conștientizâm că 
înfrângerea întăreşte atât spiritul, cât și sufletul. Este 
foarte greu să îţi dai seama de astfel de lucruri când 
eşti copil, chiar dacă părinţii te îmbărbătează în 
privința înfrângerii. Purtăm cu noi acea amintire până 
la maturitate, ceea ce explică de ce unii adulți nu 
suportă să concureze. Purtăm amintirile din sport și 
mai ales pe cele despre întrângere, ceea ce explică de ce 
unil oameni nu se luptă pentru promovare: nu le place 
să concureze la nivel profesional. 

Dacă nu renunţi și concurezi în continuare, cu 
toate că la inceput vei pierde mai des, ajungând în cele 
din urmă să câştigi întăreşti legătura dintre efort şi 
răsplată. În cartea lui Excepționalii, Malcolm Gladwell 
explică dificultățile prin care au trecut imigrantii care 
s-au stabilit în New York la începutul anilor 1900. 
Unii dintre ei au devenit antreprenori care lucrau din 
greu 18 ore pe zi. Unii au avut succes, iar succesul lor a 


inspirat versul unei melodii: „Dacă reuşești aici, vel 


reuşi oriunde.“ Ei întruchipau visul american. 


Despre cei care au reușit, Gladwell spune: 


„Aceste trei lucruri — autonomie, complexitate 
și O legătură strânsă între efort şi răsplată — 


sunt calitățile inseparabile oricărui câmp de 
activitate care aduce o oarecare satisfacţie în 
muncă. Nu banii pe care îi câştigăm sunt cei 
care ne fac, până la urmă, fericiţi între 9 şi 17. 
Nu, ci împlinirea pe care ne-o conferă munca 
pe care o facem. [...] Dacă munceşti din greu 
și reușești să te afirmi, Îți foloseşti inteligenţa ȘI 
imaginaţia, putând oferi lumii forma dorită.“ 


Chris înţelege acum autonomia, complexitatea şi 
legătura dintre efort si răsplată, dar nu s-a luminat 
peste noapte. Şi-a dat seama de asta după mulţi ani, 
adesea cheltuind bani. Programul lui de antrenament 
riguros timp de trei ani pentru a se pregăti pentru un 
minut sau două pentru o competiţie rezumă definiţia 
esenţială a muncii asidue. Cine face acest tip de 
sacrificiu? le antrenezi timp de trei ani pentru a putea 
avea acces la scena mondială ȘI, dacă ajungi acolo, 
concurezi timp de 2 minute şi poţi pierde la câteva 
milisecunde. Este un efort herculeean, ceva ce ține de 
semizel. 

În adolescenţă, părinţii îmi spuneau: „Nimic nu 
poate înlocui munca asiduă.“ E evident că predicile lor 
nu au funcționat în cazul meu. S-au înșelat și nu aveau 
nicio idee despre ce înseamnă succesul. Urma să le arăt 
eu ce înseamnă succesul, pentru că eu ştiam tot! 

Îti sună cunoscut? În ciuda faptului că de fiecare 
dată când î îmi reaminteau de legătura dintre munca 
asiduă şi succes mă gândeam că „astea sunt baliverne“, 
35 de ani mai târziu, confirm faptul că munca asiduă 
chiar face diferenţa între cel care au succes și cel care 
nu au. De fapt, cei care au succes sunt atât de ocupați 
muncind pentru ceea ce cred, încât nu au timp să se 
îndoiască de ei. Când te afli în acea stare: 


e Nu îți faci griji în legătură cu ce crede lumea. 

+ Nu există sindromul impostorului, acel tipar 
mintal în care eşti convins că ești un 
impostor şi că nu meriţi ceea ce ai obținut. 


e Nu te gândeşti că vei da greș. 


Pentru a sprijini perseverenta, Octavian le reamintea 
sportivilor ca nu pot deveni indivizi remarcabili pur si 
simplu sărind nişte paşi în carieră sau simulând 
antrenamentul. Sportivii câștigători trebuie să respecte 
paşii de antrenament în ordinea corectă. 

La fel ca Babe Ruth, care a deţinut recordul pentru 
home runuri și strikeouturi, şi Chris, care remarcă 
faptul că pierzi de mai multe ori decât câștigi, în cartea 
Fall Down 7 times get up 8, Higashida vorbeşte și el 


despre perseverenţă. 


Întrebări de impact 


l. Între tine și scopurile tale vor exista 
intotdeauna piedici. Cum treci de 
obicei peste ele? 

„În loc să te uiţi la obstacole ca la 
nişte eşecuri, cum ai putea 
reconsidera obstacolele ca pe o 


modalitate de a te aduce mai 
aproape de scopul tău? 

„Dacă eşti de acord că nimic nu 
poate înlocui munca asiduă, cum 
intenţionezi să depui mai mult efort 
pentru a obţine ce dorești? 


Puncte-cheie de ţinut minte 
Notite, mementouri sau acțiuni pe care vrei să le 
întreprinzi. 

Convingerea și 
angajamentul. 
Ai un foc interior? 


„Nu uita că atât comportamentul, cât și 
sentimentele își au originea în convingere.“ 
- Maxwell Maltz 


Am vorbit mult despre pregătirea fizică necesară 
pentru a-i călca pe urme unui olimpic, dar cum 
rămâne cu natura interioară a lucrurilor? Cât de mult 
crezi în tine? Eşti dispus să munceşti din greu până 
când simţi că cedezi? Ai în tine acel foc interior de care 
am vorbit mai devreme? 


Convingere 


În Psiho-cibernetica, Maxwell Maltz spune că „atât 
comportamentul, cât şi sentimentele îşi au originea în 
convingere“, Adesea, ai putea să crezi că nu poți face 
ceva doar pentru că nu s-a mai făcut până atunci. Ai 
putea să crezi că îţi lipsesc capacitatea, inteligenţa sau 
abilitatea de a face ceva. Cauti rapid justificări, adesea 
până în punctul în care sarcina sau scopul pare 
imposibil. Ceva te ţine pe loc. 

Când ai momente în care nu ştii ce să faci, ar 
trebui să te opreşti și să te gândeşti. De ce? Maltz 
întreabă: „Oare această concluzie se bazează pe ceva 
real, sau pe o presupunere, ori pe o falsă concluzie?“ 
Sugerează să îţi pui următoarele întrebări: 


l. Există vreun motiv logic care stă la baza 
acestei convingeri: 

2. E posibil să mă înşel în privinţa acestei 
convingeri pe care o am? 

3. Oare aş ajunge la aceeaşi concluzie dacă ar 
fi vorba de o altă persoană într-o situație 
similară? 

4. De ce aș continua sa acţionez şi sa mă simt 
ca şi cum aceste lucruri ar fi reale, atâta 
vreme cât n-am vreun motiv concret să cred 


asta? 


După cum am văzut în cazul lui Chris, puterea 
stabilirii țelurilor este concretă. În momentul în care 
îţi stabileşti un ţel, acesta e pe jumătate îndeplinit. De 
ce? Simplul fapt că te gândeşti la o problemă, 
chestiune sau tel, că Îţi îndrepţi atenția asupra ei, îți 
declanşează în subconștient modalităţi de a-l face 
posibil. Faptul că te gândești la scop poate să îţi ofere 
mediul în care să discuti ideea ta cu prietenii, familia 
sau alte părţi interesate. 

Poţi obţine mai multe perspective diferite — şi 
bune, şi rele — despre cum să îţi abordezi scopul. Și 
dacă nu uiţi să te întrebi chiar înainte de culcare cum 
să îţi îndeplineşti scopul şi îi ceri subconştientului să 
vină cu idei, e posibil să descoperi că, în timp ce 
dormi, mintea ta lucrează și Îți va oferi câteva 
perspective uimitoare când te vei trezi. 

Atentia concentrată asupra stabilirii scopurilor ȘI 
realizărilor funcţionează. A funcţionat în cazul meu și 
al nenumărați clienţi. Este ceea ce fac mereu olimpicii 
şi semizeii. Este ceea ce oamenii obișnuiți nu fac. Dar 
ce se întâmplă când nu poţi trece de prima jumătate, 
dacă pur şi simplu nu crezi că poţi să o faci? Ce faci 
atunci? Maltz are răspunsul: „Nu uita că atât 
comportamentul, cât şi sentimentele își au originea în 

In activitatea de coaching, există două momente 
care creează o schimbare de comportament sistemică ȘI 
pe termen lung; conştientizarea și responsabilitatea. 


Conștientizarea este acel moment magic 
iluminator când îţi dai seama că faci ceva care îi 
deranjează pe alții, fie la serviciu, fie într-un cadru 
social. Dacă îţi întrebi semenii şi părţile implicate, ei te 
vor ajuta să descoperi „punctele oarbe“, acele 
momente când te afli în faţa adevărului gol-goluţ. De 
exemplu, poate ca deseori intervii când vorbeşte cineva 
și nu asculți. Să devii pe deplin conştient că îi 
deranjezi pe cei din jur prin faptul că nu Îi asculti este 
primul pas pentru a accepta că: 1) să nu îi asculti pe 
ceilalti nu este un comportament social acceptabil si 2) 
vrei să te schimbi. Crearea conştientizării devine 
vindecătoare, ceea ce în esenţă înseamnă că ai decis să 
îndrepţi lucrurile. 


Responsabilitatea înseamnă, pe scurt, să preiei 
învățarea din etapa conştientizării şi să faci ceva diferit 
— în acest caz, adoptarea unei poziţii de ascultare activă 
şi învăţare atunci când oamenii îţi vorbesc și să faci cu 
adevărat ceva în privinţa asta. 


Niste concepte destul de simple, nu-i aşa? Dar 
conştientizarea șI responsabilitatea presupun 
maturitate și sârguință, pentru că, dacă stai să te 
gândeşti, e posibil să îţi fi luat mult timp să îţi dai 
seama (și să accepti) că nu ascultai şi deci îi enervai pe 
ceilalți. Probabil nu ti-ai dat seama cà nu ascultai şi 
poate că prima dată când ti s-a spus cà nu asculti pur și 
simplu ai respins feedbackul. Doar după încercări 
repetate în care ţi se spune același lucru și după lucrul 
cu un coach care evidenţiază aceleași rezultate în urma 
unui feedback cuprinzător apare conştientizarea cą 
trebuie să îţi schimbi acest obicei enervant. Acesta este 


momentul de maturitate la care mă refer. Momentul 
în care ştii ȘI crezi că nu asculţi devine momentul în 
care îţi vei schimba comportamentul. 


Angajament 


Am stabilit ce era de stabilit despre convingere 
recunoscând faptul că trebuie să îţi schimbi 
comportamentul. Partea asta ar trebui să fie ușor de 
indeplinit, deoarece ai devenit extrem de conștient, 
nu? În teorie, da, dar e necesar să îţi iei angajamentul 
să faci o schimbare pe termen lung a 
comportamentului. Așadar, ne întoarcem la de ce simți 
că nu îţi poţi atinge scopul. Pe lângă cele patru 
întrebări ale lui Maltz, poate că motivul pentru care 
crezi că nu îţi poţi atinge scopul este că pur și simplu 
nu ţi-ai luat un angajament solid. Esti blocat și nu 
progresezi. Dar de ce? 

Ar putea exista o mulțime de motive. Dar unul 
dintre cele mai importante elemente are legătură CU 
angajamentul și cu felul în care îl percepi. Poate crezi şi 
simţi că ţi-ai luat angajamentul pentru o schimbare, și 
cu toate astea, nu reușești să progresezi și să ajungi la 
prima etapă. 

Poate crezi că trebuie să îți iei angajamentul pentru 
o alegere înainte să iei o decizie, dar studiile arată că 
devenim mai angajați în alegerile noastre după ce luăm 
o decizie. Cum spune Srini Pillay: 


„O modalitate să îţi crești şansele de a-ţi lua 
angajamentul faţă de un scop nou este să iei 
decizii mici pe parcurs. De fiecare dată când iei 
o decizie, răsplăteşti creierul, iar răspunsul 
acestuia devine și mai puternic, propulsându-te 


în direcţia în care dorești să faci schimbarea. “E 


Numesc aceste decizii mărunte „pași de copil“, ca O 
metaforă care arată că până şi pașii mărunți, similari 
celor făcuţi de un copil care învață să meargă, sunt cea 


mai bună cale de a face posibil progresul. Ceea ce am 
studiat în legătură cu știința creierului este fascinant ȘI 
ne ajuta să înțelegem angajamentul, deoarece 
demonstrează că pentru a face o schimbare — chiar 
dacă una mare — este mai bine să actionezi și să 
gândești decât să gândești și să actionezi. Pe măsură ce 
iți întărești angajamentul, ești mai dedicat emoţional 
alegerii tale, ceea ce îţi asigură un progres neîntrerupt 
şi dezvoltare. 

Uneori poate că nu vrei să îţi schimbi felul de a 
face lucrurile. Cauti explicaţii pentru metodele 
anterioare. Să presupunem că în urma unui feedback 
atent din partea şefului e nevole sa delegi mai bine 
sarcinile, din moment ce s-a constatat că preferi să 
deţii controlul. Pentru a urca în ierarhia corporatistă, 
trebuie să rezolvi rapid acest neajuns. 

Schimbarea pe care o doreşti poate fi realizată cu 
paşi mici, treptat. Cu fiecare pas pe care îl faci, creierul 
se modifică pentru noua sarcină sau modalitate de a 
face ceva, iar aceste abilităţi noi, la rândul lor, Îți 
motivează și mai mult creierul să acţioneze mai întâi și 
să gândească pe urmă. 

Situaţia îmi aduce aminte de o glumă din 
copilărie: 

Î: Cum mănânci un elefant? 

R: Bucăţică cu bucăţică! 

Aşadar, puţin câte puţin, ajungi să faci schimbarea 
majoră pe care ţi-o dorești sau scopul pe care ţi l-ai 
propus. Daniel Pink spune clar în cartea lui Drive: „Să 
îti aduci aminte că nu trebuie să fii expert în 3 zile este 
cea mai bună cale de a te asigura că devii unul după 3 
000 de zile.“ 2 

Adesea, cuvântul angajament presupune o 
întelegere scrisă între două părți. Dar un angajament 
adevărat are nevoie de un document oficial? Sau are 
nevoie de pasiune, de un scop adevărat şi de o energie 
infinită pentru a face diferența? 

Jerry Lewis — comedian, actor, cântăreț și 
producător, în general un om glumet — a amuzat 


publicul din anii 1950 până în 2010. A rămas 
cunoscut pentru umorul slapstick, făcând pereche cu 
colegul de breaslă, cântăreţul Dean Martin, în multe 
filme hollywoodiene. Filmele lui Lewis, printre care 
Profesorul trăsnit, au devenit clasice. Era întruchiparea 
tipului simpatic din vecini, furând inimi de toate 
vârstele. 

Lewis s-a alăturat Muscular Dystrophy Association 
(MDA) în 1952, la scurt timp după ce organizaţia a 
fost creată de câţiva adulţi cu distrofie musculară și 
parinţi ai copiilor care sufereau de această boală. 
Distrofia musculară reprezintă un grup de afecţiuni 
care cauzează slăbirea şi deteriorarea mușchilor. După 
ce a văzut oameni care sufereau de această cumplită 
maladie, Lewis a decis să facă ceva în legătura cu asta. 
A descoperit o modalitate nouă și extrem de puternică 
de a ajunge la publicul lui: a făcut un show TV care 
era urmărit de milioane de americani şi canadieni în 
weekendul de Ziua Muncii în fiecare an: pe Jerry 
Lewis Muscular Dystrophy Association Labor Day 
Telethon. Cu timpul, show-ul TV s-a transformat într- 
un eveniment de neratat în weekendul de Ziua 
Muncii. 

Teledonul ţinea 22 de ore — de duminică seara 
până luni noaptea. Mă întrebam adesea cu reușea 
Lewis să rămână treaz ca gazdă a emisiunii. Invita 
colegi de breaslă, cântăreţi, artiști și staruri de cinema 
pentru căteva melodii, momente artistice sau 
interviuri, toate pro bono. Adesea, aceste celebrităţi 
făceau donaţii către MDA pentru a-l ajuta pe Jerry să 
atingă ţinta pe care o stabilise pentru weekend. 
Programul a devenit tot mai popular de-a lungul 
anilor, în procesul de strângere a fondurilor 
implicându-se posturi de televiziune locale, celebrităţi, 
copii şi şcoli. 

Telespectatorii sunau pentru a face donaţii. Își 
vedeau numele pe ecranul televizorului, care arăta cât 
donaseră. Acest fapt amplifica publicitatea și 
entuziasmul. Prietenii se luau la întrecere ca să doneze 


sau organizau un eveniment în care erau strânse sume 
MICI. Organizaţii locale sau orăşeneşti, precum 
departamentele de pompieri, apăreau în emisiunile IV 
locale sau se întâlneau personal cu Lewis pentru a-l 
informa despre activităţile lor de strângere de fonduri 
şi despre sumele pe care le strânseseră pentru MDA. 

Teledonul se încheia de Ziua Muncii, luni seara, 
cu surle şi trâmbiţe. Lewis arăta spre un panou pe care 
era afişată suma care se strânsese peste weekend. Era 
un moment magic pentru Lewis, pentru spectatori, 
pentru MDA şi pentru copiii în cauză. Lewis şi-a luat 
angajamentul să facă acest eveniment de două zile de-a 
lungul întregii vieți. Pregătirile pentru acest eveniment 
se desfășurau cu mult timp înainte. Eforturile lui au 
susținut acțiuni caritabile în valoare de 2,45 miliarde 
de dolari. MDA i-a recunoscut meritele, spunând 
despre el: „Eforturile sale umanitare neobosite au fost 
marca leledonului MDA timp de 45 de ani. A 

Când mă uit în urmă la viaţa mea ca să îmi aduc 
aminte cum am ajuns să definesc cuvântul angajament, 
îmi vin în minte acele weekenduri. Lewis reușea de 
fiecare dată. Ne fura inimile. Ne capta. Ne lăsa să 
intrăm în viaţa lui privată. A sporit vizibilitatea 
asociaţiei MDA pentru generaţii întregi. ȘI i-a făcut pe 
toţi cel implicaţi sa se simtă erol. 

Filozofia din spatele anilor de devotament ai lui 
Lewis pentru MDA este rezumată în mottoul lui, pe 
care îl cita adesea: „Nu voi trece prin această lume 
decât o singură dată. Așadar, o să fac acum orice bine 
sau faptă bună pe care o pot face pentru orice ființă 
umană. Nu o să amân şi nu o să neglijez, pentru că nu 


voi trece din nou pe acest drum.“# Jerry Lewis a fost 
un om obisnuit, care şi-a luat angajamente și care a 
făcut lucruri extraordinare. 

Și Chris dădea dovadă de angajament, în 
nenumărate feluri. La vârsta de 11 ani, s-a scufundat 
prea adânc în bazin şi şi-a perforat ambele timpane. Îi 
plăcea să înoate, dar ca să poată continua, a trebuit să 
folosească dopuri de urechi profesionale. În ciuda 


faptului că acestea îl ajutau în apă, Chris era predispus 
la infecţii ale urechii, care sunt foarte dureroase. 
Durerea şi disconfortul nu l-au oprit. A continuat să 
concureze. 

La vârsta de 14 ani, în timp ce se distra pe malul 
lacului Midnapore din Alberta, Chris se dădea într-un 
leagăn. Leagănul s-a rupt şi el a căzut. Încercând să 
atenueze căzătura, şi-a rupt încheietura. Mi-a povestit 
că încheietura nu s-a sudat cum trebuie și că nu este 
simetrică cu cealaltă. În înot, încheieturile sunt foarte 
importante. În afara bazinului, pentru a acumula masă 
musculară şi a-și întări mușchii, Chris trebuia să facă 
exerciții cu greutăţi, care pentru el erau dificile și 
dureroase. Durerea și disconfortul nu l-au oprit. A 
continuat să concureze. 

Altă dată, Chris a avut cele mai bune intenţii când 
a vrut să folosească locurile de lângă bazin (sau 
băncuţele pentru spectatori) ca să-şi facă încălzirea 
pentru competiţia din seara respectivă, În loc să îl 
ajute, şi-a rupt un deget de la picior. Cu toate astea, să 
renunţe la un concurs important de înot nu era o 
opțiune. Norocul a fost din nou de partea lui, deoarece 
Chuck Dixon, medicul de familie, se afla prin 
apropiere şi l-a bandajat degetul. Durerea şi 
disconfortul nu l-au oprit. A continuat să concureze. 

Chris a trecut peste durere aducându-și aminte ce 
îi spusese mai demult un antrenor secund: trebuie să te 
antrenezi cu durere, deoarece dacă apare un eveniment 
important, cum ar fi o olimpiadă, trebuie să ai 
încrederea și rezistența de a te antrena cu durere șI să 
iţi iei şi angajamentul să concurezi. 

În mod evident, aceste obstacole nu l-au oprit pe 
Chris. Majoritatea dintre noi iau o pauză când apare o 
migrena ușoară. Angajamentul inseamnă să concurezi 
chiar dacă ceva te doare. Cum ai face faţă unei dureri 
de ureche în timp ce înoţi? O încheietură ruptă te-ar 
împiedica să te antrenezi? Un deget rupt ar fi suficient 
să renunți cu totul? Angajamentul la acest nivel este 
distincția unui mare sportiv, distincţia semizeilor. 


Să ne întoarcem la ideile anterioare despre cum 
convingerea și angajamentul ne ajută la îndeplinirea 
țelurilor pe termen lung și să observăm următoarele 
aspecte: 


l. Acceptă faptul că cercetările în neuroștiinţe 
dovedesc că devii mai angajat în privinţa 
alegerilor după ce iei o decizie. 

2. la mai multe decizii mărunte pe drumul 
spre o decizie mai mare, deoarece cu fiecare 
pas pe care îl faci, calea aleasă îți va spori 
angajamentul pentru acea decizie. 


3. Evită să faci paşi mari, deoarece sunt dificili 
şi e posibil să amâni alegerea. 

4, Recunoaşte că durează mult să iți dezvolți 
angajamentul pentru o schimbare majoră în 
viață, dar să iei decizii mai mărunte te poate 
ajuta deoarece fiecare decizie îţi sporeşte 
angajamentul. 


Aşadar, uite cum stă Situația: convingerea și 
angajamentul funcţionează pentru oamenii obişnuiţi. 


Întrebări de impact 


|. Nu uita că atât comportamentul, cât 
și sentimentele apar din convingere. 
inainte să realizezi ceva important, 
intreaba-te dacă există vreun motiv 
pentru care nu ai putea face acel 
lucru. 

„Angajamentul fată de alegerile tale 
crește după ce iei o decizie, și de 
aceea este important să te hotărăşti 
asupra unui lucru. Cum vei aborda 
următoarea provocare acum că 
dispui de aceste informatii? 

„O modalitate de a creşte șansele să 
îți iei angajamentul pentru un nou 
scop este să iei decizii mărunte pe 
parcurs. Cum intenţionezi să foloseşti 
această abordare tip „pași de copil“ 
pentru a te ajuta să îţi atingi scopul? 


Puncte-cheie de ţinut minte 
Notite, mementouri sau acţiuni pe care vrei sa le 
îintreprinzi. 

Atitudinea nu este totul, 
ci singura care contează! 
Ai atitudinea potrivită? 


„Cineva care renunţă nu câștigă niciodată, 
iar cineva care câștigă nu renunță niciodată.“ 
— Atribuită lui Napoleon Hill şi Vince Lombardi 


Ai observat că unii oameni știu foarte clar ce au de 
făcut? Au un simţ ascuţit al realităţii și fac lucruri 
bune? Aud adesea: „Stii de ce îmi place X atât de mult? 
Pentru că are o atitudine potrivită.“ Folosim cuvântul 
atitudine în locul unor adjective precum măreț, 
descurcăreţ, plin de compasiune şi matur. Într-un 
mediu profesional, folosesc cuvântul „atitudine“ tot 
timpul — este unul dintre cuvintele mele preferate, 
descris prin expresia: „Cineva care renunță nu câștigă 
niciodată, iar cineva care câştigă nu renunţă 
niciodată. “ 

În mediul profesional, atitudinea poate însemna o 
diferență majoră. Nu te naşti cu atitudine. Este ceva 
care rezultă după ce îţi dezvolţi un tipar mintal 
potrivit, optimism şi dăruire. Atitudinea înseamnă să 
încerci ceva ce nu ai mai făcut, indiferent de rezultate. 
Înseamnă să găseşti soluţii la o problemă, în loc să 
găseşti probleme. Înseamnă să ajuţi pe cineva fără să 
simţi nevoia să ţi se recunoască faptele sau să fii lăudat. 
Ättadinea Înseamnă, să, te asiguri că echipa câștigă, nu 
individul. Înseamnă să nu te plângi de muncă, şef sau 
colegi, din moment ce lamentările se TIR P rapid 
într-un obicei. Înseamnă să nu renunţi absolut 
niciodată. 

Când eram director comercial în Republica 
Democratică Congo (RDC) pentru un operator de 
telefonie mobilă, aveam nevoie disperată de un model 


pentru estimarea veniturilor. Modelele pot fi un 
software complex, dar, în cazul meu, în Africa, trebuia 
să fie simplu. Microsoft Excel era singurul instrument 
pe care îl puteam folosi. La începutul anilor 2000, 
modelele în RDC erau rare. Chiar şi folosirea 
Excelului era o raritate. Cunoşteam un tip; Alain, care 
lucra în call center ȘI rezolva defecţiuni și probleme ale 
abonaților. Făcea o treabă grozavă în lina întâi cu 
clienţii noştri. Când l-am întrebat dacă ştie ceva despre 
modele sau Excel, mi-a răspuns că cochetase cu 
programul în facultate. 

Era inteligent? Da. Era dotat? Nu neapărat. Avea 
experienţă? Nu. Avea în schimb atitudinea potrivită și 
hotărârea pentru a aborda noua provocare. Ideea de a 
încerca ceva indiferent de rezultat îl atragea extrem de 
mult. Atitudinea este cea care l-a transformat pe Alain 
intr-un profesionist care acum este un vicepreşedinte 
experimentat de brand & communications la Airtel. 

Nimic nu mă încântă mai mult decât atunci când 
văd că unui fost membru al unei echipe cu care am 
lucrat îi merge bine şi este angajat de o companie din 
topul Fortune 500. Asta se întâmplă pentru că are 
atitudinea potrivită. Care este secretul? Inculcă-le 
membrilor echipei tale diferenţa dintre atitudinea 
potrivită şi cea greșită. Acesta este rolul nostru ca lideri. 
Toţi avem nevoie să ni se aducă aminte de asta atunci 
când comportamentul, acțiunile, vorbele sau abordarea 
noastră nu sunt în concordanţă cu atitudinea necesară 


pentru a duce lucrurile la bun sfârșit. 

Cred cu tărie în faptul că atitudinile se pot 
schimba. William James, gânditor important de la 
sfârșitul secolului al XIX-lea şi unul dintre cei mai 
influenţi filozofi americani, a descoperit cum „iţi 
schimbi viaţa schimbându-ţi atitudinea“. În orice 
aspect al vieţii avem nevoie de feedback și de 
îndrumare. 

Părerea lui Octavian Bellu despre ce presupune ca 
sportivii să câștige medalii de aur întruchipează 
definiţia mea pentru atitudinea potrivită: curaj, 


spontaneitate și o stare de spirit puternică; o filozofie 
accesibilă adaptată realităţilor, versatilităţii ȘI rezistenţei 
fizice. Nu există mari diferenţe în cazul liderilor din 
afaceri. Gândeșşte-te la cineva pentru care ai lucrat în 
trecut, cineva pe care l-ai admirat realmente ca şef. 
Sunt mari șanse ca această persoană să îţi fi impus 
respect și loialitate, și dacă ești cu adevărat norocos, 
poate că încă ţii legătura cu el sau ea sau iei în 
considerare să îţi fie mentor. 

Atitudinea despre care vorbesc este reprezentarea 
unei atitudini specifice marilor lideri, zi de zi. Este 
puterea exemplului. Sportivii olimpici reprezintă 
modele de viaţă care au ce le trebuie... atitudinea 
potrivită. S-a dovedit că atitudinea pregăteşte calea 
către succes. 


Întrebări de impact 


|. Dacă atitudinea este o stare mintală, 
care este cea mai bună modalitate 
de a-ţi schimba atitudinea data 
viitoare când vei întâmpina 
obstacole? 

. Data viitoare când planifici să faci 
ceva, crezi că s-ar potrivi să adopti 


următorul mottto: Cineva care 
renunță nu câștigă niciodată, iar 
cineva care câștigă nu renuntă 
niciodată? 

. Dacă îti schimbi viata schimbându-ți 
atitudinea, ce efect va avea acest 
lucru asupra nivelului tău de 
încredere și de stimă de sine? 


Puncte-cheie de ţinut minte 
Notite, mementouri sau acțiuni pe care vrei să le 
întreprinzi. 

Frica. Sunt alegerile tale 
bazate pe frică? 


„Frica este ucigașul mintii.” 
— Frank Herbert 


Frica în mediul profesional 


Cum îi afectează frica pe semizei, pe extratereștri şi pe 
oamenii obişnuiţi? Putem să vorbim despre frică în 
cazul semizeilor sau extratereştrilor? De unde să știm? 
Desigur, oamenii obişnuiţi ca tine și ca mine au frici, 
chiar dacă nu ne place să recunoaștem. 

Gândeşte-te puţin. Este aproape imposibil să 
ajungi la un rezultat productiv când simţi şi cea mai 
mică frică. Într-un mediu profesional, chiar şi atunci 
când colegii tăi sunt competenţi și de incredere, orice 
frământare pe care o simţi este posibil să interfereze cu 
recunoaşterea sau acceptarea acestui fapt — şi orice 
temere ar avea colegii tăi, este posibil ca aceasta să aibă 
acelaşi efect asupra ta. Am cunoscut oameni care mai 
des se tem să piardă ceva decât sunt motivaţi sau decât 
câştigă ceva ce nu au. Poate că de aceea aşa puţini 
oameni sunt capabili să se automotiveze pentru a-şi 
atinge scopurile? 

Soluţia? Identifică răspunsurile bazate pe frică de 
oriunde ar apărea şi anihilează-le cât mai repede 
posibil. Autorul american de science-fiction Frank 
Herbert este creatorul unui aforism cunoscut: „Frica 
este ucigașul minţii.“ 2 Neuroştiinţele spun că frica 
blochează gândirea logică, face dificilă analiza obiectivă 
şi stă în calea adoptării paşilor adecvaţi şi eficienţi de a- 
ti îndeplini obiectivele. Frica pe care o simţi (şi pe care 
cel mai probabil o simt și eventualii membri ai 
echipei) are legătură cu „necunoscutele“ asociate 
obiectivelor tale.Z6 


Să analizăm obiectivele tale conform unui scenariu 
tipic în mediul profesional: 


l. Principalul tău scop este să ajungi la un 
rezultat favorabil pentru firma sau 
compania ta. Frica asociată: consecințele 
unui rezultat negativ, 


2. Pentru a atinge acest obiectiv, trebuie să 
lucrezi eficient împreună cu alți oameni cu 
care nu ai mai lucrat. Frica asociată: colegii 
se poate să nu fie competenți, angajați sau 
dispuşi să lucreze bine cu tine în echipă. 


Două lucruri ies repede în evidenţă în acest scenariu: 


l. Frica se bazează pe factori ipotetici, nu reali 
— ar putea sa existe un rezultat prost, colegii 
tăi e posibil să nu își facă treaba bine. Logic 
vorbind, nu există niciun motiv să 
reacționezi la posibilități de parcă ar fi fapte. 
Frica este un răspuns pe care e bine să îl 
păstrezi în caz de ameninţări concrete și 
actuale. 


2. Nu eşti lipsit de putere în asemenea situaţii. 
Menţii un control sau măcar o influenţă în 
ceea ce priveşte rezultatul. Te poţi folosi de 
cunoştinţele, experienţa şi abilităţile tale 
pentru a influența pozitiv un rezultat și poți 
lua măsuri pentru a le îndruma atitudinea şi 
acţiunile colegilor tal. 


Când priveşti astfel situaţiile, „necunoscutele“ de care 
îţi e teamă se mută spre „cunoscutele“ care pot fi 
controlate, ceea ce permite ca frica să dispară şi să 
stimuleze un mediu în care se poate dezvolta 
încrederea. Dacă îţi limitezi sau îţi elimini fricile, îţi 
creezi imaginea unei persoane încrezătoare si capabile, 
generând un sentiment asemănător și colegilor tai. 


Asta este de ajutor la atenuarea oricărei frici pe care ar 
putea să o simtă colegii, încurajându-i totodată să se 
simtă în largul lor şi să capete încredere în tine. 

Psihologul american Phillip McGraw spune că 
„80% dintre alegeri sunt bazate pe frică. Oamenii nu 
aleg ceea ce își doresc, ci aleg ceea ce simt ca este 
sigur“ 2. 

Maltz ne aduce aminte că „există o veche axiomă 
in psihologie, care spune că expunerea constantă la 


ceea ce Îți provoacă frică te face imun în faţa fricii B. 
Dacă te înconjori cu lucrurile de care îți e teamă, dar 
nu într-un mod pasiv, ci activ, există o șansă destul de 
mare sa scapi de frică. Atunci când vine vorba de 
crearea relaţiilor profesionale, de exemplu, am întâlnit 
mulţi oameni cărora le era frică să întâlnească oameni 
noi și evitau să stabilească relaţii profesionale la 
serviciu, la evenimente sau la conferințe. Cu ceva 
sfaturi şi practică, i-am ajutat să întâlnească oameni 
noi şi să se implice activ în lucrurile care le creau 
teamă, iar rezultatele au fost uluitoare. Nu era nevoie 
decât de o schimbare a convingerilor, un pic de 
angajament și dorința de a scăpa de teamă. 

Risipirea fricii este una dintre cele mai importante 
sarcini ale noastre. Dr. Srini Pillay observă: 


„Încrederea ȘI frica sunt invers proporţionale şi 
afectează creierul în sens contrar. Frica crește 
activarea amigdalei, în timp ce încrederea o 
scade. Amigdala (o pereche de structuri mici 
din creier) este centrul fricii din creier. Este 
zona care te pregătește pentru reacția «uptă- 
sau-fugi» când te afli într-o situaţie stresantă. 
Amigdala stochează şi perpetuează răspunsul 
anxios și tulburările de anxietate. Așadar, 
dezvoltarea unui mediu profesional de 
încredere este important în moduri similare 
creării unui spaţiu motivational lipsit de frică. 
Destinde creierul så se axeze pe chestiuni 


relevante decât să folosească resursele de 
judecată pentru a rezolva conflicte de 
incredere. Increderea este şi ea satisfăcătoare 
din moment ce afectează câteva componente 
ale sistemului de satisfacție. Aceste 
componente comunica cu centrii cerebrali ai 
acțiunii, pregătind creierul să acționeze. În 
lipsa încrederii, acţiunea este inhibată sau 
impregnată de frică, ceea ce compromite 


acţiunea. “2 


Vor mai exista situaţii de neîncredere sau momente de 
frică iraţională? Desigur. Oamenii obișnuiți nu sunt 
roboţi, nu sunt perfecţi și nu sunt previzibili. Este 
posibil, totuși, să își poată reduce semnificativ 
frecvenţa și importanța unor astfel de momente — şi să 
genereze spiritul de cooperare necesar membrilor unei 
echipe extrem de eficiente, și nu competiţie internă. 

Uneori, o schimbare de carieră poate însemna o 
schimbare mare, care vine la pachet cu un risc 
semnificativ. Este normal să ai ceva temeri și să fii 
agitat când te confrunţi cu o asemenea schimbare. E 
nevoie de mult curaj să lași în urmă un mediu familiar 
și să pâşeşti în necunoscut, dar asumarea unui risc 
calculat ar putea merita. 

Monica“ era o directoare de resurse umane foarte 
energică şi dinamică și lucra pentru un producător din 
industria FMCG. Cu toate acestea, ultimii ani o 
epuizasera. Trebuia să muncească tot mai mult, cu mai 
puţine resurse în echipă. Avea tot mai multe probleme 
sa gaseasca un echilibru între viața personală și muncă, 
jonglând cu sarcinile de la serviciu și cu cele de 
părinte. Cu trei schimbări de director general în trei 
ani, Monica trebuia constant să se adapteze la cerinţele 
unui şef nou și unei noi direcţii. Având 40 şi ceva de 
ani, a avut înţelepciunea să se întrebe: „Merită toate 
astea?“ În trecut luase în considerare o promovare, dar 
asta ar fi însemnat să se mute în străinătate. După ce 


s-a gândit bine și a discutat cu soțul și copiii, a refuzat 
promovarea, ceea ce a făcut ca în anul următor să 
primească o evaluare pentru performanţă slabă. S-a 
întrebat dacă aveau cumva legătură una cu cealaltă. În 
mod evident, mediul de lucru se schimbase radical, iar 
Monica trebuia să îşi caute alt loc de muncă. 

Însă erau puţine joburi în companii FMCG în 
orașul în care locuia. Când am întrebat-o ce îi place, 
Monica mi-a spus că dintotdeauna își dorise să fie 
antreprenoare, consultant în resurse umane. Am 
discutat despre provocările de a sta pe propriile 
picioare, fără siguranţa unui salariu. Ideea de a fi 
propriul şef era foarte atrăgătoare, cu toate că frica de a 
renunța la tot era intimidantă. Era cu adevărat experta 
în domeniul resurselor umane, dar cum să gaseasca noi 
clienţi? Avea experienţă, dar cât timp avea să le ia 
clienţilor ei să aibă încredere că ea poate face treaba de 
consultant? Cum să încheie afaceri din moment ce nu 
mai făcuse asta până atunci? Dacă soţul ei își pierdea 
slujba, iar familia devenea dependentă financiar de 
noua afacere a Monicăi? De câţi bani avea nevoie ca să 
facă faţă unei perioade mai slabe? 

Acesta este momentul în care se instalează frica, și 
pe bună dreptate. Am discutat opţiunile: să rămână la 
actualul angajator ori să plece. În cele din urmă, a ales 
să se pregătească pentru renunţarea la slujba din 
FMCG şi să își vadă de „treaba ei“. 

Cum a rezolvat Monica problema fricii? Primul 
pas a fost să își planifice plecarea și să înceapă să își 
creeze o bază de relaţii profesionale. Trebuia să testeze 
piața și să confirme nevoia acesteia pentru serviciile ei. 
Următorul pas a fost să poarte discuţii dese și sincere 
cu familia despre situaţii ipotetice. Din fericire pentru 
Monica, soţul ei a susţinut-o pe deplin (aceasta a fost 
altă componentă integrată în procesul ei de luare a 
deciziei). Amândoi au căzut de acord să limiteze noua 
aventură la o perioadă rezonabilă — un termen-limită 
sau o decizie da/nu în situaţia în care căutarea şi 


gasirea clienţilor se dovedeau prea dificile. In acest caz, 
Monica avea să îşi caute un loc de muncă în resurse 
umane. 

Monica era acum sigură că vrea să plece și a ales să 
stea în preaviz nu în perioada standard, de două luni, 
ci şase luni, lucru pe care angajatorul ei l-a acceptat 
încântat. Brusc, Monica s-a relaxat. l-am sugerat să își 
privească actualul angajator ca pe un potenţial client. 
Monica putea acum să facă faţă oricărei sarcini date de 
angajator, pentru că luase o decizie ȘI, cel mai 
important, avea în minte o dată de final, o lumină la 
capătul tunelului. A avut şi prudenţa de a ţine ușa 
deschisă, în loc să o trântească în urma ei în ultima zi, 
deoarece angajatorul ar fi putut foarte bine să-i solicite 
serviciile la un moment dat. Rezultatul: a luat o 
decizie. Acum este mai calmă și caută noi clienţi. 

Monica este fericită pentru că îşi urmează visul. 
Sesiunile noastre de coaching au început să aibă mai 
multă legătură cu afacerea ei, să o îndrume cum să 
caute clienţi, cum să încheie afaceri şi cum să își 
menţină abilităţile de stabilire a relaţiilor profesionale. 
Irebuie să înceapă discuţii cu oamenii prezenţi la 
conferinţe pentru a câştiga clienţi. Monica este acum 
pe cale să devină o antreprenoare desăvârşită. Ce se va 
întâmpla mai departe? Nu știe nimeni. 

Frica a dispărut? Nu. Dar acum are mai mult 
control asupra destinului ei și, cu toate că 
antreprenoriatul este uneori intimidant și stresant, are 
parte de un stres bun. Nu se mai simte vulnerabilă din 
cauza cuiva care îi dictează cariera. 

Scenariul Monicăi nu este diferit de cel al multor 
clienţi care fac pasul decisiv şi devin antreprenori. 
Desigur că este riscant, dar anticiparea, obţinerea 
informaţiilor despre domeniu şi piaţă şi primirea 
sprijinului total din partea familiei sunt căi sigure de a 
evita situaţii dureroase dacă noua afacere nu 
funcţionează. Mi s-a întâmplat şi mie de două ori. Îmi 
aduc aminte clar greșelile pe care le-am făcut și 
capcanele aferente. Acum, la cea de-a treia încercare ca 


antreprenor, acele lecţii dureroase îmi sunt de mare 
folos. Am observat ceva ce mi-au spus și clienții mel: 
partea cea mal grea a procesului este, de fapt, luarea 
deciziei de a părăsi o slujbă sigură şi de a porni pe cont 
propriu. Odată ce decizia este luată, se instalează un 
nivel de control mai mare. 

Pentru a-l include şi pe Chris în această discuţie, 
un antrenor le-a spus cândva lui și părinţilor lui că ar fi 
nechibzuit să concureze cu înotători mai mari. De 
exemplu, era ceva obișnuit pentru el la, să zicem 14 
ani, să concureze cu copii de 16-18 ani. De fapt, 
antrenorul chiar s-a opus clar ulterior. Chris a discutat 
şi cu părinţii lui. Evident, acest tip de sfat din partea 
unui antrenor i-a generat un oarecare sentiment de 
teamă sau îndoială de sine și poate ca într-adevăr nu 
trebuia să intre în asemenea competiții. 

Totuşi, Chris a luat o decizie şi i-a spus 
antrenorului: „Stii ceva... Vreau să trec la alt nivel!“ A 
continuat să concureze cu adversari mai mari. Și-a ZIS: 
care ar fi cel mai rău lucru care s-ar putea întâmpla? S- 
a dovedit o decizie grozavă şi a avut aceeaşi abordare la 
16 ani, când a concurat cu înotători de 20 de ani. 
Efortul suplimentar şi capacitatea de a-și înăbuși orice 
posibilă frică au dat roade în cazul lui Chris. 

De câte ori te multumesti cu „statu-quoul“, cu alte 
cuvinte, să lași lucrurile exact aşa cum sunt? Exemplul 
lui Chris ne arată fără urmă de îndoială că, dacă te 
străduieşti, ești pe calea cea mai bună pentru a imita 
semizeil! 


Întrebări de impact 


|. Frica blochează gândirea logică, face 
analiza obiectivă mai dificilă și stă în 
calea pașşilor necesari și eficienți 
pentru a-ti atinge obiectivele. 
Următoarea dată când eziţi din 
cauza fricii, pune-ţi intrebarea: ce se 
află în spatele acestei frici și de ce? 
„Dacă ești de acord cu psihologul 
american Phillip McGraw că oamenii 
nu aleg ceea ce vor, ci ceea ce simt 
că este sigur, atunci ce ai învățat din 
situațiile in care ţi-a fost teamă și 
care îți poate fi de folos în prezent? 

3. Dacă ești de acord că dezvoltarea 
increderii în mediul tău profesional 
creează un spaţiu motivant bazat pe 
lipsa fricii, cum plănuiești să înlâturi 
frica atunci când te afli la 
conducere? 


Puncte-cheie de ţinut minte 
Notite, mementouri sau acțiuni pe care vrei są le 
intreprinzi. 


33383333 DELE ELI 5133503850138 33 5033355535358 


DICA 33505040 


7319187299989 999 4 99299 89299 28299 1229912229992 999 0.9 ÅÅ 909 222129 2292299299329 D2 Parere 


D385 ceata 5 3300593500535 8 5300001050010 550 ca... 


3333533333 53030 3383 3 4383 5 43335 d 333 31323353 cad db 333 3 35 3383 3 3 3335 3 333333 33333 3333333330 


9399522299599 2 9229929822922 822231 1 2293212229229 290290 09023 9 200929 829228 2892239522329 5522925220" 


20 


Faptele. Așadar, ce ești: 
semizeu, extraterestru 
sau om obișnuit? 


„Pasiune. Angajament. Fii mai bun zi de zi. 
Fiecare lucru mărunt, fiecare detaliu are 
un impact enorm asupra muncii tale. [...] 
Dă 100% din ce ai mai bun și încearcă în 

fiecare zi să fii chiar mai bun de atât.“ 
- Nadia Comăneci 


Mai este un ingredient important de adăugat rețetei 
când vine vorba de olimpiade: Zeița de la Montreal. 

Când m-am îndrăgostit prima dată, aveam 16 ani. 
Ea avea 14. Stăteam lipit de ecran, urmăream 
olimpiada, iar această tânără extraordinară oprise 
lumea în loc. Visam cu ochii deschişi că o invit la o 
întâlnire. Dar eu locuiam în Canada. Fa trăia într-o 
țară închisă lumii occidentale. Cum aș fi putut să o 
întâlnesc? I-am urmărit momentul olimpic la 
televiziunea naţională de nenumărate ori, în reluări 
instantanee. În locul notelor de pemuil 9,98, 9,97, 9,96, 
9,95, nu vedeam decât 1,0. Era defect panoul de 
marcaj? Alimentarea electrică era defectuoasă? Pentru 
următoarea oră, sau cel puţin aşa părea, telespectatorii 
din întreaga lume şi-au ţinut respiraţia. Lumea era 
uluită. Urmăream şi nu îmi venea să cred, așteptând 
confirmarea înainte să trag aer în piept din nou. Nadia 
Comăneci a reuşit ceva ce nu se mai făcuse niciodată. 
A obţinut un 10 perfect. A devenit prima gimnastă 
căreia i s-a acordat un punctaj perfect de 10 la jocurile 
olimpice şi a reușit acest lucru pentru echipa de 
gimnastică a României. 


Nadia Comăneci triumfătoare pe podium, după câștigarea 
medaliei de aur la proba de gimnastică feminină pe echipe la 
Jocurile Olimpice de vară de la Montreal din 20 iulie 1976. 
Retipărit cu permisiunea: Dpa Picture Alliance/Alamy Stock 
Photo 


Deşi nu aveam decât 16 ani, eram destul de matur 
să mă întreb cum putea să obţină cineva un punctaj 
perfect la olimpiadă. Lumea nu a uitat. Admiraţia mea 
pentru această tânără dintr-o ţară îndepărtată numită 
România a crescut și mai mult. Imi imaginam ce 
grozav ar fi să o pot întâlni pe Nadia Comăneci în 
persoană. Am pus acel gând în categoria dorințelor şi 
mi-am văzut de viaţă. 

În 2005, în perioada în care l-am întâlnit pe 
Octavian Bellu la Bucureşti, am fost invitat la un alt 
eveniment COSR. Era o întâlnire importantă, la care 
participau sportivi, antrenori şi sponsori ca angajatorul 
meu. Când am observat cine e speakerul invitat, mi-a 
stat inima în loc: Nadia Comăneci. Dorinţe? Eram în 
al nouălea cer. 

Am observat-o. Elegantă, zâmbindu-le cald tuturor 
celor pe care îi întâlnea. Vorbea engleza perfect. După 
ce a ţinut discursul, însoţită de oficialii COSR, şi-a 
făcut timp pentru toţi cei care doreau să vorbească cu 
ea. Accepta cu plăcere să i se facă fotografii şi dădea 
autografe pe te miri ce obiect i se înmâna. Coada de 
admiratori părea să nu se mai termine. Clar nu era un 


moment pe care să îl întrerup, dar mă temeam că voi 
rata şansa să fac cunoştinţă cu ea. Locuia în 
Oklahoma, SUA, ceea ce nu era o distanţă de neglijat 
faţă de Bucureşti, România. Aşa că, asemenea unui 
rocker pasionat de trupa preferată, am așteptat să plece 
ca să profit de şansa de a o saluta. Când a trecut pe 
lângă mine, am spus ceva, nu-mi aduc aminte ce. Dar 
s-a oprit, a dat mâna cu mine și am vorbit trei minute 
bune. Am menţionat că angajatorul meu de atunci e 
principalul sponsor al COSR, ceva de care Nadia și-a 
dat seama imediat. Atunci mi-am făcut curaj să o 
întreb dacă ne-am putea întâlni la o cafea să discutăm 
despre o posibilă promovare a unor produse. A fost de 
acord. 

Ne-am întâlnit la cafea. l-am povestit despre 
entuziasmul meu pentru olimpiade și cum o văzusem 
la televizor când obținuse punctajul perfect la 
Montreal. Aveam o mulţime de întrebări pe care 
voiam să i le pun, dar trebuia să ajung la subiect rapid, 
pentru că nu avea decât 45 de minute la dispoziţie. 
Am căzut de acord asupra câtorva idei. Urma să o 
contactez din nou cu câteva sugestii de promovare. 

Într-adevăr, a fost o zi grozavă pentru mine, 45 de 
minute de fericire supremă. lată-mă stând alături de 
cel mai cunoscut ambasador al României, o celebritate 
pe nume Nadia, despre care am aflat că este modestă, 
deschisă și amabilă, precum și o sportivă profesionistă 
şi femeie de afaceri. M-am simţit cu adevărat 
binecuvântat în acea zi. 

Apoi iată-ne la începutul anului 2020. M-am 
gândit să încerc să dau de Nadia şi să îi cer un interviu 
pentru carte. Oare își va aduce aminte de mine? Va 
avea timp? Până la finalul olimpiadei din 1976, Nadia 
obținuse şapte note perfecte de 10, trei medalii de aur, 
una de argint și una de bronz. Patru ani mai târziu, la 
Olimpiada de la Moscova din 1980, Nadia a câștigat 
încă două medalii de aur şi două de argint, ceea ce a 
meminda onl ducii maneci olimpice. În 1996, a 
intrat în International Gymnastics Hall of Fame. În 


1999, a fost inclusă de ABC News şi Ladies Home 
Journal în clasamentul celor mai importante 100 de 
femei ale secolului al XX-lea.8 În 1999, a primit un 
World Sports Award după ce a fost aleasă Sportivul 
Secolului la gala de la Viena, Austria. Fiind una dintre 
cele mai cunoscute gimnaste din lume, cu siguranță 
avea un program plin. 

Din nou, în adevăratul stil șI spirit profesionist al 
Nadiei, mi-a răspuns pe e-mail la întrebările formulate 
pentru a veni în sprijinul ideilor din această carte șI, 
mai important, pentru a afla care este părerea ei. 

Având în vedere extraordinarul său succes, am 
întrebat-o ce metodă de stabilire a ţelurilor folosise 
pentru a câștiga medaliile olimpice şi pentru a obţine 


perfecțiunea la o vârstă aşa fragedă 5 


„Pasiune. Angajament. Fii mai bun zi de zi. 
Fiecare lucru mărunt, fiecare detaliu are un 
impact enorm asupra muncii tale. Trebuie să fii 
cu adevărat, să te concentrezi asupra muncii 
tale, să munceșşti tot mai mult. Să fii creativ și 
să nu renunţi. Poţi avea succes și te poţi 
apropia de perfecţiune. Nu trebuie decât să dai 
100% din ce ai mai bun și să încerci în fiecare 
zi să fii chiar mai bun de atât.“ 


Pentru că rămăsesem cu o curiozitate în privința 
perseverenţei sia proverbului japonez „Cazi de şapte 

ori, te ridici de opt“, mā întrebam ce rol joacă 
perseverenta și angajamentul când vine vorba de 
obţinerea excelentei. 


„Fiecare dintre noi se află în faţa unor 
provocari la fiecare pas pe care il facem, 
indiferent despre ce domeniu este vorba. Dar 
aceste provocări și modalitatea de a le depăşi te 
ajută în progresul individual, te fac să fii mai 
bun în meseria ta și să fii un om mai bun. $i 


probabil că nimic nu te învaţă mai multe decât 
sportul despre depăşirea obstacolelor și cum să 
nu renunți când ţi-e greu. In sport, aproape că 
nu exista progres fără provocare, și când spun 
provocare nu ma refer la competiție, ci la 
antrenament în sine. Probabil rezolvarea 
fiecărei provocări te aduce în faţa alteia. lar 
faptul că te confrunţi cu acestea te face să fii 
cel mai bun, indiferent în ce domeniu 
activezi. 


Având în vedere imensul ei succes ca sportivă, trebuia 
să o întreb cât de important a fost antrenorul în 
călătoria spre câștigarea medaliei olimpice. 


„Nicio victorie nu îi aparține în întregime 
jucătorului. Sau sportivului. Pentru o victorie, 
e nevoie de mai mult decât un sportiv bun sau 
chiar formidabil. Ai nevoie de sprijinul unui 
antrenor bun, și chiar mai mult, de sprijinul și 
încrederea pe care numai familia ţi le poate da. 
Când ai alături o familie care te susţine extrem 
de mult, indiferent dacă vorbim de părinţi, 
copil, fraţi sau partener, simţi în tine energia 
lor. Îţi oferă putere şi încredere că poți atinge 
orice țel. Desigur, trebuie să lucrezi mult și să 
te antrenezi cu antrenorul, dar nimic nu îţi 
oferă mai multă putere decât sprijinul 
familiei.“ 


E de la sine înţeleasă importanţa rolului părinţilor. 
Acesta a fost cazul lui Chris şi e ceva ce au repetat 
Octavian Bellu și Nadia. Într-adevăr, rolul membrilor 
familiei nu poate fi subestimat când vorbim despre 
impactul pe care îl au ei asupra sportivului. Acest 
element, acest ingredient al reţetel este esenţial. 

S-ar putea Nadia încadra în categoria 
extratereştrilor? Este greu de spus, din moment ce 
nimeni nu este la curent cu aceste informaţii. Totusi, 


intuiţia îmi spune că așa este. Contribuțiile el în 
domeniul sportiv au fost uimitoare și unice. Sunt sigur 
că vor exista și alti gimnasti care vor obţine cândva un 
10 perfect datorită influenței Nadiei. Extraterestrii, 
dacă ne aducem aminte, îi dau omenirii posibilitatea 
så avanseze într-o manieră exponențială. 

Să ne întoarcem la Chris. Ce etichetă am putea să 
îi punem? Etapele importante din carieră l-ar putea 
cataloga drept semizeu. Cu siguranţă a realizat ceea ce 
puţini sportivi au reușit la nivel mondial. Însă pentru a 
se putea califica drept semizeu, ar fi trebuit să câștige o 
medalie de aur sau poate mai multe. 

Ca atare, nu ne mai rămâne decât eticheta de om 
obișnuit. Cu toate acestea, paradoxul este că exista 
puţini oameni care să fi reuşit măcar atât în viață. Avea 
un uriaș talent ascuns încă de la o vârstă fragedă. A 
exploatat acel talent. S-a înconjurat de coechipieri 
puternici și de un antrenor grozav. In adolescenţă, al 
câstigat mai multe competitii naționale decât a pierdut 
sia perseverat. 

In ciuda faptului că a concurat la olimpiade fără 
un sprijin financiar adecvat, fără să aibă o alimentaţie 
potrivită pentru un sportiv și fară suficiente ore de 
somn, nu s-a abătut de la dorinţa lui de a concura şi a 
câștiga. Asta a fost ceea ce l-a făcut pe Chris să își 
atingă obiectivele. 

Interviurile mele cu Chris au scos la iveală si 
puterea spirituală a caracterului său. Nu neapărat în 
termeni de spiritualitate religioasă, ci © perspectivă 
asupra felului în care universul te răsplăteşte după 
fapte. Este ca și cum concentrarea lui pe imagerie 
mintală și dublul contact cu un mediu de sportivi 
remarcabili pe o scenă mondială i-au deschis ochii 
asupra importanţei de a se deschide și de a-i oferi 
universului, în loc de a-i cere. Acest element se adaugă 
celor de bază precum talentul, alimentaţia, somnul, 
vitalitatea, perseverenţa şi sesiunile nesfârșite de 
antrenament. 


Contactul cu una dintre cele mai importante 
platforme de competiție globală i-a oferit cunoaștere 
și, mal important, înţelepciunea pe care o foloseşte ȘI 
azi ca manager. 

In ciuda succesului, statutului, premiilor, 
călătoriilor în jurul lumii, peretelui cu diplome ȘI 
numeroaselor medalii, Chris simte azi că a dat tot cea 
putut şi nu are regrete. În discuţiile noastre, nu l-am 
auzit niciodată să spună: „Âr fi trebui să fac asta sau 
aia.” A fost o călătorie pe cinste. l-a alimentat spiritul 
competitiv până în punctul în care îl ajută în ziua de 
azi în afaceri. Cu toate acestea, în ciuda bogatei 
experienţe, a rămas modest. 

Ce-am observat este că, datorită disciplinei, 
sacrificiului, concentrării pe efortul de a-și depăși 
limitele și de a concura, Chris a devenit o persoană 
altruistă și empatică. Crede în karma. Crede că a avut 
marele noroc să concureze și asta probabil pentru că a 
primit ajutor din partea cuiva pe acel drum. 
Sentimentul puternic de spiritualitate îl motivează în 
ziua de azi să ajute când cineva are nevoie, să ajute 
când poate. 


„Paul, primeşti de la univers ceea ce ai oferit. 
Karma este prin excelenţă ceea ce menţine 
universul în mişcare. Nu aștepta nimic inapoi. 
Fă pe cineva să zâmbească. Ajută pe cineva să 
câştige 10 minute, oferindu-i din timpul tău. 
Sunt mulţi oameni în întreaga lume care iau. 
Avem nevoie de mai mulţi oameni care dau. 


Din când în când, Chris îi întreabă pe oameni ce au 
făcut pentru a ajuta pe cineva pur și simplu, pentru că, 
atunci când îi ajuţi pe alții, te dezvolţi ca ființă umanā. 
Când oamenii fie nu înţeleg, fie nu acceptă notiunea 
de a da înapoi, Chris aude un răspuns tipic: „Ei bine, e 
normal că tu dai inapoi comunității şi că simți că 
trebuie să faci asta. Ai fost olimpic şi îţi este uşor să O 
faci.“ Lucru la care Chris se gândește și îmi spune: 


„Paul... oamenii nu apreciază victoriile mărunte. 
Oamenii nu pun presiune pe ei, deci probabil că nu au 
realizat suficient în viață.“ 

Chris este un individ obișnuit, cu atributele unui 
semizeu, care probabil a fost atins de graţia divină într- 
un anume fel, ceea ce îl transformă într-un 
extraterestru. Cu toate astea, va fi primul care îţi spune 
că nu este mai bun decât alții. Dar este cineva care şi-a 
depăşit limitele, a realizat foarte multe la o vârstă 
fragedă, a perseverat şi a simţit nevoia să concureze, 
lucruri care îl ajută şi azi în carieră. loată această 
practică l-a ajutat pe Chris să reziste în afaceri și să fie 
pregătit să se confrunte în cursa vieții zi de zi. 

Următoarea provocare? Să obţină un MBA la o 
unitate de învăţământ prestigioasă. Mi-a spus că nu va 
fi nevoie să susțină GMAT (Graduate Management 
Admission lest) pentru că a avut note suficient de 
mari la facultate. Într-adevăr, încă o realizare: note 
excelente obţinute în timpul extenuantelor sesiuni de 
antrenament pentru olimpiadă. În opinia mea, asta 
poate fi considerată o provocare. 

Chris a obţinut ceea ce puţini şi-ar putea imagina, 
rămânând în același timp o persoană plăcută, 
prietenoasă, onestă, afectuoasă și un tip al naibii de 
cumsecade. Sunt cumva toţi oamenii obişnuiţi cu 
atribute de semizeu sunt la fel de modeşti? 

Chris Renaud este nepotul meu. Fratele meu mai 
mare Ray are doi fii, Chris şi Dan. Da, același Dan 
care l-a aruncat pe Chris în bazin cu ani în urmă! 
Fotografia de mai jos a fost făcută înainte de olimpiada 


din 1996, când Chris avea 19 ani. 


Ca familie, am urmărit parcursul lui Chris până la 
olimpiadă de când avea 12 ani. Asta ar putea explica 
interesul meu pentru olimpiade şi de ce rămân fără aer 
de fiecare dată când urmăresc ceremoniile de 
deschidere sau expresia de pe chipurile medaliaţilor cu 
aur când își ridică steagul și cântă imnul naţional. Prin 
Chris, mi-am dat seama mai mult decât alţii de ce e 
nevoie ca să ajungi sus pe podium şi să-ţi auzi imnul 
naţional difuzat în onoarea ta. Când este ridicat 
drapelul și se aude imnul, încep să plângă. $i pe urmă 
plâng şi eu. 

Pentru mine, este o experienţă emoţionantă pentru 
că mă bucur pentru sportiv. Este punctul culminant al 
unei munci asidue. Pentru sportiv, acel moment este 
ireal. Sportivul s-a pregătit, a vizualizat, s-a antrenat, 
iar acum toate acestea dau roade. 

Acum că ştii de ce anume e nevoie pentru a urca 
pe podiumul recunoașterii mondiale, te provoc să 
urmărești următoarele jocuri olimpice.  Observă 
chipurile şi emoţiile medaliaţilor. Este cu adevărat o 
experienţă umană extraordinară care ne aduce 
împreună ca civilizaţie. 

Interviurile cu Chris mi-au confirmat că oamenii 
obișnuiți pot realiza lucruri extraordinare. Dacă îti 
stabilesti țeluri, eşti hotărât, ai convingere, îți iei 
angajamentul şi ai o atitudine de câştigător, eşti 
perseverent, munceşti din greu și pui pasiune în ceea 


ce faci, te poţi depăşi pe tine însuţi și poţi obţine 
succesul. Poate că nu vei deveni olimpic sau semizeu, 
dar te poţi folosi de puterea interioara, de vitalitate ȘI 
de imageria mintală, care, în combinaţia corectă cu 
odihna, alimentaţia ȘI exerciţiile fizice, te vor ajuta sa 
iți realizezi telurile și să obţii succesul. 

Poţi imita semizeii sau extratereștrii pentru că ai 
abilități supraomenești de a-ţi direcţiona eforturile ȘI 
gândurile. Da, ești supraom, dar poate câ nu o știi. 


Întrebări de impact 


|. Ținând cont de ceea ce ai citit, care 
sunt urmatorii pași pe calea de a 
deveni semizeu sau extraterestru? 

2. Ce ai învățat sau ce ţi s-a confirmat 


în legătură cu tine după ce ai citit 
despre aceste 14 instrumente? 

3. Ce potenţiale piedici te-ar împiedica 
sa-ţi respecţi angajamentele? 


Puncte-cheie de ţinut minte 
Notite, mementouri sau acţiuni pe care vrei să le 
întreprinzi. 

OI Acronim de la termenii din engleză: Specific, Measurable, 
Achievable, Realistic şi Time bound. UN. trad.) 

02 În engleză: No pain, no gain. (N. red.) 

03 Sintagma „turist fericit” (appy camper, în original) este o 
expresie nord-americană care descrie fericirea totală trăită de un 
copil în tabăra de vară. În afaceri, desemnează o persoană 
fericită şi împlinită, de exemplu, în ceea ce priveşte slujba sa ori 
un produs. (N. a.) 

04 Pur și simplu fă-o! (N. trad.) 

05 Dacă vrei să profiți de oferta mea, trimite-mi un e-mail la 
paul?paul-renaud.com şi scrie la subiect „My CV needs a 
facelift“ (CV-ul meu are nevoie de un retuş). Îţi voi trimite 
CV-ul meu ca exemplu. (N. a.) 

06 În engleză, If you can make it here, you can make it anywhere. 
(N. red.) 

07 În engleză, fast moving consumer goods, bunuri care se vând în 
ritm rapid și la costuri foarte scăzute. (N. red.) 


Concluzie 


Ideile prezentate aici identifică ce îi motivează pe 
oameni să exceleze, oferind modele de viață care 
dovedesc că oricine, indiferent dacă e semizeu, 
extraterestru sau om obișnuit, poate dobândi succesul, 
inclusiv tu. 

Oricând te afli în fata unui tel care pare imposibil, 
adu-ţi aminte de Chris şi de cei peste 16 ani de muncă 
asiduă şi hotărâre necesari pentru a participa la 
olimpiadă. A aspirat la obtinerea unei medalii olimpice 
de aur. A resimțit provocarea de a-și stabili un astfel de 
tel la o vârstă fragedă. În ciuda faptului că nua câştigat 
în stabilirea acestui ţel i-a permis lui Chris să 
obţină realizări extraordinare. A stabilit un record 
mondial la 50 de metri spate care a rezistat 23 de luni. 
A devenit extrem de conștient de limitările şi de 
punctele lui forte, folosind această ocazie pentru a-și 
continua dezvoltarea personală. Strategiile pe care le-a 
dezvoltat în perioada în care era dedicat câștigării unei 
medalii olimpice l-au diferențiat de majoritatea 
celorlalți și cu Siguranță i-au oferit o perspectivă 
credibilă în privința capacităților sale șI a dezvoltării 
personale. Își trezea tatăl la 4:30 dimineaţa ca să îl 
ducă la antrenamentele de înot, a suportat frecvent 
durerea cauzată de infecțiile la ureche, s-a antrenat cu 
o încheietură ruptă şi a concurat cu un deget rupt... 
de ce ai vrea să faci aşa ceva? 

Cuvântul care îmi vine în minte este scopul, care 
in esență este ceea ce ne motivează să facem orice. 
Chris simţea că are un scop. Când descoperi care este 
scopul tău, drumul pe care îl ai în faţă poate să devină 
mai uşor. Chris a pierdut multe competiţii înainte să 
reușească să ajungă la olimpiadă. 

Asta e valabil pentru oamenii obișnuiți. Învăţăm. 
Exersăm. Muncim din greu. Şi chiar dac sutien 


fixaţi pe promovarea aceea, pe acel job nou, pe cariera 
nouă, ei bine, așa cum e în viaţă, e posibil sa nu ne 
alegem cu nimic. Nici noi nu câştigăm medalia de aur! 

Cu toate acestea, adevărata valoare în a ne strădui 
sa atingem acea etapă importantă nu o reprezintă 
promovarea, noul job, premiul important, ci 
învățămintele ȘI momentele speciale pe care le 
dobândim pe parcursul călătoriei. Pentru mulţi dintre 
noi, răsplata înseamnă o mulțime de experienţe 
nepreţuite, dobândite prin muncă asiduă. Nimeni nu 
i-a spus lui Chris că va fi uşor. Mesajul este valabil și 
pentru noi. 

Dacă eşti binecuvântat cu un talent ieşit din 
comun Şi al la dispoziţie mai puţine resurse și facilităţi 
de antrenament, nu uita ce a spus Nadia. Pentru a 
reuși, ai nevoie de pasiune, angajament și motivaţia de 
a fi mai bun pe zi ce trece. Indiferent de circumstanţe, 
fie că sunt bune sau rele, poţi profita de aceste trei 
ingrediente. Sportul te învaţă câte ceva despre 
depăşirea obstacolelor, indiferent că incepi cu o rutină 
de mișcare fizică elementară, precum o plimbare 
zilnică, sau te pregăteşti pentru prima competiţie Iron 
Man. 

Dacă simţi că eşti singur în această dorință pentru 
pasiune și angajament, adu-ţi aminte că Nadia a spus 
că, deși antrenorul este important, mai important este 
sprijinul familiei. Faci suficient pentru a obţine 
sprijinul membrilor familiei, indiferent cât de dificil 
pare acest demers? 

Când nu ai suficientă încredere în tine, ceva destul 
de frecvent în cazul multora, nu uita ce a spus 
Octavian Bellu despre competiție: cel mai important 
adversar al unui sportiv de elită este el însuși. Ceilalţi 
adversari sunt și el oameni, cu limitările ȘI fricile lor. 
Să ai un antrenor bun te ajută să ţii minte adevărurile 
de bază. 

Ideile prezentate în rândurile acestei cărţi 
demonstrează și nevoia de a avea un grup de sprijin 
atunci când te afli pe calea dobândirii succesului. Ideea 


că oamenii de succes realizează lucruri extraordinare de 
unii singuri este un mit. Nimeni nu reușește de unul 
singur. E nevoie să apelezi la acei oameni care te pot 
ajuta 

sa reușești. 

Sunt puţini cei care au privilegiul să vadă ce se află 
in spatele medaliilor olimpice, al eşecurilor Și al 
victoriilor. Sunt şi mai puţini cei care pot găsi 
similarități între a fi înotător olimpic şi modul în care 
fiecare dintre noi poate copia un olimpic folosind 
aceleaşi mijloace, Acest lucru este adevărat Și 
funcţionează. Cât eşti dispus să faci pentru a-ţi atinge 
țelurile? 

Realizările obţinute de Chris sunt cu adevărat 
semnificative. Compară ce a făcut el cu munca 
necesară cuiva din Statele Unite pentru a dobândi o 
diplomă de bacalaureat și apoi pentru a absolvi o 
universitate Ivy League. Acum, dublează acest efort. 
Triplează-l. De asta este nevoie pentru a ajunge la 
olimpiadă. SI; cu toate acestea, povestea lui este 
povestea unui om obișnuit. 

Când sunt în postura de coach, pot să le spun 
oamenilor ce au de făcut până rămân fără aer. Pentru 
mine este evident ceea ce lor le scapă. Dar „să le spun“ 
nu înseamnă să fiu coach. În schimb, în calitate de 
coach, le reamintesc clienţilor mei de eroii lor. La cele 
spuse de ei adaug povești asemănătoare — despre Chris 
sau alt lider care a gestionat o provocare similară. Si pe 
urmă îi întreb: cum ai trata diferit în viitor acest aspect 
sau aceasta problemă? Dacă sunt norocos, am parte de 
un declic, o pauză, un moment de gândire. E posibil 
chiar sa primesc un zâmbet sau ceva foarte direct, de 
felul: „Ín regulă, Paul, am înțeles.“ Acela este 
momentul când știu că clientul meu va tinti spre zona 
sa de performanță de top. În acel moment minunat, 
știu că am făcut legătura de care clientul meu are 
nevoie pentru a aborda problema diferit de unul 
singur. 


Scopul acestor interviuri a fost să-ți ofer ceva care 
sa te pună pe gânduri, să faci o pauză şi să 
conștientizezi, dar şi mai important, să-ţi spun o 
poveste. O poveste despre cum o persoană obișnuită a 
fost în stare să etaleze atributele unui semizeu sau 
extraterestru. Dacă Chris a putut, atunci toţi putem. 
Noi, ca oameni obisnuiti, putem să o facem. Nu se 
aplică în cazul semizeilor ȘI extratereştrilor. 

Acum ai aflat formula. Indiferent dacă te gândeşti 
cum să slăbeşti, să începi un regim de mișcare fizică, să 
găsești echilibrul între slujbă și viaţa personală, să îţi 
întăreşti mușchii minții citind mai multe carți, są obtii 
slujba mult dorită sau promovarea, să scrii poezie sau 
să rezolvi conflicte vechi dintre tine și familie, prieteni 
sau colegi, principiile valabile în cazul lui Chris te pot 
ajuta și pe tine. 

Realizările lui Chris nu s-au întâmplat peste 
noapte. Au necesitat o disciplină constantă și 
neabătută, începând de la vârsta de 8 ani și până când 
a împlinit 24. Am cunoscut și alţi olimpici care s-au 
apucat de gimnastică, de exemplu, de la vârsta de 3 

ni. Timpul este un factor important când vorbim 
despre deschiderea căii spre succes. Cu toate că nu a 
fost unul ușor, drumul lui Chris a fost cu siguranță 
incitant. 

În ceea ce priveşte caracteristicile de care are nevoie 
un sportiv pentru a câștiga aurul, ne-au raspuns 
Octavian Bellu și Nadia Comăneci. Din experienţa lui 
Chris privind competiţiile internaţionale, diferenţa 
dintre el şi un câștigător de medalie de aur se reduce la 
trei factori: în primul rând, un trup mai puternic, 
adică un trup care poate munci mai mult și care este 
mai rezistent. În al doilea rând, un sportiv cu o 
dezvoltare mai complexă, anume care are acces la 
lucruri novatoare în antrenament fizic, alimentaţie și 
imagerie mintală. În al treilea rând, un pic de talent în 
plus. 

Chris este unul dintre eroii mei. Sunt extraordinar 
de mândru de cine este şi ce a devenit. Datorită 


standardelor pe care le-a impus prin experienţa lui, am 
avut şi eu de învăţat şi am devenit mai înţelept. La 
rândul meu, pot să împărtăşesc această perspectivă și 
înțelepciune cu clienţii mei şi cu oricine aspiră la 
performanţa de top. 

Chris a muncit asiduu ca să ajungă pe scena 
mondială. A învăţat ce înseamnă cu adevărat 
competiţia şi este mult mai înțelept decât alţii de 
vârsta lui. Poate că cea mai mare satisfacție a lui a fost 
nu medalia, ci călătoria în sine. 

În bestsellerul său Steve Jobs, biografia autorizată, 
Walter Isaacson include un pasaj interesant şi extrem 


de înduioşător de la finalul vieţii lui Jobs, când îi pune 


lui Ann Bowerstl o întrebare neobişnuită: 


„«Spune-mi, cum eram în tinereţe?» 


Bowers a încercat să îi dea un răspuns sincer. 
«Erai foarte impetuos şi foarte dificil», i-a răspuns 
ea. «Dar viziunea ta era implacabilă. Ne-ai spus: 


Călătoria este răsplata voastră. S-a dovedit a fi 


adevărat.» “82 


Călătoria este răsplata. Aşa să fie şi pentru tine: 
călătoria ta să-ţi fie răsplată. lar călătoria ta să înceapă 
acum. 


Chris. Retipărit cu permisiunea lui Ray Renaud, arhivă personală 


Te rog să îmi scrii la adresa paul2paul-renaud.com 
dacă vrei să fii inclus în newsletterul meu Z Feel Good 
(este necesar consimţământul privind datele cu 
caracter personal) și să îţi împărtășești părerile în 
legătură cu ceea ce ai citit aici pe site-ul paul- 
renaud.com. 


Ce instrument sau metodă vei aplica 
dintre cele 14 prezentate, începând de 
azi? 


Recitește secţiunile, alege ȘI scrie-le aici ca parte din 
planul tău anual de setare a obiectivelor. 

Nu sunt în ordine alfabetică şi nu e nevoie să le 
alegi pe toate. 

01 Ann Bowers este văduva lui Bob Noyce, cofondatorul Intel. 
A fost directorul de resurse umane de la Apple care intervenea 
şi avea grijă de mulţi dintre membrii personalului la începutul 
anilor 1980. Era cea care îl dojenea pe Jobs când avea accese de 


furie şi cea care discuta cu angajaţii pe care el îi jignea. (N. a.) 

